**บทที่ 2**

**เอกสารและงานวิจัยที่เกี่ยวข้อง**

 การพัฒนารูปแบบการบริหารจัดการทรัพยากรธรรมชาติและสิ่งแวดล้อมโดยใช้ศิลปะในชีวมณฑลภาคครัวเรือน ผู้วิจัยได้ศึกษาทบทวน และรวบรวม แนวคิด ทฤษฎี เอกสารและงานวิจัยที่เกี่ยวข้องดังนี้

 1. แนวคิดเรื่องชุมชน

 2. หลักปรัชญาของทฤษฎีเศรษฐกิจพอเพียง

 3. แผนพัฒนาเศรษฐกิจและสังคมแห่งชาติฉบับที่ ฉบับที่ 11

 4. ยุทธศาสตร์การพัฒนาคนสู่สังคมแห่งการเรียนรู้ตลอดชีวิตอย่างยั่งยืน

 5. หลักพุทธธรรม

 6. แนวคิดอนาคตเกษตรไทยสู่การเติบโตสีเขียว

 7. ทฤษฎีปรากฏการณ์ทางสังคม

 8. ทฤษฎีการมีส่วนร่วม

 9. ทฤษฎีการจัดการทรัพยากรธรรมชาติและสิ่งแวดล้อม

 10. ทฤษฎีนวัตกรรม

 11.งานวิจัยที่เกี่ยวข้อง

 12. กรอบแนวคิดการวิจัย

 13. การนำเสนอรูปแบบ (Proposed Model)

 การศึกษาค้นคว้าเอกสารและงานวิจัยที่เกี่ยวข้องกับการพัฒนากระบวนการเรียนรู้ เรื่องการพัฒนารูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือนโดยใช้ศิลปะในชีวมณฑลภาคครั้งนี้ ผู้วิจัยได้ศึกษารายละเอียดดังต่อไปนี้

**แนวคิดเรื่องชุมชน**

การที่มนุษย์ต้องอยู่ร่วมกันในสังคมทําให้ต้องมีการจัดระบบความสัมพันธ์ระหว่างกันขึ้น ทั้งนี้เพื่อให้การอยูร่วมกันในชุมชนเป็นไปอย่างสันติ ความสัมพันธ์และการจัดการดังกล่าวก่อให้เกิดวัฒนธรรม จารีตประเพณี ระบบคุณค่า กฎเกณฑ์ ความเชื่อและพิธีกรรมต่าง ๆ ซึ่งล้วนเกี่ยวข้องกับวิถีการดํารงชีวิตทั้งสิ้น

 ฑิตยา สุวรรชฎ (2547 : 27 - 30) กล่าวถึง “ชุมชน” ในความหมายว่า การอยู่รวมกันของกลุ่มคนจำนวนหนึ่งในพื้นที่แห่งหนึ่ง เพื่ออาศัยทรัพยากรธรรมชาติในบริเวณนั้นในการดำรงชีวิต โดยเหตุที่มีคนกลุ่มดังกล่าวอาศัยอยู่ร่วมกันใช้ทรัพยากรเพื่อการผลิต จึงมีการกำหนดรูปแบบความสัมพันธ์ซึ่งกันและกันขึ้น มีองค์กรหรือสถาบันของชุมชนกฎเกณฑ์ต่าง ๆ ทั้งนี้ ชุมชน หมายถึง สังคมขนาดเล็กในชนบทที่ยังไม่พัฒนาหรือสังคมหมู่บ้านที่สมาชิกของสังคมยังมีความสัมพันธ์แบบเครือญาติ และยังสามารถรักษาแบบแผนการดำรงชีวิตบางส่วนได้ และได้ตีความหมายของคำว่า “ชุมชน” ในระดับเดียวกับคำว่า “สังคมหมู่บ้าน” ซึ่งเป็นการช่วยให้เข้าใจความหมายของคำว่า “ชุมชน” ในระดับ “สังคมหมู่บ้าน” ซึ่งเป็นการช่วยให้เข้าใจในความหมายของคำว่า “ชุมชน” ในลักษณะที่จะเป็นประโยชน์ต่อการศึกษาวิเคราะห์ชุมชน ทั้งนี้ เพราะคำว่า “หมู่บ้าน” สื่อความหมายให้เข้าใจถึงการกระจุกตัวของบ้านหลาย ๆ บ้านหรือหลายครัวเรือนในพื้นที่แห่งหนึ่งหรือในระบบนิเวศน์แห่งหนึ่งและเป็นหน่วยสังคมขนาดเล็กที่สุดที่สมาชิกของสังคมพัฒนาขึ้นตามธรรมชาติและต่อมาภายหลังทางราชการอาจจะกำหนดให้เป็น “หมู่บ้าน” ในความหมายของทางราชการ

 กาญจนา แก้วเทพ (2538 : 78) กล่าวถึง ชุมชนหมายถึง กลุ่มคนที่อาศัยอยู่ในอาณาเขตบริเวณเดียวกัน มีความสัมพันธ์ใกล้ชิด มีฐานะและอาชีพที่คล้ายคลึงกัน มีลักษณะของการใช้ชีวิตร่วมกัน มีความเป็นอันหนึ่งอันเดียวกัน ตั้งแต่ระดับครอบครัวไปสู่ระดับเครือญาติ จนถึงระดับหมู่บ้านและระดับเกินหมู่บ้านและผู้ที่อาศัยในชุมชนมีความรู้สึกว่าเป็นคนชุมชนเดียวกัน นอกจากนี้ ยังมีการดำรงรักษาคุณค่าและมรดกทางวัฒนธรรมและศาสนาถ่ายทอดไปยังลูกหลานอีกด้วย

 ประเวศ วะสี (2540 : 59) ได้ให้ความหมายของ “ชุมชน” โดยเน้น “ความเป็นชุมชน” ว่าหมายถึง การที่คนจำนวนหนึ่งเท่าใดก็ได้ มีวัตถุประสงค์ร่วมกัน มีการติดต่อสื่อสารหรือรวมกลุ่มกัน มีความเอื้ออาทรต่อกัน มีการเรียนรู้ร่วมกันในการกระทำ มีการจัดการเพื่อให้เกิดความสำเร็จตามวัตถุประสงค์ร่วมกัน

 จิตติ มงคลชัย อรัญญาร (2540 : 3) ได้กล่าวถึง ชุมชน โดยสรุปว่า “ประกอบไปด้วยระบบความสัมพันธ์ของคน ความเชื่อ ศาสนา ประเพณี วัฒนธรรม ระบบเศรษฐกิจ อาชีพ ระบบการเมือง ระบบการปกครอง โครงสร้างอำนาจ รวมถึงระบบนิเวศวิทยา สิ่งแวดล้อม และเทคโนโลยีด้านต่าง ๆ ซึ่งระบบเหล่านี้มีความสัมพันธ์ต่อกันและระหว่างกัน หรือเรียกอีกอย่างหนึ่งว่ามีความเชื่อมโยงกันชนิดที่ไม่สามารถแยกจากกันได้.

 จากนิยามและความหมายที่นักวิชาการได้กล่าวไว้ จะเห็นได้ว่า “ชุมชน” มีความหมายที่หลากหลาย และถ้ามองโดยรวมจะเห็นว่า มีนัยหรือความหมายที่ใกล้เคียงกัน ซึ่งในส่วนนี้จะนำเสนอแนวคิดเกี่ยวกับชุมชน 4 แนวคิด คือ

 1. แนวคิดทางสังคมวิทยา (Sociological Perspective)

 2. แนวคิดทางมนุษย์นิยม (Humanistic Perspective)

 3. แนวคิดเกี่ยวกับชุมชนประชาสังคม (Civil Society)

 4. แนวคิดเกี่ยวกับชุมชนในรูปแบบใหม่ (Virtual Community)

 สำหรับแนวคิดเรื่องชุมชนที่เกี่ยวกับงานวิจัยนี้ คือ เป็นแนวคิดทางสังคมวิทยาที่ถือว่า ชุมชนมีฐานะเป็นหน่วยทางสังคม (Community as unit of Social Organization) และนิยามความหมายว่า “ชุมชน” หมายถึง หน่วยทางสังคมและกายภาพ อันได้แก่ ละแวกบ้าน หมู่บ้าน เมือง มหานคร

 Hillary and Poplin (1979 : 215-218) ได้พยายามหาความหมายร่วมจากคำจำกัดความของชุมชนที่มีผู้ให้ความหมายไว้มากมาย โดยสรุปหาลักษณะความหมายต่าง ๆ ได้ว่า ชุมชน ประกอบไปด้วย

 1. อาณาบริเวณทางภูมิศาสตร์ (Geographical Area-Territorial)

 2. ปฏิสัมพันธ์ทางสังคม (Social Interaction-Sociological)

 3. มีความผูกพัน (Common Ties-Psycho Cultural)

 อย่างไรก็ตาม มีผู้โต้แย้งวิธีการสรุปคำจำกัดความในแบบของ Hillary ว่าไม่อาจหาคำจำกัดความตายตัวมาอธิบายลักษณะของชุมชนทุกชุมชน เพราะแต่ละชุมชนจะมีความแตกต่างกันออกไป หากพยายามจะหาลักษณะร่วมแล้ว ธาตุแท้ของชุมชนบางชุมชนจะขาดหายไปจากคำจำกัดความอันเป็นคำกลางนั้น (Plant. 1974 : 167)

 Hillary and Poplin (1997 : 75-91) ได้กล่าวถึงชุมชนใน 5 สถานะ คือ

 1. กลุ่มคนที่มาอยู่ร่วมกันในพื้นที่หรือบริเวณหนึ่ง (Geographical Area)

 2. สมาชิกมีการติดต่อระหว่างกันทางสังคม (Social interations)

 3. สมาชิกมีความสัมพันธ์ต่อกันทางสังคม (Social interations)

 4. มีความผูกพันทางด้านจิตใจต่อระบบนิเวศ (Psycho-Ecological Relationship)

 5. มีกิจกรรมส่วนรวม เพื่อใช้ประโยชน์ (Central Activities for Utilization)

 แนวคิดของ Hillary และ Poplin ได้เป็นแนวคิดในการวิเคราะห์ชุมชนของนักสังคมวิทยาในรุ่นต่อมาและนำเสนอแนวคิดเกี่ยวกับการมองชุมชนในฐานะทั้ง 3 ประการ คือ

 1. ชุมชนในฐานะหน่วยทางภูมิศาสตร์ (Community as a Territorial Unit)

 การพิจารณาชุมชนในมิตินี้มีความสำคัญ คือ ทำให้ชุมชนมีลักษณะเป็นรูปธรรม มีหลักแหล่งที่ตั้งแน่นอนและสมาชิกสามารถระบุที่อยู่ของตนได้

 1.1 อาณาบริเวณทางภูมิศาสตร์มีอิทธิพลต่อชุมชน จะเห็นได้ว่าในหลายกรณี สภาพทางภูมิศาสตร์จะเป็นตัวกำหนดสถานที่ตั้งและศักยภาพในการเจริญเติบโตของชุมชน กล่าวคือ ชุมชนมักจะเกิดขึ้นในบริเวณที่มีทรัพยากรธรรมชาติสมบูรณ์ หรือที่ซึ่งมีการคมนาคมสะดวกเหมาะแก่การตั้งถิ่นฐานอย่างถาวร

 1.2 ชุมชนมีอิทธิพลต่ออาณาบริเวณทางภูมิศาสตร์ แม้ว่าตัวแปรเกี่ยวกับอาณาบริเวณทางภูมิศาสตร์ จะมีอิทธิพลต่อสถานที่ตั้งและพบการเจริญเติบโตของชุมชน (Growth and Dynamics of Community) แต่การปรับตัวของคนต่ออาณาบริเวณทางภูมิศาสตร์ของชุมชนก็ขึ้นอยู่กับวัฒนธรรมและภูมิปัญญาท้องถิ่นด้วย ดังนั้น มนุษย์เองมีส่วนในการกระทำต่อภาวะแวดล้อมของตนไม่ว่าจะโดยทางบวกหรือทางลบ เช่น

 1.2.1 การปรับให้สิ่งแวดล้อมทางกายภาพให้สอดคล้องกับความต้องการและความจำเป็นของมนุษย์ เช่น การทำนาแบบขั้นบันได การสร้างเหมืองฝายชลประทาน ปรับปรุงแก้ไขสร้างที่อยู่อาศัยให้สอดคล้องกับสภาพภูมิศาสตร์

 1.2.2 ทำลายสิ่งแวดล้อม เช่น การตัดไม่ทำลายป่า

 การศึกษาชุมชนตามแนวคิดทางสังคมวิทยาถือว่า ตัวแปรทางด้านภูมิศาสตร์จะเป็นสิ่งที่ละเลยเสียมิได้ แนวคิดนี้จัดว่ามีอิทธิพลต่อทฤษฎีนิเวศวิทยาของมนุษย์

2. **ชุมชนในฐานะหน่วยทางสังคม (Community as Unit of Social Organization)**

 การวิเคราะห์แบบระบบเชิงสังคม Social System Approach จะให้ภาพของลำดับขั้น (Hierarchy) เริ่มจากระดับล่างที่ประกอบด้วยกลุ่มบุคคลตั้งแต่ 2 คนขึ้นไปจนถึงระดับชาติหรือระดับโลก

 2.1 ชุมชนเป็นระบบย่อยอันแรกที่มีศักยภาพในการจัดให้มีสิ่งต่าง ๆ เพื่อตอบสนองความต้องการของคนทั้งกายภาพ จิตใจ และสังคม ซึ่งในระบบครอบครัวกลุ่มเครือญาติมีขนาดเล็กเกินไป ไม่มีสถาบันทางสังคมที่สมบูรณ์เพื่อตอบสนองความต้องการ ของมนุษย์ ส่วนระบบที่ใหญ่กว่านี้ เช่น กลไกของรัฐก็ใหญ่โตและซับซ้อนเกินไป จนเข้าไม่ถึงอารมณ์ความรู้สึกของคนจึงไม่สามารถตอบสนองความต้องการ ทั้งทางกายและทางใจได้บางทัศนะวิเคราะห์ชุมชนที่เป็นระบบทางสังคมว่าเป็น เครือข่ายการปฏิสัมพันธ์ของมนุษย์ (Network of Interaction) ซึ่งประกอบด้วยสถานภาพ บทบาท กลุ่มคน และสถาบัน ชุมชนจึงมีความสัมพันธ์กันเหมือนลูกโซ่ ที่ระบบย่อยระบบหนึ่งจะได้รับปัจจัยนำเข้าที่ต้องการจากระบบย่อยอื่น ๆ ปัจจัยนำเข้าและผลผลิตที่รับและให้แก่กันในระหว่างชุมชนหรือระบบย่อยนี้ อาจจะเป็นในรูปของเงิน แรงงาน ความกดดันทางสังคม ทรัพยากรต่าง ๆ แนวความคิดนี้ นักวิชาการไทยได้เสนอรูปแบบของชุมชนที่คล้ายคลึงกัน เช่น แนวคิดของ (ฑิตยา สุวรรชฏ. 2527 : 76) กล่าวว่า โดยทั่วไปชุมชนจะต้องมีลักษณะสำคัญ 2 ประการ คือ

 2.1.1 ชุมชนในฐานะเป็นอาณาบริเวณ การพิจารณาชุมชนในข้อนี้มิใช่เฉพาะเป็นบริเวณที่เป็นแหล่งที่อยู่อาศัยของกลุ่มคนเท่านั้น ยังต้องพิจารณาถึงมิติต่าง ๆ เช่น ในฐานะที่อยู่อาศัยของการใช้พื้นที่ และในฐานะที่เป็นบริเวณของชุมชน

 2.1.2 ชุมชนในฐานะที่เป็นที่รวมประชากร โดยจะเน้นที่ลักษณะของประชากรที่อยู่ในบริเวณชุมชน ในด้านที่สำคัญ คือ การเปลี่ยนแปลงประชากรในช่วงระยะเวลาหนึ่ง โครงสร้างประชากร เช่น สัดส่วนเพศชาย เพศหญิง อายุประชากร อาชีพ และการศึกษา สุขลักษณะ เป็นต้น ชุมชนในฐานะที่เป็นระบบความสัมพันธ์ของสมาชิกที่มีอยู่ในชุมชนและความสัมพันธ์กับชุมชน โดยพิจารณาถึงระบุความสัมพันธ์ของชุมชนจะประกอบด้วยความสัมพันธ์ย่อย เช่น ความสัมพันธ์ของครอบครัว เครือญาติ มิตรสหาย ระบบความสัมพันธ์ทางเศรษฐกิจ ระบบความสัมพันธ์ของวัฒนธรรมท้องถิ่น เป็นต้น

 สนธยา พลศรี (2533 : 191) ได้กล่าวถึง ชุมชนในฐานะหน่วยทางสังคม โดยการแบ่งชุมชนออกเป็นลักษณะต่าง ๆ ได้แก่

 1. การแบ่งตามจำนวนพลเมือง เช่น หมู่บ้าน เมือง นคร

 2. การแบ่งตามพื้นฐานทางเศรษฐกิจ เช่น ชุมชนอุตสาหกรรม ชุมชนการปกครอง

 3. การแบ่งตามความสัมพันธ์กับหน่วยงานรัฐ เช่น ศูนย์ผู้อพยพ

 4. การแบ่งตามลักษณะพิเศษของประชากร เช่น ไชน่าทาวน์

 5. การแบ่งตามลักษณะทางด้านนิเวศวิทยา เช่น ย่านการค้า เหมืองแร่

 6. การแบ่งตามลักษณะกิจกรรมทางสังคม เช่น ศูนย์การขนส่ง

 7. การแบ่งตามหน่วยการปกครอง เช่น หมู่บ้าน ตำบล อำเภอ

 8. การแบ่งตามลักษณะความสัมพันธ์ของบุคคลในสังคม เช่น ชุมชนชนบท ชุมชนเมือง

 สมศักดิ์ ศรีสันติสุข (2536 : 65) แบ่งชุมชนออกเป็น 3 ลักษณะ คือ

 1. ลักษณะของชุมชนแบ่งตามการบริหารการปกครอง ซึ่งแบ่งโดยการพิจารณาจากลักษณะ

 2. การปกครองของไทย ได้แก่ ชุมชนหมู่บ้าน ชุมชนเขต สุขาภิบาล ชุมชนเขตเทศบาลตำบล เทศบาลเมือง เทศบาลนคร และกรุงเทพมหานคร

 3. ลักษณะของชุมชนแบ่งตามกิจกรรมทางสังคม ได้แก่ ชุมชนเกษตรกรรม ชุมชนศูนย์การค้า ศูนย์กลางขนส่ง เขตอุตสาหกรรม ชุมชนศูนย์กลางของการบริการ

 4. ลักษณะของชุมชนแบ่งตามความสัมพันธ์ของบุคคลในสังคม เป็นการแบ่งชุมชนในแง่ของความสัมพันธ์ทางสังคม ได้แก่ ชุมชนชนบท ชุมชนเมือง

 นอกจากการศึกษาชุมชนในลักษณะดังกล่าว ก็สามารถพิจารณาความสัมพันธ์ระหว่างชุมชน ได้ทั้งแนวนอน (Horizontal) และแนวตั้ง (Vertical) ในแนวนอนนั้น รวมถึงความสัมพันธ์ระหว่างปัจเจกบุคคลหรือระหว่างกลุ่มในระดับท้องถิ่น ส่วนในแนวตั้ง หมายถึง ความสัมพันธ์ระหว่างปัจเจกบุคคลกับผลประโยชน์หรือกับกลุ่มผลประโยชน์ในระดับต่าง ๆ ที่สูงขึ้นไปจนถึงองค์กรในระดับชาติหรือระหว่างชาติ/ประเทศนอกจากนั้น ยังมีวิธีการอื่นอีกในการวิเคราะห์ถึงเครือข่ายปฏิสัมพันธ์ระหว่างชุมชนว่า ปฏิสัมพันธ์ของบุคคลและกลุ่มมีกระบวนการทางสังคมที่ประกอบด้วยความร่วมมือ การแข่งขัน และความขัดแย้ง ซึ่งมิติการวิเคราะห์เหล่านี้ให้คุณค่าที่มีนัยสำคัญในการทำความเข้าใจเกี่ยวกับชีวิตของชุมชนเป็นอย่างยิ่ง

 3. ชุมชนในฐานะหน่วยทางจิตวิทยาวัฒนธรรม (Community as a Psycho Cultural Unit)

 ในมิตินี้เน้นที่ว่าชุมชนจะต้องมีความผูกพันในระหว่างสมาชิกด้วยกัน ความผูกพันนี้จะตีความว่าเป็นทั้งทางด้านจิตวิทยาและวัฒนธรรม ในทางจิตวิทยานั้น คนจะมีความมั่นคง เพราะสามารถระบุได้ว่า ตนเป็นสมาชิกของกลุ่ม หมู่ หรือที่ซึ่งทำให้เกิดความรู้สึกว่ามีสังกัด อย่างไรก็ตาม การวิเคราะห์ในมิตินี้ ในแนวคิดทางสังคมวิทยาก็ถือว่าเป็นเพียงมิติหนึ่งของความเป็นจริงที่ซับซ้อนอยู่ในความหมายของชุมชน มิได้ถือว่าเป็นการวิเคราะห์ที่ลึกซึ้ง (บุญเทียน ทองประสาน. 2531 : 102)

 กล่าวโดยสรุปว่า ความเป็นชุมชนไม่ได้มีความหมายตายตัว แต่มีความเคลื่อนไหวเปลี่ยนแปลง ตลอดเวลา ชุมชนไม่จำเป็นต้องให้ความสำคัญทางพื้นที่หรืออาณาบริเวณทางภูมิศาสตร์แต่ขณะเดียวกันชุมชนก็ไม่ได้อยู่อย่างเอกเทศ โดยไม่มีความสัมพันธ์กับหน่วยอื่น ๆ หรือความเป็นชุมชนอาจเป็นเรื่องของความสัมพันธ์ และความเกาะเกี่ยวกันของกลุ่มคนในระดับต่าง ๆ ในมิติทางวัฒนธรรม อำนาจและผลประโยชน์ ความเป็นชุมชนจึงไม่ได้หมายถึงความสัมพันธ์ที่เป็นอันหนึ่งอันเดียวกันที่มีแต่มิตรภาพและความเอื้ออาทร ในชุมชนขนาดเล็ก หรือชุมชนตามพื้นที่ทางภูมิศาสตร์เท่านั้น แต่ความเป็นชุมชนอาจแทรกอยู่กับประสบการณ์ในชีวิตประจำวัน ซึ่งเกิดขึ้นได้ตั้งแต่ชุมชนขนาดเล็ก ที่สมาชิกมีความสัมพันธ์ทางสังคมแบบส่วนตัว รู้จักช่วยเหลือกัน ในอาคารชุดโรงงานอุตสาหกรรม จนถึงความสัมพันธ์แบบเครือข่าย ประเภทต่าง ๆ ตลอดจนเครือข่ายทางเทคโนโลยีการสื่อสารที่เชื่อมโยงมนุษย์ ให้สามารถติดต่อกันทั่วโลก

 4. แนวคิดทางมนุษยนิยม (Humanistic Perspective)

 แนวคิดของชุมชนในแนวมนุษยนิยม Humanistic Perspective นี้ บางคนเรียกว่า เป็นแนวคิดของกลุ่ม Utopia นักสังคมวิทยาที่มีอิทธิพลสำคัญต่อ 2 แนวคิดนี้ 2 คน คือ Robert Nisbet และ Baker Brownell ซึ่งมีความคิดว่า ชุมชนต้องก่อมิตรภาพ ความเอื้ออาทร ความมั่นคง และความผูกพันระหว่างคนในชุมชน

 Nisbet (1962 : 47) เห็นว่าสังคมสมัยใหม่ทำให้เกิดการสูญเสียความรู้สึกผูกพันของชุมชน (Sense of Community) ในข้อเขียนของ Nisbet เรื่อง The Quest for Community นั้น เกิดจากเงื่อนไขของสังคมสมัยใหม่ที่ไม่สามารถตอบสนองให้ปัจเจกบุคคลเกิดความมั่นคง เขาได้แสดงความเห็นว่า ในลักษณะรัฐการเมืองสมัยใหม่ รัฐไม่สามารถตอบสนองความมั่นคงได้ ไม่มีองค์กรขนาดใหญ่ใดที่สามารถตอบสนองความต้องการทางด้านจิตใจของคนได้ เพราะโดยธรรมชาติแล้ว องค์การเหล่านี้มีขนาดใหญ่ ซับซ้อน เป็นทางการเกินไป รัฐอาจจะก่อให้เกิดความเคลื่อนไหวในนามของรัฐ เช่น การก่อสงคราม แต่ในการตอบสนองอย่างปกติธรรมดา ต่อความต้องการของคนในเชิงการยอมรับมิตรภาพ ความมั่นคง ความเป็นสมาชิก รัฐจะทำไม่ได้ทางเลือกที่นักคิดในแนวนี้เสนอ ก็คือ การเรียกร้องให้ชุมชนมีขนาดเล็ก แต่มีโครงสร้างที่แน่นเหนียว เพราะชุมชนขนาดเล็กเท่านั้นที่จะช่วยฟื้นฟูสภาพความสัมพันธ์ทางสังคมให้ดีขึ้น เพราะจะรับผิดชอบต่อหน่วยที่เล็กที่สุด และกล่าวถึงชุมชนขนาดเล็กที่เน้นการกระทำที่เต็มไปด้วยความร่วมมือ ร่วมใจ ความรู้สึกเป็นเจ้าของ เป็นสังคมที่ตนรู้จักอย่างใกล้ชิดและสนิทสนม

 แนวคิดทั้งสองนี้ สะท้อนให้เห็นถึงการเรียกร้องต่อการเปลี่ยนแปลงของสังคมสมัยใหม่ การขยายตัวของเมือง ประชากร ที่ก่อให้เกิดสภาวะความแปลกแยก ความวิตกกังวล ความโดดเดี่ยว ไม่สนใจใยดีหรือรู้สึกรับผิดชอบต่อเรื่องราวที่เกิดขึ้นกับบุคคลอื่น ๆ ที่อยู่ รอบข้าง ไม่รู้สึกว่าตนเองมีส่วนร่วมในความรับผิดชอบตัดสินใจหรือรับผลประโยชน์นั้น ๆ

 Brownell (1950 : 12) กล่าวถึง การสร้างชุมชนว่า เป็นการแสดงออกถึงอำนาจและเป็นวาทกรรมของคนกลุ่มต่าง ๆ ทั้งภายในชุมชนและภายนอกชุมชน ภายใต้เงื่อนไขทางสังคมและประวัติศาสตร์ของท้องถิ่น ความหมายเกี่ยวกับชุมชนจึงมีทั้งความหมายที่หลากหลาย และความหมายที่ขัดแย้ง มิได้มีเพียงความหมายเดียวหรือความหมายที่เป็นกลาง และไม่ได้ยึดติดกับพื้นที่ นัยของการนิยามหมู่บ้านให้ติดกับพื้นที่เกิดขึ้นจากการที่รัฐพยายามรวมศูนย์อำนาจด้วยการทำให้พื้นที่แตกออกเป็นหน่วยเล็ก ๆ เพื่อง่ายต่อการปกครองสะท้อนให้เห็นกระบวนการที่หมู่บ้านถูกผนวกเข้าสู่ระบบทุนและตลาด

 โดยสรุป แนวคิดเกี่ยวกับชุมชนทางมนุษย์นิยมมีลักษณะที่น่าสนใจ คือ

 1. ไม่ได้ให้ความสนใจหรือความสำคัญกับอาณาบริเวณทางภูมิศาสตร์หรือพื้นที่

 2. เน้นความสัมพันธ์ระหว่างเพื่อนมนุษย์

 3. เน้นลักษณะความรู้สึกเชิงอัตวิสัยของความเป็นชุมชนหรือแบบแผนในอุดมคติ ซึ่งเกี่ยวกับนำเสนอลักษณะชุมชนที่ควรจะเป็นชุมชนที่ดีหรือชุมชนในอุดมคตินั่นเอง แม้ว่าจะมีทัศนะอันหลากหลายเกี่ยวกับชุมชน ก็ยังสามารถสรุปจุดร่วมกันได้ 2 ประการ คือ

 3.1 เป็นการกล่าวถึง วิวัฒนาการของการสมาคมของมนุษย์ (Human Association)

 3.2 มีการยอมรับอย่างกว้างขวางว่า การเปลี่ยนแปลงในลักษณะของความเกาะเกี่ยวในสังคมมนุษย์เกิดจากการเปลี่ยนแปลงทางอุตสาหกรรมทางเศรษฐกิจ สังคม การเมือง และเทคโนโลยี ลักษณะหนึ่งของ Human Association จะหายไปและมีลักษณะใหม่มาแทนที่

 โดยกล่าวสรุปได้ว่า หลักความเชื่อและแนวคิดของกลุ่มทางมนุษยนิยม จะเป็นกลุ่มที่มีความทันสมัยและเป็นที่ยอมรับมากในปัจจุบัน โดยนักการศึกษาส่วนหนึ่งมีความเชื่อว่า หากเรามีทรัพยากรบุคคลที่มีคุณภาพสูง แม้จะเผชิญกับความยุ่งยากในการนำทรัพยากรธรรมชาติอื่น ๆ มาใช้ประโยชน์ แม้มีอุปสรรคมากมายต่อการพัฒนาประเทศ แต่ประชากรที่มีคุณภาพน่าจะฟันฝ่าอุปสรรคไปได้ด้วยวิริยะอุตสาหะ ด้วยความหาญฉลาดแห่งปัญญา และด้วยคุณธรรมความรับผิดชอบต่อตนเอง ต่อสังคม ซึ่งกลุ่มมนุษยนิยมมีความเชื่อว่าการเสริมสร้างคุณภาพชีวิตของคนเรานั้นจะทำได้ โดยให้คนมองเห็นส่วนดีในตนเอง และเกิดแรงจูงใจในการนำส่วนดีมาใช้ประโยชน์ ให้รู้จักวางแผนชีวิตและสร้างพลังใจให้ดำเนินชีวิตไปตามแผน ให้ได้มีโอกาสศึกษาตนเองในแง่มุมต่าง ๆ และให้ได้แนวทางในการเรียนรู้บุคคลอื่น ๆ ที่แวดล้อมตนเพื่อปรับตนในการอยู่ร่วมกับคนอื่นอย่างได้ประสิทธิภาพ เกิดการยอมรับตนเอง ยอมรับคนอื่น เมื่อยอมรับตนเองก็เกิดความเชื่อมั่น ปฏิบัติตนเป็นธรรมชาติ ลดความก้าวร้าว และความเก็บกดลงไปได้ เมื่อยอมรับคนอื่นก็จะทำให้มองโลกในแง่ดี ทำให้อยู่ร่วมกันโดยสันติสุข

 5. แนวคิดเกี่ยวกับชุมชนประชาคม (Civil Society Perspective)

 ประชาสังคม หมายถึง การรวมตัวพบปะของคนหลากหลาย ซึ่งไม่ใช่เฉพาะคนที่รู้จักคุ้นเคยเพียงกลุ่มเดียว แต่รวมถึงคนแปลกหน้าที่สนใจในประเด็นส่วนรวม (สาธารณะ) ประเด็นใดประเด็นหนึ่งร่วมกัน เพื่อดำเนินการให้บรรลุเป้าหมาย ไม่ใช่การรวมตัวกัน เพื่อแก้ไขปัญหาเฉพาะของกลุ่มใดกลุ่มหนึ่ง สถานที่รวมตัวพบปะเรียกว่า เวทีประชาคม ซึ่งมีลักษณะพหุภาคีเป็นสำคัญ ชุมชนฐานรากมักเกิดการรวมตัวกันเองเบื้องต้นจากปัญหาปากท้องและเศรษฐกิจเรียกว่า กลุ่มปากท้อง (ให้พ้นอดอยาก) อาจพัฒนาไปสู่การออมที่เรียกว่า กลุ่มออมทรัพย์ เพื่อแก้ไขปัญหาอดอยากที่อาจเกิดขึ้นเป็นครั้งคราวหรืออมเพื่อเป็นสวัสดิการทางสังคม เช่น การเจ็บป่วย ตาย กลุ่มปากท้องและกลุ่มออมทรัพย์ที่เข้มแข็งสามารถรวมตัวเป็นกลุ่มธุรกิจชุมชน ซึ่งศักยภาพด้านการตลาดที่พึ่งพาตนเองทางเศรษฐกิจได้ กลุ่มปากท้อง กลุ่มออมทรัพย์ กลุ่มธุรกิจ เป็นพื้นฐานเบื้องต้นที่นำไปสู่การเปลี่ยนแปลงจิตสำนึกแบบพึ่งพาเป็นสำนึกการมีส่วนร่วม พัฒนาไปเป็นชุมชนที่พึ่งตนเองและชุมชนเข้มแข็ง ชุมชนพึ่งตนเอง ที่เข้มแข็งจะเริ่มพัฒนาไปสู่การมีจิตสำนึกสาธารณะ (สำนึกส่วนรวมที่ไม่ใช่เพื่อประโยชน์เฉพาะกลุ่ม) การเกิดเครือข่ายชุมชนพึ่งตนเองที่เข้มแข็งและมีเวทีประชาคมสำหรับชุมชนต่าง ๆ ที่หลากหลายและผู้คนทั่วไปซึ่งสนใจในประเด็นสาธารณะต่าง ๆ ร่วมกันจะนำไปสู่ความเป็นประชาคม อันเป็นอำนาจประชาชนที่แท้จริงในการทำให้เกิดดุลยภาพระหว่างอำนาจรัฐ อำนาจทุน และอำนาจประชาชน (ประชาสังคม) มีสภาพธรรมรัฐเกิดขึ้น (Good Governance) (อนุชาติ พวงสําลี และอรทัย อาจอ่ำ. 2539 : 145-146 )

 ในการบริบทสังคมไทยซึ่งมีภาวะวิกฤตเศรษฐกิจและวิกฤตสังคมในปัจจุบัน การก่อรูปประชาสังคมควรเร่งพัฒนาชุมชนให้พึ่งตนเองทางเศรษฐกิจและมีความเข้มแข็งพร้อมไปกับการพัฒนาจิตสำนึกสาธารณะและการมีส่วนร่วมในประเด็นสาธารณะต่าง ๆ ในเวทีประชาคม

 แนวคิดเกี่ยวกับชุมชน-ประชาสังคม เกิดขึ้นจากสภาพปัญหาของสังคม การที่ประชาชนส่วนใหญ่ในสังคมไม่มีส่วนร่วมในการตัดสินใจเกี่ยวกับนโยบายและทิศทางการพัฒนา รวมทั้งกิจกรรมสาธารณะซึ่งในอดีตมักจะถูกครอบงำหรือชี้นำจากภาครัฐ แนวคิดนี้ปฏิเสธอำนาจรัฐซึ่งมีบทบาทอย่างมากมายต่อการตัดสินใจในกิจกรรมทางสังคม รวมทั้งปฏิเสธลัทธิปัจเจกชนที่มุ่งแต่แสวงหาผลประโยชน์ส่วนตน สาระสำคัญของแนวคิดนี้ ก็คือ การรวมกลุ่มของปัจเจกชน โดยมองว่า ประชาสังคมเป็นโครงสร้างทางสังคมที่อยู่กึ่งกลางระหว่างรัฐและปัจเจกชนที่เรียกว่า Mediating Structure

 สรุปได้กว่า แนวความคิดชุมชนประชาคมนั้นเป็นการแสดงออกถึงจิตสำนึกของชุมชน นำไปสู่พลังประชาชนที่เกิดขึ้นจากความต้องการของชุมชนเอง ทำให้กลุ่มพลังชุมชน โดยในที่นี้หมายถึง การสร้างแรงบันดาลใจในการสร้างภูมิคุ้มกันแก่ชุมชนให้มีความมั่นคงทางเศรษฐกิจและสังคม ด้วยการเรียนรู้อย่างต่อเนื่อง ทั้งเรื่องการศึกษา ทักษะการทำงาน และการดำเนินชีวิต สร้างสถาบันของชุมชนให้มีความเข้มแข็งเป็นพลังร่วมในการทำหน้าที่และบทบาทได้อย่างเหมาะสมกับสถานการณ์ที่เปลี่ยนแปลงตลอดเวลา ปลูกฝังคุณธรรม จริยธรรม ค่านิยมที่ดีงามร่วมกันและยึดหลักผลประโยชน์ของชุมชน ซึ่งเป็นจุดเริ่มต้นในการสร้างความสามัคคี โดยอาศัยทุนทางสังคม ทำให้ชุมชนประชาคมมีความเข้มแข็ง ช่วยเหลือแก้ไขปัญหาของชุมชน และสามารถขยายแนวความคิดชุมชนประชาคมไปยังหมู่บ้านอื่นได้

 6. แนวคิดเกี่ยวกับชุมชนในรูปแบบใหม่ (Virtual Community Perspective)

 แนวคิดเกี่ยวกับชุมชนในรูปแบบใหม่ เกิดขึ้นพร้อมกับการพัฒนาเทคโนโลยีและปัญหาของสังคมสมัยใหม่ที่ทวีความซับซ้อนและรุนแรงขึ้น การพิจารณาปัญหาและแนวทางแก้ไขปัญหาไม่อาจจำกัดอยู่ในปริมณฑลของชุมชนที่มีอาณาเขตภูมิศาสตร์เล็ก ๆ ได้เพียงลำพัง เพราะบางปัญหาเกิดจากอิทธิพลภายนอก ซึ่งบางครั้งการแก้ไขต้องการการรวมกำลัง ความร่วมมือ และทรัพยากรจากภายนอกชุมชน

 คุณลักษณะที่สำคัญของชุมชนในรูปแบบใหม่ คือ Schuler (1989 : 89)

 1. จิตสำนึกร่วม (Consciousness)

 2. หลักการ (Principle)

 3. จุดมุ่งหมาย (Purpose)

 ดังนั้น ชุมชนในรูปแบบใหม่ จึงอาจมีลักษณะเป็น “ชุมชนทางอากาศ” หรือผู้สนใจจะมีส่วนร่วมในรายการวิทยุ ชุมชนเครือข่ายบน Internet อาจกล่าวได้ว่า เป็นชุมชนไม่จำเป็นต้องมีพื้นที่ทางกายภาพและไม่จำเป็นว่าสมาชิกต้องพบปะหน้าตากันโดยตรง แต่เป็นชุมชนที่อาศัยเทคโนโลยีการสื่อสารและเทคโนโลยีสารสนเทศ เป็นเครื่องสานความสัมพันธ์และจิตสำนึกร่วมของสมาชิก

 Schuler (1989 : 91) ได้กล่าวว่า ชุมชน คือ สายใย (Web) ของความสัมพันธ์ทางสังคมมีความเป็นเอกภาพ มีพลังความยืดโยง (Cohesive) การสนับสนุนเกื้อกูลกันและกัน ทำนองเดียวกัน เทคโนโลยี ก็คือ สายใย (Web) ที่เชื่อมโยงความสัมพันธ์และการสื่อสารของผู้คนต่าง ๆ เทคโนโลยีและการสื่อสารผ่านวิทยุโทรทัศน์ โทรศัพท์ มีบทบาทในการสร้างชุมชนในรูปแบบใหม่ โดยสมาชิกไม่จำกัดเชื้อชาติเผ่าพันธุ์ เพศ วัย ศาสนา และฐานะเศรษฐกิจ เป็นต้น

 ชุมชนในรูปแบบใหม่ อาจเรียกได้ว่าเป็น “ชุมชนเหมือนจริง” (Virtual Community) เป็นชุมชนที่กลุ่มคนอาจจะได้พบกันโดยตรงหรือไม่ก็ตาม แต่มีโอกาสสื่อสารกันด้วยคำภาษาและความคิดผ่านเครือข่ายคอมพิวเตอร์ ชุมชนแบบนี้ มีข้อดีกว่าชุมชนแบบอื่นตรงที่ว่าไม่มีอคติเกี่ยวกับ เพศ อายุเชื้อชาติ สีผิว เผ่าพันธุ์ รูปร่างหน้าตา เสียงพูด อากัปกิริยาของสมาชิก ชุมชนเสมือนจริงเป็นเครื่องมือที่เชื่อมโยงผู้ที่มีความสนใจร่วมกันเข้าด้วยกัน ในชุมชนแบบเดิมจะรู้จักผู้คนต่อเมื่อได้พบปะหน้าค่าตา และต้องคบหาสมาคมกับผู้คนจำนวนไม่น้อยกว่าที่จะพบผู้ที่มีความสนใจในเรื่องบางเรื่องเหมือนกับเรา แต่ในชุมชนประเภทนี้ สามารถเข้าถึงแหล่งที่สนใจได้อย่างทันที นอกจากนี้ ยังมีข้อดี คือ ช่วยคัดสรรกลั่นกรองข้อมูลที่จำเป็นและทันสมัย โดยไม่ต้องเก็บรวบรวมไว้มากมายเช่นแต่ก่อน Greenberg (2000 : 73)

 อย่างไรก็ตาม มีข้อทักท้วงว่าชุมชนในรูปแบบใหม่นี้ ไม่น่าจะถือว่ามีลักษณะเป็น “ชุมชน” เนื่องจากผู้ที่เกี่ยวข้องไม่มีพันธะผูกพันใด ๆ กับชุมชน มีอิสระที่จะเลือกเข้าร่วมมือเมื่อใดก็ได้หรือถอยออกไปเมื่อใดก็ได้ อีกทั้งข้อมูลข่าวสารที่สื่อถึงกันก็ไม่สามารถที่จะเชื่อถือได้ทั้งหมด

 ชุมชนในรูปแบบใหม่นี้ ยังคงต้องมีการอาศัยความเป็นชุมชนเดิมคือพื้นที่อยู่บ้าง แต่ลักษณะความสัมพันธ์มีการเปลี่ยนแปลงไป สิ่งต่าง ๆ ที่เกิดขึ้นในสังคมที่ซับซ้อน โดยผ่านเทคโนโลยีสารสนเทศ ซึ่งที่ มีรูปแบบที่กว้างขวางขึ้นทั้งในระดับชาติและในระดับโลก กล่าวคือ สิ่งต่าง ๆ ที่เกิดขึ้นถ้าเป็นปัญหา ปัญหา หรือสิ่งนั้น ๆ ก็จะเชื่อมโยงไปในระดับ ที่กว้างขึ้นได้ และในทางตรงกันข้ามก็จะเป็นประโยชน์หรือมีผลต่อความรับผิดชอบร่วมกันในฐานะเป็นชุมชนรูปแบบใหม่ที่มีจิตสำนึกร่วม มีหลักการและจุดหมายร่วมกัน

 แนวคิดเกี่ยวกับชุมชนในมิตินี้ จะช่วยให้เป็นความเปลี่ยนแปลงและเข้าใจสภาพที่เกิดขึ้นในสังคมสมัยใหม่ได้และช่วยให้เห็นรูปแบบของชุมชนที่มีความหลากหลาย โดยอาศัยเทคโนโลยีสารสนเทศที่เชื่อมโยงเครือข่ายของผู้คนเข้าด้วยกัน ด้วยความที่มีวัตถุประสงค์และความสนใจร่วมกัน หรือเป็นศูนย์การสื่อสารที่ทำให้ผู้คนที่ผ่านเข้ามาในเครือข่ายได้มีโอกาสแลกเปลี่ยนและแบ่งปันความรู้ ประสบการณ์ร่วมกันโดยความร่วมมือทางเทคโนโลยีที่เชื่อมโยงในระดับต่าง ๆ ตั้งแต่ระดับภูมิภาคจนถึงระดับโลกในขณะเดียวกัน ความเป็นศูนย์การสื่อสารหรือเครือข่ายชุมชนในรูปแบบนี้ สมาชิกในเครือข่ายมีจุดอ่อน คือ ไม่มีภาระผูกพัน ข้อต่อรอง หรือมีความพร้อมในเรื่องข้อเท็จจริงร่วมกัน แต่ถ้ามีวัตถุประสงค์และความสนใจร่วมกันมากขึ้น ความพร้อมในเรื่องข้อเท็จจริงจะปรากฏเพิ่มขึ้น จากนั้นจะนำไปสู่การประสานงานและการทำกิจกรรมร่วมกัน

 ลักษณะของชุมชนในรูปแบบใหม่ที่อาศัยเทคโนโลยีสารสนเทศนี้ ถ้ามองในด้านของพื้นที่แล้วจะเห็นว่าเป็นชุมชนที่ไร้พรมแดน จะอาศัยเพียงความสัมพันธ์อย่างง่าย ที่ผู้เข้ามาหรือผ่านมาได้มีความรู้สึกผูกพันกันอย่างมีหลักการและเป้าหมาย ซึ่งอาจกล่าวได้ว่าเป็นชุมชนในรูปแบบใหม่ได้หรือไม่ ดังนั้น นักวิชาการและนักพัฒนาผู้ที่ทำงานร่วมกับชุมชนจึงควรแสวงหาคำตอบเพื่อรู้เท่าทันกับสภาพของชุมชนที่ไร้พรมแดน ทั้งนี้ เพื่อทราบถึงความเปลี่ยนแปลงของสังคม

 แต่ถ้าย้อนถึงการสร้างความเป็นชุมชนของนักพัฒนาเริ่มจากการเน้น “ชุมชน” ขนาดเล็ก ซึ่งมีความสัมพันธ์ทางสังคมแบบส่วนตัว รู้จักกัน ช่วยเหลือกัน ภายในกลุ่มเล็ก ๆ มาสู่การขยายเป็น “เครือข่าย” การช่วยเหลือที่เป็นความสัมพันธ์ที่กว้างขึ้น และมาสู่ชุมชนในรูปแบบใหม่ ซึ่ง อริยา เศวตามร์ (2542 : 204) กล่าวว่าเป็นความสัมพันธ์แบบปัจเจก มีการแข่งขัน มีการคิดคำนวณบนฐานของประโยชน์และอยู่บนพันธะทางกฎหมาย อาจสูญเสียความเป็นธรรมชาติสัมผัสของความเป็นมนุษย์และการเกื้อหนุนของสมาชิก แต่การสร้างความเป็นชุมชนใหม่จึงไม่ใช่การรื้อฟื้นวัฒนธรรมชุมชนแบบดั้งเดิม หากเป็นการผสมผสานความเชื่อแบบเก่าที่มีคุณค่าและการพัฒนาระบบใหม่ที่ก้าวต่อไปอย่างไม่หยุดยั้ง

 สรุปได้ว่า ความเป็นชุมชนไม่ได้มีความหมายที่ตายตัว แต่มีความเคลื่อนไหวเปลี่ยนแปลง การให้ความหมายเกี่ยวกับชุมชนจึงเป็นสื่อที่ใช้ในการอธิบายความสัมพันธ์ทางสังคมหรือการจัดระบบความสัมพันธ์ใหม่ ทั้งกับภายในและภายนอกชุมชน ฉะนั้น ความเป็นชุมชนจึงมิได้มีเพียงหน่วยเดียว หากแต่เป็นสายใยของความสัมพันธ์ที่สารขึ้นจากความสัมพันธ์ต่าง ๆ และมีเครือข่ายของความสัมพันธ์ที่ซ้อนทับกันอยู่ การสร้างใหม่ของความเป็นชุมชน จึงเป็นการแสดงออกถึงความเป็นตัวตนอันเป็นการตอบโต้ของคนในชุมชนหรือสังคม และเป็นที่ช่วยให้ผู้คนยกระดับความรู้ ความสามารถ การรับรู้ และความเข้มแข็งหรือพลังที่เกิดขึ้นจากการรวมตัวกันผ่านการสานความสัมพันธ์ต่าง ๆ เข้าด้วยกัน

**หลักปรัชญาของทฤษฏีเศรษฐกิจพอเพียง**

 **1. แนวคิดเกี่ยวกับเศรษฐกิจพอเพียง**

 สุเมธ ตันติเวชกุล (2544 : 286-287) ให้ความหมายของเศรษฐกิจพอเพียง ว่าหมายถึงเศรษฐกิจ ที่สามารถอุ้มชูตัวเองได้ (Relative Self - Sufficiency) อยู่ได้โดยไม่ต้องเดือดร้อน โดยต้องสร้างพื้นฐานทางเศรษฐกิจของตนเองให้ดีเสียก่อน คือ ตั้งตัวให้มีความพอกินพอใช้ไม่ใช่มุ่งหวังแต่จะทุ่มเทสร้างความเจริญทางด้านเศรษฐกิจให้รวดเร็วแต่เพียงอย่างเดียว เพราะผู้ที่มีอาชีพและฐานะเพียงพอที่จะพึ่งตนเองย่อมสามารถสร้างความเจริญก้าวหน้าและฐานะทางเศรษฐกิจขั้นที่สูงขึ้นไปตามลำดับต่อไปได้

 แผนพัฒนาเศรษฐกิจและสังคมแห่งชาติ (2547 : 1-2) ได้ให้ความหมายของปรัชญาเศรษฐกิจพอเพียงว่า เป็นปรัชญาที่ชี้ถึงแนวทางการดำรงอยู่และปฏิบัติตนของประชาชน ทุกระดับตั้งแต่ระดับครอบครัวระดับชุมชนจนถึงระดับรัฐ ทั้งในการพัฒนาและการบริหารประเทศให้ดำเนินไปในทางสายกลาง โดยเฉพาะการพัฒนาเศรษฐกิจเพื่อให้ก้าวทันต่อโลกยุค โดยความพอเพียงหมายถึงความพอประมาณความมีเหตุผลรวมถึงจำเป็นจะต้องมีระบบภูมิคุ้มกันในตัวที่ดีพอสมควรต่อการมีผลกระทบใด ๆ อันเกิดจากการเปลี่ยนแปลง ทั้งภายนอกและภายในทั้งนี้จะต้องอาศัยความรอบรู้ความรอบคอบ และความระมัดระวังอย่างยิ่งในการนำวิชาการต่าง ๆ มาใช้ในการวางแผนและการดำเนินการทุกขั้นตอน และขณะเดียวกันจะต้องเสริมสร้างพื้นฐานจิตใจของคนในชาติ โดยเฉพาะเจ้าหน้าที่ของรัฐนักทฤษฎีและนักธุรกิจ ในทุกระดับให้มีสำนึกในคุณธรรมความซื่อสัตย์สุจริต และให้มีความรอบรู้ที่เหมาะสมดำเนินชีวิตด้วยความอดทนความเพียร มีสติปัญญาและความรอบคอบ เพื่อให้สมดุลและพร้อมต่อการรองรับการเปลี่ยนแปลงอย่างรวดเร็วและกว้างขวางทั้งด้านวัตถุสังคมสิ่งแวดล้อมและวัฒนธรรมจากโลกภายนอกได้เป็นอย่างดี

 อำพล เสนาณรงค์ (2546 : 6) ได้ให้ความหมายของเศรษฐกิจพอเพียงหมายถึง การพยายามพึ่งตนเองช่วยตนเองให้มากที่สุดเท่าที่จะทำได้ให้พอมีพอกิน โดยเฉพาะอาหารและที่อยู่อาศัยส่วนที่ไม่สามารถผลิตเองได้ก็แลกเปลี่ยนหรือซื้อจากภายนอกบ้างแต่ควรซื้อและใช้ของจากที่ผลิตเองได้ในท้องถิ่น หรือในประเทศมากที่สุดพยายามก่อหนี้ให้น้อยที่สุดและควรมีชีวิตความเป็นอยู่ที่เรียบง่ายพอใจในสิ่งที่ได้รับมาโดยชอบธรรมไม่ฟุ้งเฟ้อฟุ่มเฟือยเพื่อให้รายจ่ายไม่เกินรายรับ

 อภิชัย พันธเสน (2546 : 9) ได้กล่าวถึง เศรษฐกิจพอเพียงว่าโดยเนื้อแท้ก็คือ พุทธเศรษฐศาสตร์ เนื่องจากเป็นปรัชญาที่ชี้ถึงแนวทางการดำรงอยู่และปฏิบัติตนของประชาชนในทุกระดับให้ดำเนินไปในทางสายกลาง โดยกล่าวได้ถึงทางสายกลางว่าเป็นเส้นทางที่จะนำไปสู่การสร้างสติปัญญา ซึ่งเป็นปัจจัยในการผลิตที่สำคัญที่สุดโดยมีเป้าหมายอยู่ที่การเข้าสู่นิพพานในท้ายที่สุด

 เพ็ญนภา หัสรังค์. 2553 (อ้างถึงใน ประเวศ วะสี. 2547 : 4-7) ได้ให้ความหมายของเศรษฐกิจพอเพียงว่าคือ เศรษฐกิจที่มีรูปแบบเป็นทางสายกลางหรือเศรษฐกิจแบบมัชฌิมาปฏิปทา เพราะเชื่อมโยงทุกเรื่องเข้ามาด้วยกัน ทั้งเศรษฐกิจจิตใจสังคมวัฒนธรรมและสิ่งแวดล้อมที่แท้จริง คำว่าเศรษฐกิจเป็นคำที่มีความหมายในทางที่ดีที่หมายถึง ความเจริญ ที่เชื่อมโยงกายใจสังคมวัฒนธรรมและสิ่งแวดล้อมเข้าด้วยกัน แต่ได้มีการนำเอาคำว่าเศรษฐกิจไปใช้ในลักษณะแยกส่วนที่หมายถึง การแสวงหาเงินเท่านั้น เมื่อแยกเป็นส่วน ๆ ก็ทำลายส่วนอื่น ๆ จนเสียสมดุลและวิกฤติ สรุปได้ว่าเศรษฐกิจพอเพียงหมายถึงการดำเนินชีวิตที่ตั้งอยู่บนทางสายกลางเน้นให้คนรู้จักพึ่งตนเองก่อน โดยใช้ทุนต่าง ๆ เช่นทุนทางสังคมทุนทรัพยากร ที่มีอยู่ให้เกิดประโยชน์สูงสุด โดยที่ต้องรู้จักพอประมาณมีเหตุผลเตรียมพร้อมรับ การเปลี่ยนแปลงที่อาจเกิดขึ้นภายใต้เงื่อนไขของความรู้ควบคู่คุณธรรมเศรษฐกิจพอเพียงหมายถึงพอเพียงในอย่างน้อย 7 ประการด้วยกันคือ

 1. พอเพียงสำหรับทุกคน ทุกครอบครัว ไม่ทอดทิ้งกัน

 2. จิตใจพอเพียง สามารถที่จะรักและเอื้ออาทรต่อผู้อื่นได้

 3. สิ่งแวดล้อมพอเพียง ได้แก่ การรู้จักที่จะอนุรักษ์และเพิ่มพูนสิ่งแวดล้อม รอบ ๆ ตัว เพื่อให้เอื้อประโยชน์ต่อการยังชีพและทำมาหากินในชีวิตประจำวันได้

 4. ชุมชนเข้มแข็งพอเพียง คือ การที่ชุมชนสามารถรวมตัวกัน มีความสามัคคีต่อกัน เพื่อสร้างความเป็นปึกแผ่นมั่นคง รวมตัวกันเป็นชุมชนที่มีความเข้มแข็ง ซึ่งจะทำให้สามารถแก้ไขปัญหาต่าง ๆ ง่ายดาย ส่งผลให้ชีวิตมีความสุข มีชีวิตที่ดี

 5. ปัญหาพอเพียงมีการเรียนรู้สิ่งต่าง ๆ ร่วมกัน และสามารถปรับตัวต่อสภาวการณ์ต่าง ๆ ที่เกิดขึ้นได้อย่างต่อเนื่อง

 6. อยู่บนพื้นฐานวัฒนธรรมพอเพียง วัฒนธรรม คือการที่กลุ่มชนมีวิถีการดำเนินชีวิตที่สัมพันธ์กับสิ่งแวดล้อมและรากฐานทางวัฒนธรรมของตน ซึ่งการดำเนินชีวิตภายใต้รูปแบบของการมีวัฒนธรรมและสิ่งแวดล้อมที่เหมาะสมกับคนนั้น จะไม่ก่อให้เกิดผลกระทบใด ๆ ที่ร้ายแรงต่อคุณภาพชีวิตความเป็นอยู่ของตนได้ เนื่องจากสิ่งเหล่านั้นล้วนแต่เอื้อประต่อครรลองชีวิตของตนทั้งสิ้น

 7. มีความมั่นคงในชีวิตพอเพียง ไม่ใช่วูบวาบ เดี๋ยวจนเดี๋ยวรวย เดี๋ยวมีเดี๋ยว ไม่มี เพราะสิ่งเหล่านี้มีอิทธิพลต่อความมั่นคงทางจิตใจของมนุษย์เราทั้งสิ้น เมื่อใดก็ตามที่มนุษย์เรามีความมั่นคงในชีวิตพอเพียง ก็ส่งผลให้เป็นบุคคลที่สุขภาพจิตดี สามารถอดทนต่อสภาวะที่เกิดขึ้นและผันผวนมั่นคงได้

 พระบาทสมเด็จพระเจ้าอยู่หัวภูมิพลอดุลยเดช มีพระราชดำรัสพระราชทานแก่ผู้อำนวยการสำนักงานคณะกรรมการพิเศษเพื่อประสานงานในโครงการอันเนื่องมาจากพระราชดำริ (กปร., 2545 : 123-126) เมื่อวันที่ 17 มีนาคม พ.ศ. 2529 มี 3 ขั้นดังต่อไปนี้

 ทฤษฎีใหม่ขั้นที่ 1 เป็นแนวทางการจัดการพื้นที่เกษตรกรรมในระดับครอบครัวเพื่อให้สามารถพึ่งตนเองได้ในระดับหนึ่งโดยแบ่งพื้นที่ทำกินออกเป็น 4 ส่วน โดยอาศัยสูตร 30 : 30 : 30 : 10 แบ่งสัดส่วนการใช้พื้นที่ขุด สระน้ำ ปลูกผลไม้ยืนต้นและผักต่าง ๆ ปลูกข้าว ที่อยู่อาศัยและถนนหนทาง ซึ่งในกรณีที่เกษตรกรครองพื้นที่ 15 ไร่ 30 ของพื้นที่ที่ใช้ปลูกข้าวก็จะคิดเป็นพื้นที่ประมาณ 4 – 5 ไร่ผลิตอาหารบริโภคเองเหลือขายทำให้มีกินไม่ติดหนี้มีเงินออม

 ทฤษฎีใหม่ขั้นที่ 2 การรวมตัวในรูปสหกรณ์ เป็นองค์กรชุมชนทำเศรษฐกิจชุมชนในรูปแบบต่าง ๆ เช่นเกษตรหัตถกรรม อุตสาหกรรม แปรรูปอาหาร ทำธุรกิจปั๊มน้ำมัน ขายอาหาร ขายสมุนไพร ตั้งศูนย์การแพทย์แผนไทย จัดการท่องเที่ยวชุมชน มีกองทุนชุมชนหรือธนาคารหมู่บ้าน ซึ่งถือเป็นการสร้างความสามัคคีภายในท้องถิ่น และเตรียมความพร้อมก่อนก้าวสู่โลกภายนอก

 ทฤษฎีใหม่ขั้นที่ 3 เป็นการสร้างความร่วมมือกับแหล่งทุนและแหล่งพลังงานภายนอก เพื่อสนับสนุนการลงทุนเชื่อมโยงกับบริษัทธุรกิจขนาดใหญ่รวมทั้งการส่งออก ความเป็นประชาคมจะให้ความสุข ศักดิ์ศรีและศักยภาพ ในการแก้ไขและพัฒนาในเรื่องต่าง ๆ ทุกท่านสามารถมีส่วนร่วมในการสร้างความเป็นประชาคม ซึ่งเป็นอนาคตของมนุษย์ชาติร่วมกันทั้งโลก อย่างไรก็ดี แนวพระราชดำริเกี่ยวกับเกษตรทฤษฎีใหม่นั้นเป็นตัวอย่างภาคปฏิบัติของเศรษฐกิจพอเพียงตัวอย่างหนึ่ง ในขณะที่เศรษฐกิจพอเพียงมีความหมายกว้างกว่าทฤษฎีใหม่โดยเป็นกรอบแนวคิดที่ชี้บอกหลักการและแนวทางการปฏิบัติของทฤษฎีใหม่ ซึ่งเศรษฐกิจพอเพียงนี้สามารถนำประยุกต์ใช้ในบริบทอื่นได้นอกเหนือจากภาคเกษตรกรรม

 เพ็ญนภา หัสรังค์ (2553 : 24) เศรษฐกิจพอเพียง หมายถึง การดำเนินชีวิตที่ตั้งอยู่บนทางสายกลาง เน้นให้คนรู้จักพึ่งตนเองก่อน โดยใช้ทุนต่าง ๆ เช่น ทุนทางสังคม ทุนทรัพยากรที่มีอยู่ให้เกิดประโยชน์สูงสุด โดยที่ต้องรู้จักพอประมาณมีเหตุผลเตรียมพร้อมรับการเปลี่ยนแปลงที่อาจเกิดขึ้น ภายใต้เงื่อนไขของความรู้ ควบคู่คุณธรรม

 จากทั้งหมดสามารถสรุปได้ว่า เศรษฐกิจพอเพียง หมายถึง ปรัชญาการดำเนินชีวิตบนทางสายกลางที่สามารถเป็นศูนย์รวมได้ทุกเรื่องคือ เรื่องพุทธศาสตร์ จิตใจ เศรษฐกิจ สังคม วัฒนธรรมที่ยึดหลักการ ความพอประมาณ ความมีเหตุมีผล ความมีภูมิคุ้มกันที่ดี ภายใต้เงื่อนไขความรู้และคุณธรรมที่เกี่ยวข้องกับครอบครัว ระดับชุมชน ระดับรัฐบาลและระดับประเทศ เน้นการพึ่งพาตนเองด้วยความรอบคอบ รอบรู้ ความเพียรและความอดทน

 **2. หลักการปรัชญาของเศรษฐกิจพอเพียง**

 ปรัชญาของเศรษฐกิจพอเพียงมีหลักพิจารณา 5 ส่วนคือ (วรัญญู สุจิวรพันธ์พงศ์. 2556)

 2.1 กรอบแนวคิดเป็นปรัชญาชี้แนะแนวทางการดำรงอยู่และปฏิบัติตนในทางที่ควรจะเป็น โดยมีพื้นฐานมาจากวิถีชีวิตดั้งเดิมของสังคมไทย สามารถนำมาประยุกต์ใช้ได้ตลอดเวลาและเป็นการมองโลกเชิงระบบที่มีการเปลี่ยนแปลงอยู่ตลอดเวลา มุ่งเน้นการรอดพ้นจากภัยวิกฤติเพื่อความมั่นคงและความยั่งยืนของการพัฒนา

 2.2 คุณลักษณะเศรษฐกิจพอเพียงสามารถนำมาประยุกต์ใช้กับการปฏิบัติได้ใน ทุกระดับ โดยเน้นการปฏิบัติบนทางสายกลางและการพัฒนาอย่างเป็นขั้นตอน

 2.3 คำนิยามความพอเพียงจะต้องประกอบด้วย 3 คุณลักษณะพร้อม ๆ กัน ดังนี้

 2.3.1 ความพอประมาณ หมายถึง ความพอดีที่ไม่น้อยเกินไปและไม่มากเกินไป โดยไม่เบียดเบียนตนเองและผู้อื่น เช่น การผลิตและการบริโภคที่อยู่ในระดับพอประมาณ

 2.3.2 ความมีเหตุผล หมายถึง การตัดสินใจเกี่ยวกับระดับของความพอเพียงจะต้องเป็นไปอย่างมีเหตุผล โดยพิจารณาจากปัจจัยที่เกี่ยวข้องตลอดจนคำนึงถึงผลที่คาดว่าจะเกิดขึ้นจากการกระทำนั้น ๆ อย่างรอบคอบ

 2.3.3 การมีภูมิคุ้มกันที่ดีในตัว หมายถึง การเตรียมตัวให้พร้อมรับผลกระทบและการเปลี่ยนแปลงด้านต่าง ๆ ที่เกิดขึ้น โดยคำนึงถึงความเป็นไปได้ของสถานการณ์ต่าง ๆ ที่คาดว่าจะเกิดขึ้นในอนาคตทั้งใกล้และไกล

 2.4 เงื่อนไขการตัดสินใจและการดำเนินกิจกรรมต่าง ๆ ให้อยู่ในระดับพอเพียงนั้น ต้องอาศัยทั้งความรู้และคุณธรรมเป็นพื้นฐานกล่าวคือ

 2.4.1 เงื่อนไขความรู้ ประกอบด้วยความรู้เกี่ยวกับวิชาการต่าง ๆ ที่เกี่ยวข้อง อย่างรอบด้านความรอบคอบที่จะนำความรู้เหล่านั้นมาพิจารณาให้เชื่อมโยงกันเพื่อประกอบ การวางแผนและความระมัดระวังในขั้นปฏิบัติ

 2.4.2 เงื่อนไขคุณธรรม ที่จะต้องเสริมสร้างประกอบด้วยมีความตระหนักในคุณธรรม มีความซื่อสัตย์สุจริตและมีความอดทน มีความเพียรใช้สติปัญญาในการดำเนินชีวิต

 2.5 แนวทางปฏิบัติ/ผลที่คาดวาจะได้รับจากการนำปรัชญาเศรษฐกิจพอเพียงมาประยุกต์ใช้ คือ การพัฒนาที่สมดุลและยั่งยืนพร้อมรับต่อการเปลี่ยนแปลงในทุกด้าน ทั้งด้านเศรษฐกิจสังคมสิ่งแวดล้อม ความรู้ และเทคโนโลยี (วรัญญ สุจิวรพันธ์พงศ์. 2556)

 **3. การประยุกต์ใช้ปรัชญาของเศรษฐกิจพอเพียง**

 คณะอนุกรรมการขับเคลื่อนเศรษฐกิจพอเพียง (2547 : 40-41) ได้กล่าวว่าเราสามารถนำปรัชญาเศรษฐกิจพอเพียงไปประยุกต์ใช้ในระดับปัจเจกบุคคล ชุมชนและระดับรัฐ ดังนี้

 3.1 ในระดับปัจเจกบุคคล/ครอบครัว คือ การที่สมาชิกในครอบครัวใช้ชีวิตบนพื้นฐานของการรู้จักตนเองสามารถพึ่งตนเองได้และดำเนินชีวิตอย่างพอกินพอใช้ โดยไม่เบียดเบียนผู้อื่นทำให้เกิดความสุขและความพอใจในการดำเนินชีวิตอย่างพอเพียงได้ในทุกสถานการณ์

 3.2 ความพอเพียงในระดับชุมชน เกิดขึ้นเมื่อสมาชิกชุมชนมีความเพียงพอในระดับครอบครัวเป็นพื้นฐานแล้วสมาชิกสามารถนำหลักปรัชญามาขยายผลในทางปฏิบัติ ไปสู่ระดับชุมชนได้รวมกลุ่มทำประโยชน์เพื่อส่วนรวมโดยอาศัยภูมิปัญญาและความสามารถที่ตนมีอยู่เป็นพื้นฐานประกอบการดำเนินชีวิต มีความช่วยเหลือแบ่งปันกันจนเป็นพื้นฐาน ให้เกิดการรวมกลุ่มในสังคม สร้างเป็นเครือข่ายเชื่อมโยงระหว่างกันต่อไป ซึ่งจะนำไปสู่ความเป็นอยู่ ที่พอเพียงของชุมชนโดยรวมในการดำเนินชีวิตที่สมดุลอย่างแท้จริง

 3.3 ความพอเพียงในระดับรัฐหรือระดับประเทศ เป็นเศรษฐกิจแบบก้าวหน้าเกิดขึ้นจากการรวมกลุ่มของชุมชนหลาย ๆ แห่งที่มีความพอเพียง มาร่วมแลกเปลี่ยนความเห็นและประสบการณ์ตลอดจนร่วมมือพัฒนาตามแนวทางเศรษฐกิจพอเพียง เพื่อสร้างเป็นเครือข่ายเชื่อมโยงระหว่างชุมชนด้วยหลักการแบ่งปันและช่วยเหลือซึ่งกันและกันจนเกิดเป็นสังคมแห่งความพอเพียง ในที่สุดเมื่อรู้แจ้งเห็นจริงด้วยเหตุผลที่ว่าพื้นฐานของประเทศเป็นอย่างไร ก็สามารถวางนโยบายและกลยุทธ์ การพัฒนาให้สังคมเจริญก้าวหน้าได้ โดยไม่เสี่ยงว่าการพัฒนาจะไม่ยั่งยืน

 ดังนั้นการนำเศรษฐกิจพอเพียงไปประยุกต์ใช้ให้ได้ผลในการดำเนินชีวิต จำเป็นต้องเริ่มจากการมีความรู้ ความเข้าใจที่ถูกต้องว่า เศรษฐกิจพอเพียงหมายถึงอะไรและหลักการสำคัญอะไรบ้างที่จะนำไปใช้เป็นแนวทางในการปฏิบัติตลอดจนเห็นถึงประโยชน์จากการนำเศรษฐกิจพอเพียงไปประยุกต์ใช้ จึงจะเกิดความสนใจที่จะทดลองนำปรัชญาฯไปใช้ในการดำเนินชีวิตหลังจากที่มีความเข้าใจอย่างถูกต้องแล้วก็จำเป็นต้องทดลองนำมาประยุกต์ใช้กับตนเองทั้งในชีวิตประจำวันและการดำเนินชีวิตต่าง ๆ ร่วมกับผู้อื่นโดยคำนึงถึงการพึ่งตนเองเป็นเบื้องต้น การเดินทางสายกลางที่ไม่สุดโต่ง การใช้เหตุผลในการตัดสินใจและการกระทำต่าง ๆ การทำอะไร ที่ไม่เสี่ยงจนเกินไปที่จะทำให้ตนเองหรือคนรอบข้างเดือดร้อนในภายหลัง การใฝ่รู้อย่างต่อเนื่องและการใช้ความรู้ด้วยความรอบคอบและระมัดระวังความซื่อสัตย์ ความไม่โลภ ความรู้จักพอ ความขยันหมั่นเพียร การไม่เบียดเบียนกันการรู้จักแบ่งปันและช่วยเหลือซึ่งกันและกัน

 สรุปได้ว่า ปรัชญาของเศรษฐกิจพอเพียงเป็นการดำเนินชีวิตแบบทางสายกลาง โดยใช้ความพอประมาณ ความมีเหตุผล มีการสร้างระบบภูมิคุ้มกันที่ดีเพื่อเตรียมรับความเปลี่ยนแปลงที่จะเกิดขึ้นในอนาคตภายใต้ความรู้และคุณธรรม เพื่อให้สามารถพึ่งตนเองได้อย่างเข้มแข็งและนำไปสู่การพัฒนาอย่างสมดุลและยั่งยืน

**แผนพัฒนาเศรษฐกิจและสังคมแห่งชาติ ฉบับที่ 11** **พ.ศ. 2555-2559**

 **1. ยุทธศาสตร์การสร้างความเป็นธรรมในสังคม**

 การพัฒนาประเทศ ในห้วงห้าทศวรรษที่ผ่านมาสามารถยกระดับคุณภาพชีวิตของประชาชนให้ดีขึ้นประชาชนมีงานทำและมีความมั่นคงในอาชีพมากขึ้น รายได้เฉลี่ยของประชาชนเพิ่มสูงขึ้น ปัญหายากจนจึงลดลงในด้านบริการสังคมประชาชนเข้าถึงบริการทางสังคมได้มากขึ้น ส่งผลให้ประชาชนโดยเฉลี่ยได้รับการศึกษาและสามารถเข้าถึงสาธารณูปโภคพื้นฐานอันเป็นปัจจัยจำเป็นพื้นฐานในการดำรงชีวิตได้ทั่วถึงมากขึ้นสุขภาพอนามัยโดยเฉลี่ยของประชาชนดีขึ้นและมีอายุยืนยาวขึ้น อย่างไรก็ดี ความเหลื่อมล้ำทางเศรษฐกิจสังคม และการเข้าถึงสิทธิและกระบวนการทางยุติธรรมยังเป็นปัญหาสำคัญในสังคมไทย ความไม่เป็นธรรมที่เกิดขึ้นในสังคมไทยนั้นมีทั้งในด้านเศรษฐกิจ สังคมและการเมืองการปกครอง ในด้านเศรษฐกิจ รายได้ และการถือครองทรัพย์สินมีความแตกต่างกันมาก ซึ่งสะท้อนถึงการขาดโอกาสและความไม่ยุติธรรมในการเข้าถึงทรัพยากรและโอกาสทางอาชีพ รวมทั้งโครงสร้างเศรษฐกิจและสังคมที่เอื้อประโยชน์ต่อเฉพาะบางกลุ่มทำให้ยังมีช่องว่างมากระหว่างกลุ่มต่าง ๆ ระหว่างอาชีพ ระหว่างสาขาเศรษฐกิจ และระหว่างพื้นที่/ภูมิภาคและระหว่างเมืองกับชนบท นอกจากนั้นคุณภาพของบริการทางสังคมมีความเหลื่อมล้ำกันมากในระหว่างเมืองกับชนบท ในขณะที่การเข้าถึงบริการทางสังคมยังไม่ทั่วถึงโดยเฉพาะในกลุ่มผู้ด้อยโอกาส ผู้พิการ ผู้สูงอายุและประชาชนในพื้นที่ห่างไกล นอกจากนั้นประชาชนบางกลุ่ม โดยเฉพาะคนยากจนและขาดความรู้มักจะถูกกีดกันออกจากระบบกฎหมาย ถูกกดขี่โดยระบบกฎหมาย ขาดสิทธิที่ได้รับการยอมรับ และมีความเปราะบางต่อการถูกเอาเปรียบจากหน่วยงานภาครัฐที่เลือกปฏิบัติ แสวงหาสินบน หรือเลือกเข้าข้างผลประโยชน์ของผู้มีอิทธิพลในด้านความเทียมทางเพศ มีพัฒนาการในทิศทางที่ดีขึ้นมาก อย่างไรก็ดีสัดส่วนของผู้หญิงที่ได้รับเลือกตั้งในรัฐสภา องค์การปกครองส่วนท้องถิ่น และตำแหน่งผู้บริหารระดับสูงในภาครัฐและภาคธุรกิจเอกชนยังต่ำ จึงยังมีบทบาทในการตัดสินใจในระดับนโยบาย และการขับเคลื่อนการพัฒนาประเทศได้น้อย สถานการณ์ดังกล่าวข้างต้นบ่งชี้ว่าความไม่สมดุลของการพัฒนาและความเหลื่อมล้ำที่เกิดขึ้นในสังคมไทย ดังนั้นการกำหนดแนวทางการพัฒนาในระยะ 5 ปีข้างหน้า จึงต้องวิเคราะห์หารากของปัญหาที่ทำให้สังคม ไทยมีความเหลื่อมล้ำขาดความมั่นคง พิจารณาถึงความเสี่ยงที่อาจจะเกิดขึ้นและเป็นอุปสรรคต่อการสร้างความเป็นธรรมและลดช่องว่างในสังคมไทยในอนาคต และหาแนวทางในการสร้างภูมิคุ้มกันที่ดีแก่คนบนพื้นฐานของการสร้างสังคมคุณภาพ เป็นธรรม และการพัฒนาคนสู่สังคมแห่งการเรียนรู้ ให้สามารถปรับตัวสอดคล้องกับการเปลี่ยนแปลงจากภายนอกและภายในประเทศที่เกิดขึ้นอย่างรวดเร็ว (พัฒนาเศรษฐกิจและสังคมแห่งชาติ. 2554 : 25-38)

 **2. ยุทธศาสตร์การสร้างความเป็นธรรมในสังคม**

 2.1 สถานการณ์การเปลี่ยนแปลง

 การพัฒนาประเทศ ในห้วงห้าทศวรรษที่ผ่านมาสามารถยกระดับคุณภาพชีวิตของประชาชนให้ดีขึ้นประชาชนมีงานทำและมีความมั่นคงในอาชีพมากขึ้น รายได้เฉลี่ยของประชาชนเพิ่มสูงขึ้น ปัญหายากจนจึงลดลงในด้านบริการสังคมประชาชนเข้าถึงบริการทางสังคมได้มากขึ้น ส่งผลให้ประชาชนโดยเฉลี่ยได้รับการศึกษาและสามารถเข้าถึงสาธารณูปโภคพื้นฐานอันเป็นปัจจัยจำเป็นพื้นฐานในการดำรงชีวิตได้ทั่วถึงมากขึ้น สุขภาพอนามัยโดยเฉลี่ยของประชาชนดีขึ้นและมีอายุยืนยาวขึ้น อย่างไรก็ดี ความเหลื่อมล้ำทางเศรษฐกิจสังคม และการเข้าถึงสิทธิและกระบวนการทางยุติธรรมยังเป็นปัญหาสำคัญในสังคมไทย ความไม่เป็นธรรมที่เกิดขึ้นในสังคมไทยนั้นมีทั้งในด้านเศรษฐกิจ สังคม และ การเมืองการปกครอง ในด้านเศรษฐกิจ รายได้ และการถือครองทรัพย์สินมีความแตกต่างกันมาก ซึ่งสะท้อนถึงการขาดโอกาสและความไม่ยุติธรรมในการเข้าถึงทรัพยากรและโอกาสทางอาชีพ รวมทั้งโครงสร้างเศรษฐกิจและสังคมที่เอื้อประโยชน์ต่อเฉพาะบางกลุ่มทำให้ยังมีช่องว่างมากระหว่างกลุ่มต่าง ๆ ระหว่างอาชีพ ระหว่างสาขาเศรษฐกิจ และระหว่างพื้นที่/ภูมิภาค และระหว่างเมืองกับชนบท นอกจากนั้นคุณภาพของบริการทางสังคมมีความเหลื่อมล้ำกันมากในระหว่างเมืองกับชนบท ในขณะที่การเข้าถึงบริการทางสังคมยังไม่ทั่วถึงโดยเฉพาะในกลุ่มผู้ด้อยโอกาส ผู้พิการ ผู้สูงอายุและประชาชนในพื้นที่ห่างไกล นอกจากนั้นประชาชนบางกลุ่ม โดยเฉพาะคนยากจนและขาดความรู้มักจะถูกกีดกันออกจากระบบกฎหมาย ถูกกดขี่โดยระบบกฎหมาย ขาดสิทธิที่ได้รับการยอมรับ และมีความเปราะบางต่อการถูกเอาเปรียบจากหน่วยงานภาครัฐที่เลือกปฏิบัติ แสวงหาสินบน หรือเลือกเข้าข้างผลประโยชน์ของผู้มีอิทธิพลในด้านความเทียมทางเพศมีพัฒนาการในทิศทางที่ดีขึ้นมาก อย่างไรก็ดีสัดส่วนของผู้หญิงที่ได้รับเลือกตั้งในรัฐสภา องค์การปกครองส่วนท้องถิ่นและตำแหน่งผู้บริหารระดับสูงในภาครัฐและภาคธุรกิจเอกชน ยังต่ำ จึงยังมีบทบาทในการตัดสินใจในระดับนโยบายและการขับเคลื่อนการพัฒนาประเทศได้น้อย สถานการณ์ดังกล่าวข้างต้นบ่งชี้ว่าความไม่สมดุลของการพัฒนาและความเหลื่อมล้ำที่เกิดขึ้นในสังคมไทย ดังนั้นการกำหนดแนวทางการพัฒนาในระยะ 5 ปีข้างหน้า จึงต้องวิเคราะห์หารากของปัญหาที่ทำให้สังคม ไทยมีความเหลื่อมล้ำขาดความมั่นคง พิจารณาถึงความเสี่ยงที่อาจจะเกิดขึ้นและเป็นอุปสรรคต่อการสร้างความเป็นธรรมและลดช่องว่างในสังคมไทยในอนาคต และหาแนวทางในการสร้างภูมิคุ้มกันที่ดีแก่คนบนพื้นฐานของการสร้างสังคมคุณภาพ เป็นธรรม และการพัฒนาคนสู่สังคมแห่งการเรียนรู้ ให้สามารถปรับตัวสอดคล้องกับการเปลี่ยนแปลงจากภายนอกและภายในประเทศที่เกิดขึ้นอย่างรวดเร็ว

 2.2 การวิเคราะห์ปัจจัยเสี่ยง

 ผลการพัฒนาที่ผ่านมาส่งผลให้เศรษฐกิจ สังคม และการเมืองของประเทศ มีความก้าวหน้าในหลายด้านแต่ในขณะเดียวกันก็ส่งผลให้โครงสร้างทางเศรษฐกิจ โครงสร้างทางสังคมและโครงสร้างทางอำนาจ มีความบิดเบือน ไม่เอื้อต่อการพัฒนาที่ยั่งยืนในระยะยาวและเป็นความเสี่ยงที่อาจทำให้ความเหลื่อมล้ำทางเศรษฐกิจและสังคมรุนแรงมากขึ้น รวมทั้งส่งผลให้การพัฒนาในช่วงของแผนพัฒนาเศรษฐกิจฯ ฉบับที่ 11 ไม่สามารถบรรลุวัตถุประสงค์และเป้าหมายที่กำหนดไว้ ปัญหาเชิงโครงสร้างดังกล่าวและความเสี่ยงต่อการสร้างความเป็นธรรมและลดความเหลื่อมล้ำที่สำคัญมีหลายประการ ดังนี้

 2.2.1 ด้านโครงสร้างเศรษฐกิจบิดเบือนไม่เอื้อต่อการพัฒนาที่ยั่งยืนและเป็นปัจจัยเสี่ยงที่จะทำให้เกิดช่องว่างทางเศรษฐกิจเป็นโครงสร้างที่เอื้อประโยชน์ต่อเจ้าของทุนมากกว่าแรงงาน ภาคอุตสาหกรรมมีบทบาทและผลิตภาพสูงกว่าภาคเกษตรมาก พึ่งพิงการส่งออกในสัดส่วนที่สูงในขณะที่เศรษฐกิจภายในมีสัดส่วนต่ำ และวิสาหกิจขนาดกลางและขนาดย่อมยังอ่อนแอ โครงสร้างดังกล่าวเป็นความเสี่ยงที่จะเป็นอุปสรรคต่อการลดความช่องว่างทางเศรษฐกิจและภายใต้กระแสโลกาภิวัฒน์ที่เข้มข้นขึ้น ทำให้ภาคอุตสาหกรรมมีความก้าวหน้ามากกว่าภาคเกษตร และกลุ่มทุนมีอำนาจการต่อรองและมีอิทธิพลต่อการตัดสินเชิงนโยบายของรัฐบาล ลักษณะของการเจริญเติบโตทางเศรษฐกิจจึงเอื้อต่อกลุ่มเจ้าของทุนมากกว่าเจ้าของแรงงาน ในขณะที่โครงสร้างภาษีที่ไม่เป็นธรรม การพึ่งพิงภาษีทางอ้อมเป็นสัดส่วนที่สูงกว่าภาษีทางตรงทำให้เกิดการผลักภาระ และมีโครงสร้างที่เอื้อประโยชน์ต่อฐานรายได้ที่ไม่ใช่ผลตอบแทนแรงงาน (Non-Wages) และรายได้จากทรัพย์สินมากกว่ารายได้ที่เป็นตอบแทนค่าแรงงาน ขณะที่การลดหย่อนและการให้ประโยชน์ทางภาษีก็เอื้อต่อกลุ่มรายได้ระดับบนมากกว่าระดับล่าง โดยที่ผู้มีรายได้สูงมีช่องทางลดหย่อนมาก ซ้ำเติมให้เกิดความเหลื่อมล้ำในด้านรายได้ ทำให้ความก้าวหน้าทางเศรษฐกิจแตกต่างกันมากในระดับพื้นที่ กลายเป็นความขัดแย้งทั้งมีการผูกขาดทางการค้าเป็นอุปสรรคต่อการสร้างโอกาสทางธุรกิจ สำหรับรายย่อยธุรกิจขนาดกลางขนาดย่อม พัฒนาไปได้ช้ากว่าธุรกิจขนาดใหญ่และมีผลิตภาพต่ำ เข้าถึงเทคโนโลยีและข้อมูลข่าวสารได้น้อยกว่า รวมทั้งมีอำนาจต่อรองในเชิงนโยบายน้อยกว่า ในขณะที่การส่งเสริมวิสาหกิจชุมชนยังก้าวหน้าช้า จึงไม่สามารถเป็นแหล่งสร้างงานและรายได้หลักของประชาชน จึงเป็นปัจจัยผลักให้ประชาชนย้ายถิ่นเข้าสู่เมืองซึ่งส่วนใหญ่เป็นแรงงานทักษะและค่าแรงต่ำ กลายเป็นปัญหาคนยากจนเมืองที่มีช่องว่างทางสังคมกับกลุ่มชนชั้นกลางและกลุ่มรายได้สูงมากทำให้การกระจายความมั่งคั่งและผลประโยชน์ทางเศรษฐกิจ ทั้งด้านรายได้ การถือครองสินทรัพย์ทางการเงิน และทรัพย์สินถาวรโดยเฉพาะที่ดินยังมีความเหลื่อมล้ำมาก เป็นปัญหาหลักของสังคมในปัจจุบัน และกลายเป็นความเสี่ยงที่จะยิ่งทำให้เกิดช่องว่างในสังคมที่รุนแรงขึ้นได้ในอนาคต

 2.2.2 ด้านโครงสร้างทางสังคมยังมีช่องว่างทางสังคมระหว่างชนชั้นทั้งในด้านองค์ความรู้การเข้าถึงข้อมูลข่าวสาร คุณภาพบริการทางสังคมที่แตกต่างกันมาก ผู้ด้อยโอกาส ยังไม่สามารถเข้าถึงบริการทางสังคมได้อย่างทั่วถึง และแรงงานนอกระบบส่วนใหญ่ยังไม่มีหลักประกันทางสังคม รวมทั้งยังขาดความสมดุลระหว่างโอกาสของหญิงและชายพบว่าคุณภาพบริการด้านการศึกษาและด้านสาธารณสุขยังแตกต่างกันมากสะท้อนให้เห็นทั้งจากผลการประเมินสถานศึกษา ผลการประเมินผลสัมฤทธิ์ทางการศึกษารายพื้นที่ และการกระจายทรัพยากรทางสาธารณสุขรายพื้นที่ด้านความเท่าเทียมระหว่างหญิงและชายมีการเปลี่ยนแปลงในทิศทางที่ดีขึ้น เด็กทั้งชายและหญิงได้รับโอกาสในการศึกษาภาคบังคับขั้นพื้นฐานอย่างเท่าทียมกันและในการศึกษาระดับสูงขึ้นไปอัตราส่วนระหว่างหญิงและชายใกล้เคียงกัน แต่โอกาสของผู้หญิงเริ่มมีข้อจำกัดมากขึ้น สาขาการศึกษาของนักศึกษาหญิงและชายยังคงสะท้อนให้เห็นเจตคติ และค่านิยมดั้งเดิมของสังคมไทยที่คาดหวังให้หญิง-ชายเรียนสาขาที่เหมาะสมกับบทบาทดั้งเดิม และความเสี่ยงที่สำคัญ คือ โอกาสของผู้หญิงในภาคการเมืองทั้งระดับชาติและการเมืองท้องถิ่น และการเป็นผู้บริหารระดับสูงในภาครัฐและภาคธุรกิจเอกชนยังมีน้อย สัดส่วนหญิงต่อชายยังต่ำ

 2.2.3 ด้านการเข้าไม่ถึงการใช้ประโยชน์ทรัพยากรธรรมชาติทำให้ชุมชนสูญเสียความสามารถในการพึ่งตนเองการพัฒนาเศรษฐกิจที่มุ่งเน้นการขยายตัวเชิงปริมาณมาเป็นเวลายาวนาน ทำให้กลุ่มทุนตักตวงผลประโยชน์จากทรัพยากรธรรมชาติมากเกินไป ขณะที่ชุมชนไม่สามารถเข้าถึงและใช้ประโยชน์ได้ โดยเฉพาะคนยากจนที่อาศัยและพึ่งพาป่าเป็นแหล่งอาหารสำคัญ ทำให้ชุมชนพึ่งตนเองได้ลดลง ต้องอาศัยแหล่งอาหารจากภายนอกชุมชนที่มีต้นทุนสูง ขณะเดียวกันการเปลี่ยนแปลงของสภาพภูมิอากาศ เป็นตัวเร่งให้เกิดความยากลำบากในการดำรง ชีวิตของคนในชุมชนชนบท ควบคู่กับการพัฒนาอุตสาหกรรมที่รุกล้ำพื้นที่เกษตรกรรมและแหล่งทำมาหากิน ทำให้เกิดเป็นต้นทุนของชุมชน เพราะก่อให้เกิดมลพิษ ส่งผลกระทบต่อสุขภาพของคนในชุมชน นอกจากนี้ อิทธิพลของกลุ่มทุนต่อนโยบายต่าง ๆ ส่งผลให้ชุมชนมีช่องทางน้อยลงในการทำมาหากินในท้องถิ่นและไม่สามารถดูแล รักษา อนุรักษ์ทรัพยากรธรรมชาติและสิ่งแวดล้อมได้อย่างเต็มที่

 2.2.4 ด้านการทุจริตประพฤติมิชอบยังคงเป็นอุปสรรคสำคัญในการบริหารราชการแผ่นดินทำให้เกิดความเหลื่อมล้ำในสังคมโดยเฉพาะเรื่องบทบาทกรรมการ ความเชื่อถือผู้บริหาร ความรับผิดชอบต่อสังคม และการให้ความสำคัญกับลูกค้า ในส่วนของภาคประชาชนมีความตื่นตัวทางการเมืองสูงขึ้น มีการใช้สิทธิลงคะแนนเลือกผู้แทนราษฎรเพิ่มขึ้นต่อเนื่อง รวมทั้งการเข้าร่วมตรวจสอบทางการเมืองกันมากขึ้น

 ปัญหาการเข้าถึงสิทธิและกระบวนการยุติธรรมที่เสมอภาคของคนกลุ่มต่าง ๆ ในสังคมไทย ยังเป็นอุปสรรคต่อการสร้างความเป็นธรรมให้เกิดขึ้น เช่น ปัญหาการปฏิบัติหน้าที่โดยมิชอบของเจ้าหน้าที่ตำรวจในด้านการทุจริตคอรัปชั่น การละเว้นหรือเลือกปฏิบัติต่อประชาชน ปัญหาความไม่เท่าเทียมของกระบวนการยุติธรรมในสังคมไทย เช่น การเลือกปฏิบัติในการบังคับใช้กฎหมาย เป็นต้น นอกจากนั้น การทำงานที่ไม่มีประสิทธิภาพ/เลือกปฏิบัติการ/ละเลยการปฏิบัติหน้าที่ของเจ้าหน้าที่ของภาครัฐทั้งในส่วนกลางและท้องถิ่นทำให้เกิดความไม่เสมอภาคและเกิดความเหลื่อมล้ำในสังคมไทย นอกจากนี้ช่องทางในการรับเรื่องร้องเรียน ต่าง ๆ มีความล่าช้าและไม่เพียงพอต่อความต้องการของประชาชน เป็นต้น

 2.3 การสร้างภูมิคุ้มกัน

 จากการวิเคราะห์ความเสี่ยงที่เกิดขึ้นในปัจจุบันและแนวโน้มในอนาคต ชี้ให้เห็นถึงความเหลื่อมล้ำในสังคมที่เป็นผลจากการพัฒนาเศรษฐกิจ สังคม ทรัพยากรธรรมชาติและสิ่งแวดล้อม ส่งผลให้เกิดความขัดแย้งในสังคมและอาจทวีความรุนแรงในอนาคต จำเป็นต้องสร้างภูมิคุ้มกันให้สังคมไทยสามารถบริหารจัดการปัจจัยเสี่ยงดังกล่าวข้างต้นได้ภูมิคุ้มกันที่สำคัญได้แก่

 2.3.1 ทุกคนในสังคมไทยมีความมั่นคงทางเศรษฐกิจและสังคม ที่ป้องกันมิให้ตกอยู่ในวงจรความยากจนและความอดอยาก มีความมั่นคงในอาชีพ ได้รับการคุ้มครองทางสังคมอย่างทั่วถึง เข้าถึงบริการทางสังคมและทรัพยากรอย่างเป็นธรรม

 2.3.2 กลุ่มผู้ด้อยโอกาสได้รับโอกาสและการพัฒนาศักยภาพอย่างทั่วถึงและเท่าเทียมกันสมาชิกทุกคนได้รับการยอมรับอย่างเท่าเทียมกันและสร้างโอกาสให้กลุ่มผู้ด้อยโอกาสสามารถเข้าถึงทรัพยากร และโครงสร้างพื้นฐานต่าง ๆ ได้

 2.3.3 ประชาชนมีการเสริมสร้างความเข้มแข็งเป็นพลังร่วมของสังคมไทย มีการเสริมพลังให้เกิดมากขึ้นที่จะพัฒนาตนเองได้อย่างเต็มศักยภาพ และสามารถมีส่วนร่วมอย่างเต็มที่ในการพัฒนาประเทศท่ามกลางการเปลี่ยนแปลงทางเศรษฐกิจและสังคมที่เกิดขึ้นอย่างรวดเร็ว

 2.3.4 ทุกคนสามารถอยู่ในชุมชนและสังคมที่ยึดโยงเป็นน้ำหนึ่งใจเดียวกัน มีค่านิยมร่วมในการอยู่ร่วมกันได้อย่างสันติสุขระหว่างกลุ่มคน ระหว่างพื้นที่ และระหว่างวัย พึ่งพาอาศัยและเกื้อกูลกันภายใต้ความหลากหลายทางวัฒนธรรม

 2.4 วัตถุประสงค์และเป้าหมาย

 2.4.1 วัตถุประสงค์

 2.4.1.1 เพื่อสร้างโอกาสให้ทุกคนในสังคมไทยเข้าถึงบริการทางสังคมที่มีคุณภาพและสามารถดำรงชีวิตอยู่ได้อย่างมีศักดิ์ศรี โดยเฉพาะกลุ่มคนยากจน คนด้อยโอกาส แรงงานนอกระบบ แรงงานต่างด้าวรวมทั้งชนกลุ่มน้อยและต่างชาติพันธุ์

 2.4.2.2 เพื่อสร้างโอกาสการเข้าถึงแหล่งทุน ปัจจัยโครงสร้างพื้นฐานและทรัพยากรที่จะเป็นฐานการประกอบอาชีพที่มั่นคง ยกระดับรายได้ สร้างความมั่นคงทางเศรษฐกิจและสังคมและยกระดับคุณภาพชีวิตให้ทุกคนในสังคมไทย

 2.4.2.3 เพื่อสนับสนุนให้ประชาชนทุกคนได้รับการคุ้มครองสิทธิพื้นฐานอันพึงมีพึงได้ เข้าถึงกระบวนการยุติธรรมอย่างเสมอภาค การทำและบังคับใช้กฎหมายให้เกิดประโยชน์ต่อทุกคน

 2.4.2.4 เพื่อสร้างความโปร่งใสในกระบวนการตัดสินใจของระบบบริหารราชการแผ่นดินบนพื้นฐานของการใช้หลักนิติธรรม หลักคุณธรรมและจริยธรรม และหลักผลประโยชน์ส่วนรวมของประเทศรวม ทั้งยึดหลักความมีอิสระและศักดิ์ศรีของความเป็นมนุษย์

 2.4.2.5 เพื่อสนับสนุนให้ภาคีการพัฒนาทุกภาคส่วนมีส่วนร่วมแก้ไขปัญหาความเหลื่อมล้ำและความขัดแย้งในสังคมไทย และดำรงชีวิตอยู่ในสังคมอย่างเป็นน้ำหนึ่งใจเดียวกัน

 2.4.2 เป้าหมายการพัฒนา

 2.4.2.1 การกระจายรายได้และการคุ้มครองทางสังคมในภาพรวมของประเทศมีคุณภาพและครอบคลุมอย่างทั่วถึง ลดความแตกต่างด้านคุณภาพบริการทางสังคมในระหว่างพื้นที่และกลุ่มคน

 2.4.2.2 การแข่งขันทางธุรกิจมีความเป็นธรรมมากขึ้น ธุรกิจขนาดกลางขนาดย่อม วิสาหกิจชุมชน และเศรษฐกิจนอกระบบมีสัดส่วนและบทบาทมากขึ้นในระบบเศรษฐกิจ

 2.4.2.3 ลดการผูกขาดทางการค้า และการสร้างความรับผิดชอบต่อสังคมของภาคธุรกิจ เอกชนรวมทั้งความรับผิดชอบต่อผู้บริโภคและผู้มีส่วนได้เสียอื่น ๆ

 2.4.2.4 ความเท่าเทียมทางเพศมีมากขึ้น ทั้งในเรื่องรายได้ โอกาสทางอาชีพ และโอกาสทางการเมืองและการดำรงตำแหน่งในระดับสูงและบริหารจัดการ

 2.4.2.5 ยกระดับสำนึกความเป็นพลเมืองในสังคมไทยให้สูงขึ้น และเสริมสร้างวัฒนธรรมประชาธิปไตยในสังคมไทย

 2.4.2.6 ยกระดับการเสริมสร้างความเข้มแข็งของชุมชนด้วยการมีส่วนร่วมของทุกภาคส่วนให้เป็นฐานในการสร้างความมั่นคงให้คนยากจนและผู้ด้อยโอกาสในการรับมือจากวิกฤตต่าง ๆ

 2.4.2.7 ประชาชนสามารถเข้าถึงกระบวนการยุติธรรมได้สะดวกขึ้น

 2.4.2.8 ลดปัญหาการทุจริตคอร์รัปชั่น

 2.4.3 ตัวชี้วัด

 2.4.3.1 ดัชนีชี้วัดความมั่นคงของรายได้ ที่อยู่อาศัย การทำงาน การศึกษา คุณภาพการศึกษาการดูแลสุขภาพ

 2.4.3.2 สัดส่วนรายได้ระหว่างกลุ่มประชากรที่มีรายได้สูงสุดร้อยละ 10 แรกกับกลุ่มที่มีรายได้น้อยร้อยละ 10 สุดท้าย

 2.4.3.3 สัดส่วนประชากรที่สามารถเข้าถึงการคุ้มครองทางสังคมที่มีคุณภาพจำแนกตามเพศ อายุ อาชีพ ในระบบและนอกระบบ และสัดส่วนของแรงงานนอกระบบประกันสังคมที่เข้าถึงระบบสวัสดิการสังคมของกำลังแรงงานทั้งหมด

 2.4.3.4 ระบบการคุ้มครองผู้บริโภคมีมาตรฐานที่ดีขึ้น

 2.4.3.5 สัดส่วนผู้หญิงที่ได้รับเลือกตั้งหรือแต่งตั้งเป็นผู้แทนในรัฐสภา องค์การบริหารส่วนตำบลและตำแหน่งผู้บริหารระดับสูงของราชการและช่องว่างรายได้หรือผลตอบแทนแรงงานชายและหญิง

 2.4.3.6 การเป็นสมาชิกในการดำเนินกิจกรรมทางการเมือง องค์การกุศล และกลุ่มสมาคม

 2.4.3.7 สัดส่วนของประชาชนที่ได้รับคำปรึกษาทางกฎหมายโดยไม่เสียค่าใช้จ่าย

 2.4.3.8 ดัชนีภาพลักษณ์การทุจริตประพฤติมิชอบ

 2.5 แนวทางการพัฒนา

 2.5.1 การสร้างความมั่นคงทางเศรษฐกิจและสังคมให้ทุกคนในสังคมไทยสามารถจัดการความเสี่ยง และสร้างโอกาสในชีวิตให้แก่ตนเองโดยสร้างความแข็งแกร่งให้เศรษฐกิจฐานรากและการสร้างโอกาสเศรษฐกิจให้คนฐานล่างซึ่งเป็นคนส่วนใหญ่ในประเทศ โดยสร้างโอกาสการเข้าถึงแหล่งทุนการประกอบอาชีพ จัดให้มีสินเชื่อที่สอดคล้องกับความต้องการของชุมชนและธุรกิจขนาดกลางและขนาดย่อม รวมทั้งส่งเสริมการรวมกลุ่มอาชีพที่สอดคล้องกับศักยภาพ ภูมิปัญญา วัฒนธรรมท้องถิ่นให้มีการพัฒนาต่อยอดได้มาตรฐานเป็นที่ยอมรับทั้งในประเทศและต่างประเทศ รวมทั้งการยกระดับการคุ้มครองแรงงานเพื่อสร้างความเป็นธรรมในการกำหนดค่าจ้าง และสภาพแวดล้อมในการทำงานและสนับสนุนการจัดหาที่อยู่อาศัยของผู้มีรายได้น้อย และการเข้าถึงระบบสาธารณูปโภคให้มีความสอดคล้องกับกรอบแนวนโยบายที่อยู่อาศัยแห่งชาติ และเมืองน่าอยู่ รวมทั้งแก้ปัญหาชุมชนแออัดในเมือง ดำเนินการร่วมกับภาคธุรกิจเอกชน ทั้งมีการปรับระบบการคุ้มครองทางสังคมให้ครอบคลุมทุกคนอย่างทั่วถึง สอดคล้องกับความต้องการและความจำเป็น ด้วยการกำหนดนโยบาย มาตรการทางกฎหมายและทางสังคมในการจัดหลักประกันทางสังคม สวัสดิการสังคม สวัสดิการแรงงานและสังคมสงเคราะห์ให้ประชาชนและกลุ่มด้อยโอกาสอย่างเท่าเทียมกัน ควบคู่กับการพัฒนาระบบข้อมูลให้มีมาตรฐาน สามารถเชื่อมโยงกันได้อย่างมีประสิทธิภาพ นอกจากนี้ยังส่งเสริมการจัดสรรทรัพยากรให้เกิดความเป็นธรรม โดยปรับโครงสร้างภาษีที่เน้นภาษีทางตรงมากขึ้นโดยเฉพาะภาษีที่จัดเก็บจากฐานรายได้ที่ไม่ใช่ผลตอบแทนแรงงานหรือผลตอบแทนจากการทำงาน ส่งเสริมการกระจายสิทธิการถือครองและใช้ประโยชน์ที่ดินสำหรับเกษตรกรไร้ที่ดินทำกิน และเกษตรกรยากจนปรับปรุงกฎหมาย กฎ ระเบียบให้ชุมชนเข้าถึงและใช้ประโยชน์ทรัพยากรอย่างทั่วถึง และบังคับใช้กฎหมายโดยคำนึงถึงเจตนารมณ์ของกฎหมายเป็นหลัก รวมทั้งการปรับระบบการจัดสรรงบประมาณให้สอดคล้องกับความต้องการของพื้นที่และกลุ่มที่ต้องการการพัฒนาและส่งเสริมการใช้ประโยชน์เทคโนโลยีสารสนเทศในการพัฒนาอาชีพและยกระดับคุณภาพชีวิต รวมทั้งการคุ้มครองผู้บริโภค เปิดช่องทางการเข้าถึงและใช้ประโยชน์เทคโนโลยีสารสนเทศและเทคโนโลยีการผลิตที่เหมาะสมกับทักษะและอาชีพให้กับแรงงาน เป็นการสร้างทางเลือกและเพิ่มโอกาสการแสวงหารายได้ รวมทั้งการใช้เทคโนโลยีสารสนเทศเพื่อประโยชน์ต่อการสร้างองค์ความรู้เพื่อการคุ้มครองผู้บริโภคและส่งเสริมบทบาทของภาคธุรกิจเอกชนในการเสริมสร้างความมั่นคงทางเศรษฐกิจและสังคมแก่คนในสังคมไทย โดยการรณรงค์และการให้ผลประโยชน์ทางภาษีสำหรับภาคธุรกิจที่ดำเนินกิจกรรมเพื่อรับผิดชอบทางสังคมและวิสาหกิจเพื่อสังคม เป็นการสนับสนุนการสร้างความเป็นธรรมต่อแรงงานผู้บริโภค ชุมชน และสังคม

 2.5.2 การจัดบริการทางสังคมให้ทุกคนตามสิทธิพึงมีพึงได้ เน้นการสร้างภูมิคุ้มกันระดับปัจเจกและสร้างการมีส่วนร่วมในกระบวนการตัดสินใจในการพัฒนาประเทศโดยสร้างโอกาสอย่างเป็นธรรมให้กลุ่มด้อยโอกาสสามารถเข้าถึงบริการทางสังคมที่มีคุณภาพอย่างเท่าเทียมและทั่วถึง โดยการสนับสนุนการกระจายอำนาจสู่ท้องถิ่นตามกรอบที่รัฐธรรมนูญกำหนด ทั้งบริการการศึกษา สุขภาพ สวัสดิการสังคม กระบวนการยุติธรรม รวมทั้งสร้างโอกาสการมีส่วนร่วมในกิจกรรมต่าง ๆ โดยไม่ถูกกีดกันและแบ่งแยก โดยเฉพาะในกลุ่มเด็ก เยาวชน ผู้พิการหรือทุพพลภาพผู้สูงอายุ ผู้ด้อยโอกาสทางสังคม คนยากจน และผู้อยู่ในพื้นที่ห่างไกลและเสริมสร้างความมั่นคงให้คนยากจนมีความพร้อมรับผลกระทบจากวิกฤต ต่าง ๆ โดยการช่วยเหลืออย่างทันท่วงทีเมื่อเกิดปัญหา เข้าถึงสวัสดิการสังคมทุกรูปแบบ และสร้างโอกาสการมีงานทำให้สามารถเลี้ยงดูตนเองและครอบครัวได้และยังสนับสนุนการสร้างสังคมสวัสดิการ โดยจัดระบบความสัมพันธ์ของสวัสดิการทางสังคม ตั้งแต่ระดับชาติ ท้องถิ่น และชุมชนอย่างเชื่อมโยงกัน โดยเฉพาะการส่งเสริมให้สถาบันครอบครัว ชุมชนท้องถิ่น องค์กรเอกชนที่ไม่แสวงหากำไรหรือธุรกิจเพื่อสังคมเข้ามามีส่วนร่วมในการสวัสดิการสังคมอย่างต่อเนื่องโดยสอดคล้องกับวัฒนธรรมประเพณีในแต่ละพื้นที่

 2.5.3 การเสริมสร้างพลังให้ทุกภาคส่วนสามารถเพิ่มทางเลือกการใช้ชีวิตในสังคมและสร้างการมีส่วนร่วมในเชิงเศรษฐกิจ สังคม และการเมืองได้อย่างมีคุณค่าและศักดิ์ศรี เสริมสร้างพลังทางสังคมให้ทุกคนสามารถแสดงออกทางความคิดอย่างอิสระ เลือกและตัดสินใจในการดำรงชีวิตด้วยตนเอง โดยรู้ เข้าใจ และปฏิบัติหน้าที่ ความรับผิดชอบฐานะพลเมืองที่ดีของประเทศ มีค่านิยมไม่ยอมรับการกระทำผิด มีส่วนร่วมในกระบวนการพัฒนาประเทศอย่างจริงจัง ตั้งแต่ร่วมคิดร่วมทำ ร่วมตัดสินใจ ร่วมตรวจสอบการดำเนินงานของภาครัฐและภาคีต่าง ๆ และร่วมรับผิดชอบในกิจกรรมต่าง ๆ รวมทั้งพัฒนาแนวทางให้ประชาชนมีส่วนร่วมในการเข้าถึงและตรวจสอบค่าใช้จ่ายภาครัฐ โดยการพัฒนาระบบสารสนเทศ เพื่อเปิดเผยข้อมูลการจัดซื้อจัดจ้าง งบประมาณรายจ่าย โครงการภาครัฐทั้งเสริมสร้างขีดความสามารถของชุมชนในการจัดการปัญหาต่าง ๆ ของชุมชนด้วยตัวเอง โดยการรวมกลุ่ม แลกเปลี่ยนเรียนรู้ ร่วมทำกิจกรรม และเกื้อหนุนซึ่งกันและกัน ใช้ทุนทางสังคมเชื่อมโยงเป็นเครือข่ายดำเนินการปกป้อง คุ้มครองดูแลและจัดสรรทรัพยากรในชุมชนให้เกิดประโยชน์ต่อส่วนรวม ควบคู่กับการเสริมสร้างศักยภาพชุมชนท้องถิ่น ให้พร้อมต่อการเชื่อมโยงทิศทางการพัฒนาที่เปลี่ยนแปลงในบริบทโลก อาเซียน และอนุภูมิภาค อาทิ ส่งเสริมศักยภาพด้านวิชาการและเครือข่ายของสถาบันการศึกษาไทย สร้างความใกล้ชิดทางสังคม วัฒนธรรม และปฏิสัมพันธ์กับประเทศในอนุภูมิภาคและสนับสนุนการพัฒนาสื่อปลอดภัยและสื่อสร้างสรรค์ ในการสร้างค่านิยมใหม่ ๆ ให้เกิดขึ้นในสังคมไทย โดยจัดสิ่งจูงใจให้สื่อ เปิดโอกาสให้เผยแพร่ข้อมูลข่าวสารสู่สาธารณะ นำเสนอข้อมูลข่าวสารที่เป็นประโยชน์ต่อ ทุกคน อาทิ ให้ความรู้เกี่ยวกับสิทธิและหน้าที่ของพลเมืองที่ดีของสังคม ข้อมูลการพัฒนา ด้านต่าง ๆ และเป็นช่องทางสะท้อนความคิดเห็นและข้อเสนอแนะการพัฒนาจากทุกภาคส่วน สู่การปรับนโยบายให้สอดคล้องกับความต้องการ รวมทั้งการใช้สื่อเพื่อสังคมทั้งในระดับประเทศและท้องถิ่นเป็นช่องทางในการรับรู้ข้อมูลข่าวสาร โดยสร้างความเป็นธรรมในการให้ข้อมูลข่าวสารที่เข้าถึงและทั่วถึงผู้คนทุกภาคส่วนของสังคม เพื่อเปิดโอกาสให้ความเท่าเทียมกันและความยุติธรรมเกิดขึ้นได้ในสังคมไทย โดยมีกระบวนการสร้างความเข้าใจในการกลั่นกรองความน่าเชื่อถือของข่าวสาร ส่งเสริมให้ภาคเอกชน ภาคประชาสังคม และองค์กรปกครองส่วนท้องถิ่นเป็นพลังร่วมในการพัฒนาสังคมไทย โดยรณรงค์ กระตุ้น สร้างจิตสำนึกในการดำเนินธุรกิจที่เป็นมิตรกับสิ่งแวดล้อมและให้ผลประโยชน์ตอบแทนคืนกลับสู่สังคมอย่างชัดเจน และให้ภาคธุรกิจจัดทำมาตรฐานการดำเนินงานที่แสดงถึงจริยธรรมกิจกรรม เพื่อสังคม มีการเผยแพร่บรรษัทภิบาลและการประกอบการเพื่อสังคมของภาคเอกชนสู่สาธารณชนอย่างต่อเนื่อง รวมทั้งมีส่วนร่วมในการแก้ไขปัญหาทุจริตคอร์รัปชั่นและเสริมสร้างระบบบริหารราชการให้เข้มแข็งมีประสิทธิภาพ มีระบบถ่วงดุลอำนาจการตรวจสอบที่เข้มงวดและรอบด้าน และมีการรับผิดรับชอบที่เหมาะสม โดยปรับระบบการปฏิบัติงานของภาครัฐให้มุ่งประชาชนเป็นศูนย์กลาง ให้ความสำคัญกับการบูรณาการแผนปฏิบัติงานที่เชื่อมโยงสาขาการพัฒนาพื้นที่ และการมีส่วนร่วม เชื่อมโยงภาคการเมือง ภาครัฐ และภาคประชาสังคมเป็นพลังร่วมสร้างประโยชน์แก่สังคม ใช้เทคโนโลยีสารสนเทศและลดขั้นตอนการปฏิบัติงาน ปรับปรุงกฎหมายให้เอื้อต่อการบริหารราชการอย่างมีประสิทธิภาพ และพัฒนาข้าราชการให้มีคุณภาพสูง มีคุณธรรม จริยธรรมทางอาชีพ และมีความรับผิดรับชอบ ควบคู่กับการกำหนดค่าตอบแทนที่เหมาะสมสามารถปฏิบัติงานมุ่งผลสัมฤทธิ์ได้อย่างเต็มที่ ป้องกันและปราบปรามการทุจริตประพฤติมิชอบให้เกิดผลอย่างเป็นรูปธรรม ให้ความสำคัญกับการมีส่วนร่วมและสร้างเครือข่ายการตรวจสอบกับภาคีอื่น ๆ อาทิ องค์กรอิสระ ภาคประชาสังคม ภาควิชาการ และสื่อมวลชน และปรับเปลี่ยนการประเมินผลการปฏิบัติงานของข้าราชการไปสู่ระบบการประเมินรอบด้านทั้งจากบนลงล่างและล่างขึ้นบนทั้งยังมีการปฏิรูปการเมืองไทยทั้งระบบให้เป็นประชาธิปไตยของมวลชน โดยสร้างความรู้ความเข้าใจและจิตสำนึกที่ถูกต้องแก่เยาวชนและประชาชน ในเรื่องสิทธิทางการเมืองในระดับชุมชน ท้องถิ่น และประเทศ พัฒนากลไกตรวจสอบการใช้อำนาจรัฐในทุกระดับ ด้วยการส่งเสริมกระบวนการมีส่วนร่วมของประชาชนในนโยบายหรือมาตรการสาธารณะ รวมทั้งการใช้จ่ายงบประมาณ พัฒนาจริยธรรมของผู้นำทางการเมืองให้มีความเสียสละ ยึดมั่นผลประโยชน์ส่วนรวม ควบคู่กับการสร้างกลไกและมาตรการที่เข้มงวดในการดำเนินการกับพรรคและนักการเมืองที่มุ่งแสวงหาประโยชน์ส่วนตนทั้งทางตรงและทางอ้อม เร่งสร้างความเท่าเทียมในกระบวนการยุติธรรมโดยครอบคลุมการดำเนินการทั้งการเข้าถึงกระบวนการยุติธรรมของประชาชน โดยเฉพาะการสนับสนุนบทบาทของชุมชนในการให้บริการด้านกระบวนการยุติธรรมขั้นต้น การสร้างเครือข่ายยุติธรรมชุมชนโดยชุมชนท้องถิ่นจัดการตนเอง การช่วยเหลือเยียวยาแก่ผู้ได้รับผลกระทบในกระบวนการยุติธรรม และการสร้างความโปร่งใสในกระบวนการยุติธรรมขั้นต้นให้ประชาชนรับรู้สิทธิและเข้าถึงบริการของหน่วยงานกระบวนการยุติธรรมได้อย่างสะดวกและรวดเร็ว ใช้สื่อเพื่อสังคมทั้งในระดับประเทศและท้องถิ่นเป็นช่องทางในการรับรู้ข้อมูลข่าวสารเกี่ยวกับกระบวนการยุติธรรมที่ถูกต้องและเป็นกลาง สร้างความเป็นธรรมในการให้ข้อมูลข่าวสารที่เข้าถึงทุกภาคส่วนของสังคมอย่างทั่วถึงเปิดโอกาสให้ความเท่าเทียมกันและความยุติธรรมเกิดขึ้นได้ในสังคมไทย โดยใช้กระบวนการสร้างความเข้าใจในการกลั่นกรองความน่าเชื่อถือของข่าวสาร

 2.5.4 เสริมสร้างความสัมพันธ์ของคนในสังคมให้แน่นแฟ้นเป็นน้ำหนึ่งใจเดียวกัน สร้างค่านิยมใหม่ที่ยอมรับร่วมกันบนฐานของความไว้เนื้อเชื่อใจและเกื้อกูลกันในสังคม โดยการเสริมสร้างทุนทางสังคมและความสัมพันธ์ของคนในสังคม ปลูกฝังกระบวนการคิดในการเคารพสิทธิซึ่งกันและกัน การอยู่ร่วมกันในสังคมที่มีความเชื่อและวัฒนธรรมที่หลากหลาย เพื่อรองรับความเป็นพหุสังคม เปิดพื้นที่ในการแลกเปลี่ยนเรียนรู้ แสดงความคิดเห็นที่แตกต่างในทางสร้างสรรค์ และรื้อฟื้นค่านิยมที่ดีและสร้างค่านิยมใหม่ที่เป็นที่ยอมรับในสังคมบนพื้นฐานของความไว้เนื้อเชื่อใจ เกิดความร่วมมือ แบ่งปันและเอื้ออาทรกันในสังคม ส่งเสริมวัฒนธรรมการเมืองที่มีธรรมาภิบาลนำไปสู่การเป็นประชาธิปไตยที่ถูกต้องและเหมาะสม โดยเสริมสร้างจิตสำนึก วัฒนธรรม และวิถีประชาธิปไตยที่ดีให้แก่ประชาชน ด้วยการปลูกฝังสร้างความรู้ความเข้าใจ และส่งเสริมการใช้สิทธิตามกฎหมายและรัฐธรรมนูญ ตลอดจนสร้างวัฒนธรรมที่ยอมรับความแตกต่างหลากหลายในสังคมและวัฒนธรรมประชาธิปไตย โดยรณรงค์ส่งเสริมให้คนไทยมีการปรับเปลี่ยนความคิด ความเชื่อ ค่านิยม และระบบคุณค่าในระดับปัจเจก ครอบครัว ชุมชน จนถึงระดับชาติให้สอดรับกับวัฒนธรรมประชาธิปไตยและสร้างความเชื่อมั่นและความไว้วางใจให้เกิดขึ้นกับคนในสังคมโดยมุ่งปรับเปลี่ยนพฤติกรรมในการใช้อำนาจรัฐเกี่ยวกับการบังคับใช้กฎหมายบนหลักนิติธรรมอย่างเสมอภาคขจัดคอรัปชั่นในระบบราชการและการเมือง และใช้สันติวิธีในการแก้ไขปัญหา ยอมรับข้อจำกัด ความแตกต่างของอัตลักษณ์ในพื้นที่ และเคารพในศักดิ์ศรีความเป็นมนุษย์ รวมทั้งปฏิรูประบบและกระบวนการทำงานของภาครัฐ ให้มีการประเมินผลโดยประชาชน เน้นระบบที่โปร่งใส มีประสิทธิภาพ และทำงานภายใต้จิตสำนึกที่ดีมีความเป็นธรรมมีกลไกและการตรวจสอบโดยภาคประชาชนเข้ามามีส่วนร่วม ควบคู่กับการปรับปรุงและพัฒนาประสิทธิภาพของกลไกการตรวจสอบการใช้อำนาจของหน่วยงานของรัฐ

 ดังนั้นยุทธศาสตร์การสร้างความเป็นธรรมในสังคมจึงสามารถช่วยลดการเกิดความขัดแย้งในสังคมและสร้างภูมิคุ้มกันให้โดยที่ทุกคนสามารถอยู่ในชุมชนและสังคมที่ยึดโยงเป็นน้ำหนึ่งใจเดียวกัน เคารพกันมีค่านิยมร่วมในการอยู่ร่วมกันได้อย่างสันติสุขระหว่างกลุ่มคน ระหว่างพื้นที่ และระหว่างวัย พึ่งพาอาศัยและเกื้อกูลกันภายใต้ความหลากหลายทางวัฒนธรรมได้และเพื่อสร้างโอกาสให้ทุกคนในสังคมไทยเข้าถึงบริการทางสังคมที่มีคุณภาพและสามารถดำรงชีวิตอยู่ได้อย่างมีศักดิ์ศรี โดยเฉพาะกลุ่มคนยากจน คนด้อยโอกาส แรงงานนอกระบบ แรงงานต่างด้าวรวมทั้งชนกลุ่มน้อยและต่างชาติพันธุ์และสร้างโอกาสการเข้าถึงแหล่งทุน ปัจจัยโครงสร้างพื้นฐานและทรัพยากรที่จะเป็นฐานการประกอบอาชีพที่มั่นคง ยกระดับรายได้ สร้างความมั่นคงทางเศรษฐกิจและสังคมและยกระดับคุณภาพชีวิตให้ทุกคนในสังคมไทย เพื่อสนับสนุนให้ภาคีการพัฒนาทุกภาคส่วนมีส่วนร่วมแก้ไขปัญหาความเหลื่อมล้ำและความขัดแย้งในสังคมไทย และดำรงชีวิตอยู่ในสังคมอย่างเป็นน้ำหนึ่งใจเดียวกัน

**ยุทธศาสตร์การพัฒนาคนสู่สังคมแห่งการเรียนรู้ตลอดชีวิตอย่างยั่งยืน**

 **1. สถานการณ์การเปลี่ยนแปลง**

 การพัฒนาประเทศสู่ความสมดุลและยั่งยืนจะต้องให้ความสำคัญกับการเสริมสร้างทุนของประเทศที่มีอยู่ให้เข้มแข็งและมีพลังเพียงพอในการขับเคลื่อนกระบวนการพัฒนาประเทศ โดยเฉพาะการพัฒนาคนหรือทุนมนุษย์ให้เข้มแข็ง พร้อมรับการเปลี่ยนแปลงโลกในยุคศตวรรษที่ 21 และการเสริมสร้างปัจจัยแวดล้อมที่เอื้อต่อการพัฒนาคุณภาพของคนทั้งในเชิงสถาบัน ระบบ โครงสร้างของสังคมให้เข้มแข็ง สามารถเป็นภูมิคุ้มกันการเปลี่ยนแปลงต่าง ๆ ที่จะเกิดขึ้นในอนาคต อย่างไรก็ตาม สถานการณ์การพัฒนาที่ผ่านมาส่งผลกระทบต่อคนและสังคมไทยหลายประการ โดยมี

 1.1 โครงสร้างประชากรมีแนวโน้มประชากรวัยสูงอายุเพิ่มขึ้น ขณะที่ประชากรวัยเด็กและวัยแรงงานลดลง ช่วงแผนฯ 11 ประเทศไทยได้เข้าสู่สังคมผู้สูงอายุและจะเป็นสังคมผู้สูงอายุอย่างสมบูรณ์ในปี 2568 โดยภาคตะวันออกเฉียงเหนือจะมีประชากรวัยสูงอายุมากที่สุดถึงเกือบ 1 ใน 3 ของประชากรสูงอายุทั้งประเทศ ขณะที่กรุงเทพมหานครจะมีการเพิ่มขึ้นของประชากรวัยสูงอายุอย่างรวดเร็ว สำหรับโครงสร้างประชากรวัยเด็กมีสัดส่วนลดลงอย่างต่อเนื่อง เป็นผลมาจากภาวะเจริญพันธุ์ของสตรีไทยที่ลดลงต่ำกว่าระดับทดแทน โดยการเปลี่ยนแปลงโครงสร้างประชากรดังกล่าวทำให้สัดส่วนประชากรวัยเด็ก : วัยแรงงาน : ผู้สูงอายุลดลงจากร้อยละ 20.5 : 67.6 : 11.9 ในปี 2553 เป็นร้อยละ 18.3 : 66.9 : 14.8 ในปี 2559

 1.2 คนไทยได้รับการพัฒนาศักยภาพเพิ่มขึ้นแต่ยังมีปัญหาด้านสติปัญญาของเด็กปฐมวัย คุณภาพการศึกษาและพฤติกรรมเสี่ยงทางเพศของเด็กวัยเรียน ผลิตภาพในวัยแรงงาน และสุขภาพในวัยผู้สูงอายุ มีแนวโน้มที่มีพฤติกรรมเสี่ยงทางเพศ ส่งผลให้เกิดปัญหาการตั้งครรภ์ในวัยรุ่นเพิ่มสูงขึ้น โดยอัตราการคลอดของมารดาวัยรุ่นอายุน้อยกว่า 20 ปี เพิ่มขึ้นจากร้อยละ 13.86 ในปี 2547 เป็น 16.05 ในปี 2552 ขณะที่กลุ่มวัยทำงาน ภาพรวมกำลังแรงงานมีการศึกษาสูงขึ้น โดยปี 2551 มีกำลังแรงงานจบการศึกษาสูงกว่าระดับประถมศึกษาเพิ่มขึ้นเป็นร้อยละ 43.1 และสัดส่วนนักเรียนสายอาชีพต่อสายสามัญอยู่ในอัตรา 40:60 แต่การเรียนต่อในสายอาชีวศึกษายังไม่สอดคล้องกับความต้องการกำลังคนระดับกลางของประเทศที่มีถึงร้อยละ 60 ขณะเดียวกันอัตราเพิ่มของผลิตภาพแรงงานในช่วงปี 2550 -2551 โดยเฉลี่ยยังคงอยู่ในระดับต่ำ เพียงร้อยละ 1.8 นับเป็นจุดอ่อนต่อการขยายการผลิตในภาคอุตสาหกรรมและผลิตภาพโดยรวมของประเทศ กลุ่มวัยสูงอายุ แม้จะมีอายุยืนยาวขึ้นแต่ประสบปัญหาการเจ็บป่วยด้วยโรคเรื้อรังเพิ่มขึ้น โดยพบว่าร้อยละ 31.7 ป่วยเป็นโรคความดันโลหิตสูง รองลงมาคือเบาหวาน ร้อยละ 13.3 และหัวใจร้อยละ 7.0 ส่งผลต่อภาระค่าใช้จ่ายด้านการรักษาพยาบาลของภาครัฐ ในอนาคต

 1.3 บริบทการเปลี่ยนแปลงกระแสโลกทำให้เกิดความร่วมมือทางเศรษฐกิจทั้งในระดับทวิภาคีและระดับพหุภาคี ส่งผลให้มีการเคลื่อนย้ายแรงงานได้อย่างเสรีมากขึ้น ความร่วมมือกับกลุ่มประเทศเพื่อนบ้านมีอิทธิพลต่อการเคลื่อนย้ายแรงงานเข้าสู่ประเทศไทย ทั้งแรงงานต่างชาติที่เข้ามาในประเทศไทยอย่างถูกกฎหมายและผิดกฎหมาย ในปี 2558 จะมีการเคลื่อนย้ายแรงงานที่มีทักษะฝีมืออย่างเสรีตามกรอบความร่วมมือประชาคมเศรษฐกิจอาเซียน โดยมีข้อตกลงร่วมกันถึงคุณสมบัติในสายวิชาชีพเพื่อให้มีการเคลื่อนย้ายแรงงานใน 7 สาขา ได้แก่ วิศวกรรม พยาบาล สถาปัตยกรรม วิชาชีพสำรวจ แพทย์ทันตแพทย์ และนักบัญชี และในระยะต่อไปจะเปิดในสาขาอื่น ๆ รวมทั้งแรงงานกึ่งทักษะฝีมือด้วย ซึ่งจะมีผลทำให้มีการเคลื่อนย้ายแรงงานในภูมิภาคอาเซียนเพิ่มขึ้น

 1.4 ความปลอดภัยในชีวิตและทรัพย์สิน และการแพร่ระบาดของยาเสพติดเป็นปัญหาสำคัญที่ส่งผลกระทบต่อคุณภาพชีวิตของประชาชน การก่ออาชญากรรมที่มีแนวโน้มสูงขึ้นอย่างต่อเนื่องตลอดช่วงปี 2548-2552 สะท้อนได้จากภาพรวมคดีอาญาที่สำคัญทั้งการก่อคดีชีวิต ร่างกาย และเพศ คดีประทุษร้ายต่อทรัพย์ และคดียาเสพติด ปัจจุบันปัญหาการแพร่ระบาดของยาเสพติดเป็นภัยร้ายที่ส่งผลกระทบต่อกลุ่มเด็กและเยาวชนอย่างกว้างขวาง โดยพบปัญหายาเสพติดในสถานศึกษาเพิ่มขึ้นจากร้อยละ 19.2 ปี 2552 เป็นร้อยละ 75.2 ปี 2553

 1.5 สังคมไทยเผชิญวิกฤตความเสื่อมถอยด้านคุณธรรมจริยธรรม มีการคำนึงถึงประโยชน์ส่วนตนและพวกพ้องมากกว่าส่วนรวม จากการจัดอันดับคะแนนดัชนีชี้วัดภาพลักษณ์คอร์รัปชั่นทั่วโลกบ่งชี้ถึงความไม่สมดุลของธรรมาภิบาลการปกครองและปัญหาคอร์รัปชั่นในประเทศ

 1.6 สื่อมีอิทธิพลต่อการเปลี่ยนแปลงพฤติกรรมของประชาชน แต่ยังมีบทบาทในการส่งเสริมการพัฒนาคุณภาพคนค่อนข้างน้อย สื่อทางสังคมในปัจจุบันมีอิทธิพลอย่างมากต่อการเปลี่ยนแปลงพฤติกรรมของประชาชน แต่การเผยแพร่สื่อต่าง ๆ ยังไม่มีบทบาทต่อการส่งเสริมการเรียนรู้และคุณธรรมจริยธรรม สะท้อนได้จากรายการโทรทัศน์ในหนึ่งชั่วโมงของรายการที่ออกอากาศทั้งหมด มีภาพของความรุนแรงมากที่สุด ขณะที่การเผยแพร่ข้อมูลข่าวสารผ่านทางเว็บไซด์ต่าง ๆ ส่วนใหญ่มีเนื้อหาเกี่ยวกับเรื่องเพศและการใช้ภาษาที่ไม่เหมาะสมและบางส่วนเป็นเว็บไซต์ที่เข้าข่ายลามกอนาจาร ใช้ภาษาที่หยาบคาย รวมถึงเนื้อหาที่รุนแรง ขณะที่เกมส์คอมพิวเตอร์ซึ่งเป็นสื่อออนไลน์ที่มีอิทธิพลต่อเด็กและเยาวชนอย่างมาก ซึ่งเกมส์ส่วนใหญ่ที่นิยมเล่นเน้นการต่อสู้ ใช้ความรุนแรง มีเนื้อหาทางเพศ และการใช้ภาษาในเกมที่ไม่เหมาะสมต่อการเรียนรู้และเสริมสร้างคุณธรรมจริยธรรม

 1.7 วิถีชีวิตไทยมีการเปลี่ยนแปลงเชื่อมโยงเข้ากับวัฒนธรรมจากนานาอารยประเทศที่มีความหลากหลายมากขึ้น เศรษฐกิจและสังคมโลกได้ปรับเปลี่ยนจาก “สังคมเกษตรกรรม” สู่ “สังคมอุตสาหกรรม” และ “สังคมฐานความรู้” สร้างกระแสการเปลี่ยนแปลงของวัฒนธรรมอย่างรวดเร็วผ่านกระแสโลกาภิวัตน์และโลกไซเบอร์ ทำให้คนไทยมุ่งแสวงหาความสุขและสร้างอัตลักษณ์ส่วนตัวมากขึ้น มีแนวโน้มสร้างเครือข่ายทางสังคมผ่านโลกไซเบอร์ เกิดเป็นวัฒนธรรมย่อยร่วมสมัยที่หลากหลายในรูปแบบการรวมกลุ่มของบุคคลที่สนใจเรื่องเดียวกัน ขณะที่วัฒนธรรมที่บ่งบอกความเป็นไทยไม่สามารถแสดงบทบาทที่ชัดเจน อย่างไรก็ตาม ปัจจุบันได้เกิดปรากฏการณ์ของกระแสวัฒนธรรมที่เคลื่อนผ่านจากโลกตะวันตกมาสู่โลกตะวันออกที่มุ่งแสวงหาทางจิตวิญญาณ โดยเห็นได้จากปัจจุบันผู้คนเริ่มตระหนักรู้ถึงวิถีชีวิตและคุณค่าดั้งเดิมที่เป็นอยู่อย่างเรียบง่าย นำมาซึ่งบริการต่าง ๆ อาทิ แพทย์ทางเลือก สินค้าซึ่งเป็นผลิตภัณฑ์ชุมชน และการน้อมนำปรัชญาของเศรษฐกิจพอเพียงมาปรับใช้ในด้านต่าง ๆ มากขึ้น

 1.8 สังคมเมืองมีแนวโน้มเปลี่ยนแปลงจากสังคมเครือญาติสู่สังคมปัจเจกมากขึ้น ความสัมพันธ์แบบเครือญาติที่มีความเอื้อเฟื้อเผื่อแผ่ช่วยเหลือเกื้อกูลกันเริ่มหมดไป คนไทยเริ่มมีพฤติกรรมเป็นปัจเจกหรือเป็นส่วนตัวมากขึ้นอย่างชัดเจน เช่น มีการกำหนดมาตรฐานค่านิยม การดำเนินชีวิต และความต้องการที่เป็นส่วนตัว วิถีชีวิตมีลักษณะต่างคนต่างอยู่ ขาดการปฏิสัมพันธ์และทำกิจกรรมร่วมกัน โครงสร้างครอบครัวมีการเปลี่ยนแปลงไปสู่ครัวเรือนที่อยู่คนเดียว ครัวเรือนที่อยู่ด้วยกันแบบไม่ใช่ญาติ และครัวเรือนที่มีอายุรุ่นเดียวกันสองรุ่น และรุ่นกระโดด (ตายาย-หลาน) หรือครัวเรือนที่เป็นเพศเดียวกัน พฤติกรรมการอยู่ร่วมกันของสมาชิกในครอบครัวเป็นแบบต่างคนต่างอยู่ มีเวลาในการอยู่พร้อมหน้าและทำกิจกรรมร่วมกันน้อยลง

 **2. การวิเคราะห์ความเสี่ยงและการสร้างภูมิคุ้มกัน**

 2.1 การวิเคราะห์ความเสี่ยง

 2.1.1 โครงสร้างประชากรมีความไม่สมดุลทั้งในเชิงปริมาณและคุณภาพ ส่งผลต่อการขยายตัวทางเศรษฐกิจและขีดความสามารถในการพัฒนาประเทศ โดยประชากร วัยเด็ก นอกจากมีอัตราการเกิดที่ลดลงแล้ว ยังมีพัฒนาการด้านสติปัญญา อารมณ์และสังคมอยู่ในระดับต่ำ ส่งผลให้ประเทศไทยอาจประสบปัญหาภาวะขาดแคลนกำลังแรงงานที่มีคุณภาพในอนาคตขณะที่ปัจจุบันประชากรวัยทำงานมีแนวโน้ม ลดลง สถานการณ์ดังกล่าวอาจนำไปสู่ปัญหาการขาดแคลนแรงงานภาคเกษตร จนอาจต้องมีการนำเข้าแรงงานต่างด้าวจำนวนมากขณะเดียวกัน ผลิตภาพและทักษะความรู้ของกำลังแรงงานในปัจจุบันยังอยู่ในระดับต่ำส่งผลให้ผลิตภาพการผลิตและการเจริญเติบโตทางเศรษฐกิจของประเทศชะลอตัวลง ส่วนประชากร วัยสูงอายุมีสัดส่วนเพิ่มขึ้น แต่มีงานทำมีเพียงร้อยละ 38.2 ในปี 2552 และส่วนใหญ่ทำงาน อยู่ในภาคการเกษตร

 2.1.2 การเคลื่อนย้ายแรงงานอย่างเสรีส่งผลกระทบต่อการมีงานทำและคุณภาพชีวิต การแข่งขันทางการค้าอย่างรุนแรง การเคลื่อนย้ายเงินทุนของบรรษัทข้ามชาติ และการเคลื่อนย้ายแรงงานอย่างเสรี ส่วนหนึ่งทำให้มีความต้องการนำเข้าแรงงานจากต่างประเทศทั้งในส่วนแรงงานที่มีทักษะฝีมือความเชี่ยวชาญเฉพาะทาง และแรงงานไร้ฝีมือค่าจ้างต่ำ ซึ่งจะส่งผลกระทบต่อภาวการณ์มีงานทำของแรงงานไทยนอกจากนี้ การเข้ามาของแรงงานต่างด้าวยังส่งผลกระทบต่อความมั่นคงของคนไทยทั้งในด้านความปลอดภัยในชีวิตและทรัพย์สิน ด้านสุขภาพโดยเฉพาะโรคติดต่ออุบัติใหม่อุบัติซ้ำ ก่อให้เกิดภาระค่าใช้จ่ายของภาครัฐเพิ่มสูงขึ้นขณะที่การลักลอบเข้ามาของแรงงานต่างด้าวผิดกฎหมายและผู้ติดตามแรงงานต่างด้าว รวมทั้งการออกลูกหลานโดยไร้สัญชาติ ทำให้เกิดปัญหาในเรื่องการรับรองสถานการณ์ให้บริการต่าง ๆ ประเด็นปัญหามนุษยธรรม และความขัดแย้งระหว่างประเทศ

 2.1.3 คุณภาพชีวิตของประชาชนยังมีความเสี่ยงจากความปลอดภัยในชีวิตและทรัพย์สินและการแพร่ระบาดของยาเสพติด สถานการณ์ปัญหาด้านคดีอาญา โดยเฉพาะที่เกี่ยวกับคดียาเสพติดที่มีแนวโน้มเพิ่มขึ้น อันเป็นผลพวงมาจากปัญหาทางเศรษฐกิจ ส่วนหนึ่งถูกครอบงำจากกระแสวัตถุนิยมและต้องการหาเงินแบบง่าย ๆ เช่น เข้าร่วมขบวนการค้า ยาเสพติด การลักลอบเล่นพนันฟุตบอลโลก การขายบริการทางเพศ เป็นต้น ส่งผลให้มีการกระทำผิดหรือก่อคดีอาชญากรรมได้ง่ายขึ้น ทั้งคดีชีวิต ร่างกาย และเพศคดีประทุษร้ายต่อทรัพย์สิน และคดียาเสพติด ซึ่งเป็นภัยคุกคามต่อคุณภาพชีวิตประชาชน

 2.1.4 ความเสื่อมถอยทางคุณธรรมจริยธรรมและค่านิยมไทย ส่งผลให้สถาบันทางสังคมมีแนวโน้มอ่อนแอ เนื่องจากคนในสังคมขาดความไว้เนื้อเชื่อใจและขาดการมีส่วนร่วมทางสังคม วิกฤตปัญหาด้านคุณธรรมจริยธรรม เป็นความเสี่ยงที่จะส่งผลให้ประชาชนอยู่ร่วมกันยากลำบาก มีความถี่ในการใช้ความรุนแรงแก้ไขปัญหามากขึ้น ทั้งปัญหาในระดับครอบครัว การแย่งชิงทรัพยากรระหว่างชุมชน และปัญหาความคิดเห็นแตกต่างทางการเมือง ประกอบกับกระบวนการยุติธรรมแก้ไขปัญหาได้ไม่เต็มที่ เนื่องจากมีปัญหาการตีความ ข้อกฎหมายและปัญหาเรื่องสองมาตรฐาน ทำให้ขาดความไว้เนื้อเชื่อใจกันนอกจากนี้ วัฒนธรรมของนานาประเทศที่ไหลเข้าสู่วิถีชีวิตคนไทยเป็นความเสี่ยงที่แทรกซึมในสังคมไทย โดยเฉพาะกระแสวัฒนธรรมเสมือนจริงที่แพร่เข้ามาผ่านโลกไซเบอร์ ทำให้มีการสร้างเครือข่ายทางสังคมมากขึ้น ขณะเดียวกันมีอิทธิพลต่อพฤติกรรมและวิจารณญาณในการเลือกรับ-ปรับ-ใช้วัฒนธรรม ส่งผลให้ค่านิยมไทยมีการปรับเปลี่ยนไปตามวัฒนธรรมที่รับมา เช่น การเลียนแบบพฤติกรรมของคนซีกโลกตะวันตกที่นิยมความอิสระ เสรีในการแสดงออกถึง อัตลักษณ์ความเป็นตัวตน ส่งผลให้เด็กและเยาวชนที่ยังไม่มีภูมิคุ้มกันที่ดีพอ หรือขาดการใช้วิจารณญาณกลั่นกรอง เสี่ยงต่อการรับวัฒนธรรมที่ไม่ดีงามมาใช้โดยง่าย นอกจากนี้ ยังมีการใช้ประโยชน์จากวัฒนธรรมเสมือนจริงในเชิงของการสร้างปัญหามากกว่าเชิงสร้างสรรค์ ทำให้ความสัมพันธ์กับคนรอบข้างลดลงบุคคลในครอบครัวสร้างพื้นที่ส่วนตัวมากขึ้น นำไปสู่ความแตกแยกในครอบครัว และการมีส่วนร่วมในสังคมลดลงส่งผลให้สถาบันทางสังคมอ่อนแอลงในที่สุด

 2.2 การสร้างภูมิคุ้มกัน

 จากสถานการณ์การเปลี่ยนแปลงและปัจจัยเสี่ยงที่คาดว่าจะเป็นอุปสรรคสำคัญในการพัฒนาคนจำเป็นต้องสร้างภูมิคุ้มกันให้คนไทยและสังคมไทยในประเด็นสำคัญ ดังนี้

 2.2.1 คนไทยยึดหลักปรัชญาของเศรษฐกิจพอเพียงเป็นแนวทางในการดำเนินชีวิต จากหลักการพื้นฐานสำคัญที่คนไทยต้องมีความรู้ ใฝ่เรียนรู้ ตัดสินใจด้วยความระมัดระวัง มีสำนึกในศีลธรรมและจริยธรรม การดำเนินชีวิตด้วยความเพียร อดทน มีสติใช้ปัญญาอันจะนำไปสู่ความพอประมาณ ความมีเหตุผล การมีภูมิคุ้มกันต่อผลกระทบจากการเปลี่ยนแปลง และการดำเนินชีวิตอย่างสมดุลทุกด้าน ซึ่งเป็นการวางรากฐานของการสร้างสังคมแห่งความรู้และเป็นภูมิคุ้มกันของคนและสังคมได้ อาทิ ด้านการเงิน ให้มีการใช้จ่ายบนพื้นฐานของความมีเหตุผล มีการอดออม เพื่อไม่ก่อให้เกิดวิกฤตทางเงิน ส่วนด้านสังคม ส่งเสริมให้สมาชิกในครอบครัวรู้รักสามัคคี มีความเอื้อเฟื้อเผื่อแผ่ ไม่เบียดเบียนซึ่งกันและกัน สังคมจะได้อยู่ร่วมกันอย่างสงบสุข ขณะที่ด้านวัฒนธรรม ต้องสร้างความตระหนักรู้ สามารถคิดวิเคราะห์ มีเหตุผล คนไทยจะได้มีความระมัดระวัง รู้จักกลั่นกรองเลือกรับปรับใช้วัฒนธรรมให้เกิดประโยชน์ต่อการดำรงชีวิตในอนาคต

 2.2.2 คนไทยมีการเรียนรู้ตลอดชีวิต การเรียนรู้ตลอดชีวิตเป็นการศึกษา ที่ผสมผสานระหว่างการศึกษาในระบบ การศึกษานอกระบบ และการศึกษาตามอัธยาศัยหรือการเรียนรู้จากแหล่งความรู้อื่น ๆ ตั้งแต่เกิดจนตาย จึงเป็นการพัฒนาคนอย่างเต็มศักยภาพ ให้มีความรู้ มีทักษะ มีประสบการณ์ เพื่อดำรงชีวิตและประกอบอาชีพในสังคมของข้อมูลข่าวสาร และกระแสการเปลี่ยนแปลงได้อย่างเหมาะสมถูกต้องทุกช่วงอายุชีวิต การที่สังคมไทยต้องสัมพันธ์กับสังคมที่มีการแข่งขันตามอิทธิพลของกระแสที่เป็นเสรี โครงสร้างเศรษฐกิจจะเปลี่ยนจากการใช้แรงงานไปเป็นการใช้ความรู้และเทคโนโลยีมากขึ้น ดังนั้น คนจึงต้องมี การเรียนรู้อย่างต่อเนื่องทั้งในเรื่องการศึกษา ทักษะการทำงานและการดำเนินชีวิต เพื่อเป็นภูมิคุ้มกันสำคัญในการดำรงชีวิตและปรับตัวให้ทันกับการเปลี่ยนแปลงของโลกในยุคศตวรรษที่ 21

 2.2.3 คนไทยทุกคนพร้อมรับและใช้ประโยชน์จากการเคลื่อนย้ายแรงงานเสรีโดยการเสริมสร้างความรู้ความเข้าใจกระแสการเปลี่ยนแปลงและทักษะชีวิตในการรับมือกับโลกาภิวัตน์ โดยเฉพาะในกลุ่มเด็กและเยาวชน อาทิ ทักษะการใช้ภาษาต่างประเทศและเทคโนโลยีสารสนเทศอย่างเหมาะสม ทักษะชีวิตในการรู้เท่าทันการเลื่อนไหลทางวัฒนธรรม นอกจากนี้ ต้องให้ความสำคัญกับการผลิตกำลังคนเพื่อเป็นฐานในสาขาการผลิตหลักอย่างมีคุณภาพ โดยเฉพาะกำลังคนระดับปฏิบัติการและช่างต่าง ๆ รวมทั้งการผลิตกำลังคนเพื่อสนับสนุนภาคบริการของประเทศ อาทิ ภาคธุรกิจการจัดประชุมและแสดงสินค้านานาชาติ สุขภาพ การศึกษา รวมทั้งการจัดระบบ เพื่อเตรียมการรับคนที่จะเข้ามาในประเทศไทยและคนไทยที่จะออกไปต่างประเทศที่เหมาะสมและสอดคล้องกับคนกลุ่มต่าง ๆ การจัดทำฐานข้อมูลแรงงานที่มีทักษะฝีมือและแรงงานกึ่งฝีมือของไทยและต่างชาติที่อยู่ในประเทศไทยในสาขาอาชีพสำคัญต่าง ๆ

 2.2.4 คนไทยตระหนักถึงคุณค่าวัฒนธรรมและภูมิปัญญาไทย อดีตที่ผ่านมาคนไทยมีวัฒนธรรมเป็นสิ่งที่เชื่อมโยงวิถีชีวิต ความเชื่อ และแนวคิดของคน ครอบครัว ชุมชนและชาติ เข้าไว้ด้วยกัน ทำให้ประเทศไทยรอดพ้นวิกฤตการณ์ต่าง ๆ มาได้ อาทิ การมีวิถีชีวิตแบบสังคมเครือญาติที่มีแต่ความเอื้อเฟื้อเผื่อแผ่ ช่วยเหลือเกื้อกูลกัน การให้ความเคารพผู้อาวุโส การยึดมั่นในหลักศีลธรรมและความรู้ผิดชอบชั่วดี ดังนั้น การที่คนไทยตระหนักเห็นคุณค่าวัฒนธรรมและภูมิปัญญาไทย มีจิตสำนึกที่ดี มีค่านิยมที่พึงประสงค์ อยู่ร่วมกันด้วยความรัก ความสามัคคี เป็นน้ำหนึ่งใจเดียวกัน บนความแตกต่างหลากหลายทางวัฒนธรรม จะเป็นฐานการพัฒนาที่สำคัญในการก้าวไปสู่สังคมที่มีความใส่ใจและแบ่งปันต่อผู้อื่น ตลอดจนสามารถนำไปสู่การสร้างและพัฒนานวัตกรรมและผลิตภัณฑ์ทางวัฒนธรรมที่เชื่อมต่อกับเศรษฐกิจสร้างสรรค์ของประเทศในอนาคต

 2.2.5 ความเข้มแข็งของสถาบันทางสังคมเริ่มตั้งแต่สถาบันครอบครัว สถาบันศาสนา สถาบันการศึกษา (บ้าน วัด โรงเรียน) และชุมชนในอดีตสถาบันทางสังคมต่าง ๆ เป็นสถาบันหลักในการปลูกฝังจริยธรรม คุณธรรม ค่านิยมให้แก่เด็กและเยาวชน อาทิ ครอบครัวเป็นระบบเครือญาติ ช่วยเหลือเกื้อกูลและอยู่กันพร้อมหน้า ทำหน้าที่เลี้ยงดู อบรม และหล่อหลอมสมาชิกในครอบครัว ขณะที่สถาบันการศึกษาจะทำหน้าที่ในการพัฒนาความรู้ ความคิด ความสามารถ รวมทั้งคุณธรรมและจริยธรรมเพื่อการดำเนินชีวิต สถาบันทางศาสนาเป็นผู้มีบทบาทในการถ่ายทอดหลักธรรมคำสอนของศาสนาต่าง ๆ เป็นที่ยึดเหนี่ยวจิตใจให้ผู้คนในสังคมเป็นคนดี มีคุณธรรมและเอื้ออาทรต่อการพัฒนาระบบคุณค่าของสังคม โดยชุมชนจะเป็นตัวยึดโยงสถาบันต่าง ๆ ในการร่วมทำหน้าที่และสืบทอดประเพณี ค่านิยมที่ดีงาม ดังนั้น การทำให้สถาบันทางสังคมมีความเข้มแข็ง สามารถทำบทบาทหน้าที่ของตนเองได้อย่างเหมาะสมกับสถานการณ์ที่มีการเปลี่ยนแปลงตลอดเวลาจะเป็นภูมิคุ้มกันสำคัญในการพัฒนาคนให้มีคุณภาพ

 **3. ยุทธศาสตร์และแนวทางการพัฒนา**

 3.1 วัตถุประสงค์

 3.1.1 เพื่อพัฒนาคุณภาพคนไทยทุกกลุ่มวัยให้มีความพร้อมทั้งกาย ใจ สติปัญญา มีจิตสำนึกวัฒนธรรมที่ดีงามและรู้คุณค่าความเป็นไทย มีโอกาสและสามารถเรียนรู้ตลอดชีวิต มีภูมิคุ้มกันต่อการเปลี่ยนแปลง และเป็นพลังทางสังคมในการพัฒนาเศรษฐกิจและสังคมของประเทศ

 3.1.2 เพื่อยกระดับการพัฒนาคุณภาพการศึกษาไทยให้ได้มาตรฐานสากล และเพิ่มโอกาสทางการศึกษาและการเรียนรู้ในรูปแบบที่หลากหลาย

 3.1.3 เพื่อเสริมสร้างสภาพแวดล้อมทางครอบครัว ชุมชน และสังคมให้มั่นคงและเอื้อต่อการพัฒนาคนอย่างสอดคล้องกับบริบทการเปลี่ยนแปลงทางเศรษฐกิจและสังคมในอนาคต

 3.2 เป้าหมายการพัฒนา

 3.2.1 คนไทยทุกคน ได้รับการพัฒนาทั้งทางร่างกายและจิตใจ มีความรู้ ความสามารถในการคิดวิเคราะห์ สังเคราะห์ มีนิสัยใฝ่เรียนรู้ตลอดชีวิต มีความคิดสร้างสรรค์ มีคุณธรรมจริยธรรม มีค่านิยมความเป็นไทย รู้จักสิทธิหน้าที่ของตนเองและของผู้อื่น มีจิตสำนึกรับผิดชอบต่อสังคม

 3.2.2 ยกระดับการพัฒนาคุณภาพการศึกษาไทยให้ได้มาตรฐานสากล ต่อยอดองค์ความรู้สู่นวัตกรรม ควบคู่การเพิ่มโอกาสการเข้าถึงการศึกษาและการเรียนรู้ในรูปแบบ ที่หลากหลาย

 3.2.3 ขยายโอกาสการเข้าถึงระบบสุขภาพที่มีคุณภาพและลดปัจจัยเสี่ยงต่อสุขภาพอย่างเป็นระบบ

 3.2.4 ให้สถาบันครอบครัว สถาบันการศึกษา สถาบันศาสนา มีบทบาทหลักในการหล่อหลอมบ่มเพาะคนไทยโดยเฉพาะเด็กและเยาวชน ให้เป็นคนดี มีคุณธรรม จริยธรรมในวิถีชีวิต และคำนึงถึงประโยชน์ต่อส่วนรวม

 3.3 ตัวชี้วัด (KPI)

 3.3.1 อัตราเจริญพันธุ์รวมของประชากรไทยไม่ต่ำกว่า 1.6

 3.3.2 คุณภาพคนโดยรวมดีขึ้น โดย

 3.3.2.1 ปีการศึกษาเฉลี่ยของคนไทยเพิ่มขึ้นเป็น 12 ปี

 3.3.2.2 ประชากรวัยเด็กมีผลสัมฤทธิ์ทางการเรียนในวิชาหลักมีคะแนนเฉลี่ยมากกว่าร้อยละ 50

 3.3.2.3 สัดส่วนผู้ใช้อินเทอร์เน็ตเพื่อการเรียนรู้ต่อประชากรอายุ 6 ปีขึ้นไป เพิ่มขึ้นเป็นร้อยละ 45 และเพิ่มสัดส่วน ประชากรที่สามารถเข้าถึงโครงข่ายคมนาคมและอินเทอร์เน็ตความเร็วสูงให้ได้ร้อยละ 80 ของประชากรทั่วประเทศ

 3.3.2.4 จำนวนบุคลากรด้านการวิจัยและพัฒนาเพิ่มขึ้นเป็น 15 คนต่อประชากร 10,000 คน

 3.3.2.5 อัตราเพิ่มของผลิตภาพแรงงานเฉลี่ยไม่ต่ำกว่าร้อยละ 3 ต่อปี

 3.3.2.6 จำนวนผู้สูงอายุที่มีงานทำเพิ่มขึ้นเป็นร้อยละ 50

 3.3.2.7 อัตราการป่วยด้วยโรคไม่ติดต่อสำคัญ 5 โรค คือ โรคมะเร็ง หัวใจ เบาหวาน ความดัน และหลอดเลือดสมอง ลดลง

 3.3.2.8 โรงเรียนและโรงพยาบาลส่งเสริมสุขภาพในระดับตำบลสามารถเข้าถึงบริการโครงข่ายบรอดแบนด์ที่มีคุณภาพ ภายในปี 2558

 3.3.3 สถาบันทางสังคมมีความเข้มแข็งมากขึ้น โดย

 3.3.3.1 จำนวนคดีตาม พ.ร.บ.คุ้มครองผู้ถูกกระทำด้วยความรุนแรงในครอบครัวลดลง

 3.3.3.2 สถานศึกษาทุกระดับ/ประเภทผ่านการรับรองคุณภาพมาตรฐาน

 3.3.3.3 จำนวนสภาองค์กรชุมชนที่ได้รับการจัดตั้งเพิ่มขึ้น

 3.3.3.4 ประชาชนเข้าร่วมกิจกรรมที่เป็นประโยชน์ต่อชุมชน

 3.3.4 แนวทางการพัฒนา

 3.3.4.1 การส่งเสริมคนไทยที่มีศักยภาพและความพร้อมให้มีบุตรเพิ่มขึ้น และมีการกระจายตัวประชากรที่สอดคล้องกับศักยภาพและโอกาสของพื้นที่ ส่งเสริมคู่สมรสที่มีศักยภาพและความพร้อมให้มีบุตรเพิ่มขึ้นและรักษาระดับอัตราเจริญพันธุ์ไม่ให้ต่ำกว่าระดับที่เป็นอยู่ปัจจุบัน โดยส่งเสริมอนามัยการเจริญพันธุ์ที่เหมาะสมในทุกช่วงวัยอย่างทั่วถึงได้มาตรฐานและมีคุณภาพรวมทั้งกำหนดมาตรการที่เอื้อต่อการมีบุตรเพิ่มขึ้นอย่างมีคุณภาพทั้งในด้านภาษีและสวัสดิการในการเลี้ยงดูบุตรและยังส่งเสริมให้มีระบบการจัดการความรู้ในเรื่องครอบครัวศึกษา อาหารศึกษา พฤติกรรมอนามัยการเจริญพันธุ์และสุขภาพทางเพศที่เหมาะสมปลอดภัย รวมถึงการเตรียมความพร้อมพ่อแม่ก่อนตั้งครรภ์ ในระหว่างตั้งครรภ์ ระยะคลอด และหลังคลอด สนับสนุนการกระจายตัวและส่งเสริมการตั้งถิ่นฐานของประชากรให้เหมาะสมสอดคล้องกับศักยภาพ โอกาส และทรัพยากรธรรมชาติของพื้นที่ โดยและเพิ่มโอกาสการจ้างงานและการมีงานทำในภูมิภาค เพื่อลดการย้ายถิ่นออกและจูงใจให้มีการย้ายถิ่นกลับภูมิลำเนาเดิมและยังพัฒนาโครงสร้างพื้นฐาน บริการทางด้านเศรษฐกิจและสังคมให้เพียงพอและ มีคุณภาพมาตรฐานเท่าเทียมกันระหว่างเขตเมืองและชนบท เพื่อจูงใจให้ประชาชนอยู่ในพื้นที่

 3.3.4.2 พัฒนาคุณภาพคนไทยให้มีภูมิคุ้มกันต่อการเปลี่ยนแปลงและ การพัฒนาประเทศในอนาคตโดยมีการพัฒนาคุณภาพคนไทยทุกช่วงวัย พัฒนาเด็กปฐมวัย อย่างเป็นองค์รวมทั้งด้านสติปัญญา อารมณ์ คุณธรรมและจริยธรรม โดยเตรียมความพร้อม ของพ่อแม่และผู้ดูแล ในการเลี้ยงดูเด็กที่เหมาะสมกับพัฒนาการทางสมอง สติปัญญา และร่างกาย ผลักดันให้เกิดการเรียนรู้อย่างมีความสุขด้วยการกระตุ้นให้ได้คิดและลงมือทำด้วยตนเอง เชื่อมโยงสิ่งที่ได้เรียนรู้เข้ากับชีวิตจริง และปฏิบัติตนเป็นต้นแบบที่ดีด้านคุณธรรมและจริยธรรมมีการส่งเสริมและพัฒนาคุณภาพศูนย์เด็กเล็กทั้งในชุมชน สถานประกอบการและหน่วยงานภาครัฐให้มีมาตรฐานสอดคล้องกับภูมิสังคม โดยให้ความสำคัญกับคุณภาพของผู้ดูแลเด็ก และการสนับสนุนให้ผู้สูงอายุที่มีศักยภาพมีส่วนร่วมในการเสริมสร้างพัฒนาการของเด็ก เพื่อสร้างสัมพันธภาพที่ดีระหว่างคนสามวัยพัฒนาเด็กวัยเรียนให้มีความรู้ทางวิชาการ และสติปัญญาทางอารมณ์ที่เข้มแข็งสามารถศึกษาหาความรู้และต่อยอดองค์ความรู้ได้ด้วยตนเอง โดยมีการพัฒนาหลักสูตรและปรับกระบวนการเรียนการสอนที่เอื้อต่อการพัฒนาผู้เรียนอย่างรอบด้านที่เชื่อมโยงกับภูมิสังคม พัฒนาระบบการดูแลผู้สูงอายุในรูปแบบที่หลากหลายตามความเหมาะสมกับศักยภาพ ทรัพยากร และความต้องการของท้องถิ่น ทั้งในด้านการจัดบริการสุขภาพและสวัสดิการสังคมอย่างบูรณาการ โดยการมีส่วนร่วมของทุกภาคส่วนอย่างต่อเนื่อง รวมทั้งพัฒนาชุมชนที่มีศักยภาพและความพร้อมให้เป็นต้นแบบของการดูแลผู้สูงอายุเพื่อขยายผลไปสู่ชุมชนอื่นและการสร้างเสริมสุขภาวะคนไทยให้มีความสมบูรณ์แข็งแรง ทั้งร่างกายและจิตใจ โดยการพัฒนาความรู้และทักษะในการดูแลสุขภาพของตนเอง ครอบครัว ชุมชน การเร่งดำเนินมาตรการส่งเสริมสุขภาพและลดปัจจัยเสี่ยงที่มีผลต่อสุขภาพ การใช้เทคโนโลยีสื่อสารสมัยใหม่ในการพัฒนาคุณภาพบริการและขยายบริการสุขภาพเชิงรุก รวมทั้งมุ่งสร้างกระบวนการมีส่วนร่วมในการพัฒนานโยบายสาธารณะที่เอื้อต่อสุขภาพ โดยเฉพาะการส่งเสริมให้ชุมชนท้องถิ่นมีความเข้มแข็งในการดำเนินกิจกรรมที่เอื้อต่อการสร้างเสริมสุขภาพและสร้างจิตสำนึกของประชาชนให้มีความรับผิดชอบต่อสังคม โดยสร้างความตระหนักถึงการเคารพกฎหมาย หลักสิทธิมนุษยชน การสร้างค่านิยม ให้มีพฤติกรรมการผลิตและบริโภคที่รับผิดชอบต่อสิ่งแวดล้อม การสร้างความรู้ความเข้าใจและจิตสำนึกในการอนุรักษ์พลังงาน เพื่อนำไปสู่การสร้างสังคมน่าอยู่

 3.3.4.3 ส่งเสริมการเรียนรู้ตลอดชีวิตสร้างโอกาสการเรียนรู้อย่างต่อเนื่องให้คนทุกกลุ่มทุกวัยสามารถเข้าถึงแหล่งเรียนรู้และองค์ความรู้ที่หลากหลาย ทั้งที่เป็นวัฒนธรรม ภูมิปัญญาและองค์ความรู้ใหม่โดยสร้างวัฒนธรรมการเรียนรู้ ด้วยการสร้างกระแสสังคมให้การเรียนรู้เป็นหน้าที่ของคนไทยทุกคน สร้างนิสัยใฝ่รู้และรักการอ่านตั้งแต่วัยเด็ก ควบคู่กับการส่งเสริมให้องค์กรและสื่อทุกประเภทเป็นแหล่งเรียนรู้อย่างสร้างสรรค์ สื่อสารด้วยภาษาที่เข้าใจง่าย เพื่อนำไปสู่การยกระดับคุณภาพชีวิตและความสามารถในการดำรงชีวิตได้อย่างรู้เท่าทัน สร้างปัจจัยสนับสนุนให้เกิดการเรียนรู้ตลอดชีวิตและเสริมสร้างและพัฒนาโครงสร้างพื้นฐานทางปัญญาในระดับท้องถิ่น ชุมชน และประเทศ โดยพัฒนาโครงข่ายโทรคมนาคมเพื่อให้บริการสื่อสารข้อมูลความเร็วสูง หรือบริการอินเทอร์เน็ตความเร็วสูงให้ครอบคลุมพื้นที่ทั่วประเทศ พัฒนาแหล่งเรียนรู้ของชุมชนในรูปแบบที่หลากหลายสอดคล้องกับภูมิสังคม และพัฒนาและยกระดับศูนย์ความเป็นเลิศด้านต่าง ๆ สู่ภูมิภาคและชุมชน ทั้งยังพัฒนาและเปิดโอกาสให้ใช้ประโยชน์จากแหล่งเรียนรู้ทั่วไป อาทิ ห้องสมุดพิพิธภัณฑ์ ศูนย์การเรียนรู้ ศูนย์กีฬา รวมทั้งเปิดพื้นที่/เวทีสาธารณะให้เป็นศูนย์รวมการแลกเปลี่ยนให้กับนักคิดอย่างสร้างสรรค์ โดยกระตุ้นให้เกิดการเรียนรู้ การแสดงออก และนำเสนอผลงาน เชิงสร้างสรรค์ ตลอดจนให้มีการบริหารจัดการพื้นที่ที่เป็นแหล่งเรียนรู้ให้ประชาชนเข้าถึงอย่างสะดวกและใช้บริการได้เต็มศักยภาพ มีการผสมผสานภูมิปัญญาท้องถิ่นและความรู้สมัยใหม่ที่สามารถนำไปใช้ประโยชน์เชิงพาณิชย์ได้และพัฒนาองค์ความรู้ของท้องถิ่นทั้งจากผู้รู้ ปราชญ์ชาวบ้าน และจัดให้มีการจัดการองค์ความรู้ในชุมชนอย่างเป็นระบบ ควบคู่กับการพัฒนาเทคโนโลยีเพื่อการศึกษา พัฒนาทักษะด้านภาษาและเทคโนโลยีให้เอื้อต่อการเข้าถึงแหล่งเรียนรู้ที่หลากหลาย ตลอดจนเนื้อหาสาระที่เอื้อต่อการพัฒนาการเรียนรู้ด้วยตนเอง

 3.3.4.4 เสริมสร้างค่านิยมและวัฒนธรรมที่ดีงามของไทยมาขับเคลื่อนกระบวนการการพัฒนาทางเศรษฐกิจและสังคมของประเทศ โดยพัฒนาบทบาทของสถาบันหลักทางสังคมในกระบวนการพัฒนาประเทศโดยสนับสนุนสถาบันครอบครัว สถาบันการศึกษา สถาบันศาสนา ปลูกฝังกระบวนการคิดที่ยอมรับความแตกต่าง และจิตสำนึกประชาธิปไตยในทุกระดับ ตั้งแต่ปัจเจก ชุมชน ท้องถิ่นและระดับประเทศ ให้รู้และเข้าใจบทบาท หน้าที่ในความเป็นพลเมือง และการเคารพสิทธิของผู้อื่นตั้งแต่วัยเด็กจนตลอดชีวิต มีการนำคุณค่าอันดีงามของครอบครัวไทย อาทิ ความเอื้ออาทร และการเป็นเครือญาติ มาพัฒนาต่อยอด โดยใช้ประโยชน์จากเทคโนโลยีสื่อสารสมัยใหม่ในการสร้างการเรียนรู้ระหว่างสมาชิกในครอบครัว และเชื่อมโยงสถาบันครอบครัวกับสถาบันศาสนาและสถาบันการศึกษา เพื่อปลูกฝังวัฒนธรรมค่านิยมและจิตสำนึกที่ดีในการเฝ้าระวังทางวัฒนธรรมที่จะมีผลกระทบต่อการเบี่ยงเบนทางวัฒนธรรม มีการนำหลักปรัชญาของเศรษฐกิจพอเพียง ภูมิปัญญาท้องถิ่น อัตลักษณ์ที่โดดเด่นของชุมชน คุณค่าของความสงบสุขและการแบ่งปันตามวิถีดั้งเดิม มาเป็นเครื่องมือในการพัฒนาฟื้นฟูชุมชนท้องถิ่นให้สามารถพึ่งพาตนเองได้ โดยให้ความสำคัญกับการจัดการการเรียนรู้ในชุมชนที่เน้นการแลกเปลี่ยนเรียนรู้ระหว่างชุมชนอย่างสม่ำเสมอ เพื่อให้เกิดการเรียนรู้ตลอดชีวิตบนฐานชีวิตของคนในชุมชนและรู้เท่าทันการเปลี่ยนแปลงและนำความหลากหลายทางวัฒนธรรมมาต่อยอดในการพัฒนาเศรษฐกิจสร้างสรรค์และการพัฒนาสังคมของประเทศ โดยสร้างค่านิยมให้คนไทยภาคภูมิใจในวัฒนธรรมไทย และการยอมรับความแตกต่างของความหลากหลายทางวัฒนธรรม เพื่อลดปัญหาความขัดแย้งทางความคิด และ

สร้างความเป็นเอกภาพในสังคม (สำนักงานคณะกรรมการพัฒนาเศรษฐกิจและสังคมแห่งชาติ. 2554 : 39-51)

 ยุทธศาสตร์การพัฒนาคนสู่สู่สังคมแห่งการเรียนรู้ตลอดชีวิตอย่างยั่งยืนเป็นการสนับสนุนให้สถาบันศาสนา ปลูกฝังกระบวนการคิดที่ยอมรับความแตกต่าง และจิตสำนึกประชาธิปไตยในทุกระดับ ตั้งแต่ปัจเจก ชุมชน ท้องถิ่นและระดับประเทศ ให้รู้และเข้าใจบทบาท หน้าที่ในความเป็นพลเมือง และการเคารพสิทธิของผู้อื่นตั้งแต่วัยเด็กจนตลอดชีวิต มีการนำคุณค่าอันดีงามของครอบครัวไทย อาทิ ความเอื้ออาทร และการเป็นเครือญาติ เพื่อปลูกฝังวัฒนธรรมค่านิยมและจิตสำนึกที่ดีในการเฝ้าระวังทางวัฒนธรรมที่จะมีผลกระทบต่อการเบี่ยงเบนทางวัฒนธรรมทั้งยังช่วยให้ตระหนักถึงคุณค่าวัฒนธรรมและภูมิปัญญาไทย อดีตที่ผ่านมาคนไทยมีวัฒนธรรมเป็นสิ่งที่เชื่อมโยงวิถีชีวิต ความเชื่อ และแนวคิดของคน ครอบครัว ชุมชนและชาติ เข้าไว้ด้วยกัน ทำให้ประเทศไทยรอดพ้นวิกฤตการณ์ต่าง ๆ มาได้ อาทิ การมีวิถีชีวิตแบบสังคมเครือญาติที่มีแต่ความเอื้อเฟื้อเผื่อแผ่ ช่วยเหลือเกื้อกูลกัน การให้ความเคารพผู้อาวุโส การยึดมั่นในหลักศีลธรรมและความรู้ผิดชอบชั่วดี ดังนั้นยุทธศาสตร์นี้จึงเป็น ฐานการพัฒนาที่สำคัญในการก้าวไปสู่สังคมที่มีความใส่ใจและแบ่งปันต่อผู้อื่น ตลอดจนสามารถนำไปสู่การสร้างและพัฒนานวัตกรรมและผลิตภัณฑ์ทางวัฒนธรรมที่เชื่อมต่อกับเศรษฐกิจสร้างสรรค์ของประเทศในอนาคตได้

**หลักพุทธธรรม**

 พระพรหมคุณาภรณ์ (2558) ได้กล่าวว่าหลักธรรมทิฏฐธัมมิกัตถประโยชน์ เป็นหลักธรรมใน[พุทธศาสนา](https://th.wikipedia.org/wiki/%E0%B8%9E%E0%B8%B8%E0%B8%97%E0%B8%98%E0%B8%A8%E0%B8%B2%E0%B8%AA%E0%B8%99%E0%B8%B2) หรือพูดกันโดยทั่วไปว่าหัวใจเศรษฐี "อุ อา กะ สะ หมายถึง ธรรมที่เป็นไปเพื่อประโยชน์ในปัจจุบัน หลักธรรมอันอำนวยประโยชน์สุขขั้นต้น เพื่อประโยชน์สุขสามัญที่มองเห็นกันในชาตินี้ ที่คนทั่วไปปรารถนา มี ทรัพย์ ยศ เกียรติ ไมตรี อันจะสำเร็จด้วยธรรม 4 ประการ คือ อุฏฐานสัมปทา ถึงพร้อมด้วยความหมั่น เช่นขยันหมั่นเพียร เลี้ยงชีพด้วยการหมั่นประกอบการงาน เป็นผู้ขยันไม่เกียจคร้านในการงานนั้น ประกอบด้วยปัญญาเครื่องสอดส่อง อันเป็นอุบายในการงานนั้น ให้สามารถทำได้สำเร็จ อารักขสัมปทา ถึงพร้อมด้วยการรักษาโภคทรัพย์ ที่หามาได้ด้วยความขยันหมั่นเพียร โดยชอบธรรม เขารักษาคุ้มครอง โภคทรัพย์เหล่านั้นไว้ได้พร้อมมูล ไม่ให้ถูกลัก หรือทำลายไปโดยภัยต่าง ๆ กัลยาณมิตตตา คบคนดี ไม่คบคบชั่ว อยู่อาศัยในบ้านหรือนิคมใด ย่อมดำรงตน เจรจา สนทนากับบุคคลในบ้านหรือนิคมนั้น ซึ่งเป็นผู้มีสมาจารบริสุทธิ์ ผู้ถึงพร้อมด้วยศรัทธา ศีล จาคะ ปัญญา สมชีวิตา อยู่อย่างพอเพียง รู้ทางเจริญทรัพย์และทางเสื่อมแห่งโภคทรัพย์ แล้วเลี้ยงชีพพอเหมาะ ไม่ให้สุรุ่ยสุร่ายฟูมฟายนัก ไม่ให้ฝืดเคืองนัก ด้วยคิดว่า รายได้ของเราจักต้องเหนือรายจ่าย และรายจ่ายของเราจักต้องไม่เหนือรายได้ สมชีวิตตาธรรม 4 ธรรมที่จะทำให้คู่สมรสครองรักกันได้ราบรื่น กลมกลืน และยาวนาน ไม่ว่าจะเป็นของเก่าหรือของใหม่ บุญที่สร้างคู่บุญขึ้นมาจะเหมือน ๆ กันพระพุทธเจ้าตรัสแสดงไว้แก่ผู้มีศรัทธาไปในแนวทางเดียวกัน เช่นถือศาสดาองค์เดียวกัน เชื่อหรือไม่เชื่อเรื่องกรรมวิบากด้วยกันเชื่อว่าโลกกลมหรือโลกแบนเหมือน ๆ กัน เชื่อแนวทางในการดำรงชีวิตรูปแบบเดียวกันเป็นต้น

มีศีลอันเป็นเครื่องหอมทางใจเสมอกันคือ มีความคิดงดเว้นข้อประพฤติผิดแบบเดียวกัน เป็นเหตุให้ไม่รังเกียจหรือหมั่นไส้กันพรานหนุ่มกับพรานสาวทนกลิ่นอายฆ่าฟันของกันและกันได้แต่ให้หมอศัลย์ที่มีรังสีช่วยชีวิตมาเป็นคู่ผัวตัวเมียกับมือปืนร้อยศพที่ทะมึนด้วยรังสีเอาชีวิตอย่างไรก็คงทนกลิ่นอายที่เป็นตรงข้ามของกันและกันไม่ไหว และนั่นก็เช่นเดียวกันถ้าฝ่ายหนึ่งเจ้าชู้ ร้อยลิ้นกะลาวน สำส่อนไปเรื่อยโดยไม่สนใจความสกปรกหมกมุ่นย่อมน่ารังเกียจยิ่งสำหรับคนใจซื่อถือความสะอาดผัวเดียวเมียเดียวศีลที่ร่วมรักษาให้บริสุทธิ์ดีแล้วย่อมทำหน้าที่สร้างความอบอุ่นเชื่อมั่นในกันและกันสนิทใจ ไว้วางใจกันเป็นมั่นเหมาะ

 มีจาคะอันเป็นวิธีคิดแบ่งปันเสมอกันอย่างน้อยต้องเป็นผู้ให้ซึ่งกันและกันในทางใดทางหนึ่งไม่ใช่มีแต่ฝ่ายหนึ่งคิดอยู่ข้างเดียว อีกฝ่ายเอาเปรียบตลอดเช่นอีกฝ่ายสละเงินให้ใช้อีกฝ่ายสละแรงปรนนิบัติ เป็นต้นการเอารัดเอาเปรียบเกิดจากจาคะที่ไม่เสมอกันเป็นมูลยิ่งหากต่างฝ่ายต่างคิดเจือจานคนอื่นเห็นข้าวของอะไรไม่ใช้แล้วก็คิดตรงกันว่าน่าบริจาคแก่คนที่เขาไม่มีอย่างนี้ยิ่งไปกันได้ มีโอกาสร่วมบุญกันบ่อย ๆ ยิ่งให้คนอื่นมากก็ยิ่งได้ความสุขในการสละมาเสริมใยแก้วร้อยสัมพันธ์ให้กันแน่นแฟ้นขึ้นจาคะที่ร่วมกันยินดีโดยพร้อมเพรียงย่อมก่อความรู้สึกซึ้งใจอย่างใหญ่เหมือนอยู่ด้วยกันจะเป็นที่พึ่งให้กัน ปลอดภัยร่วมกัน ประคับประคองกันไม่มีวันล้มพร้อมกัน

 มีปัญญาเสมอกัน กล่าวทางโลกคือ คุยกันรู้เรื่องกล่าวทางธรรมคือมีระดับการเห็นตามจริงใกล้เคียงกันหรืออย่างน้อยเป็นไปไปในทางเดียวกัน ไม่ใช่พูดคนละภาษา ฝ่ายหนึ่งทำก่อนคิดอีกฝ่ายคิดก่อนทำหรือฝ่ายหนึ่งเอาอารมณ์พูด อีกฝ่ายพูดด้วยสติปัญญาหรือฝ่ายหนึ่งเห็นชัดว่าอะไร ๆ ไม่เที่ยง ความยึดมั่นถือมั่นเหลือน้อยแต่อีกฝ่ายหนึ่งแค่เรื่องน้อยก็ยึดมั่นถือมั่นเป็นเรื่องเป็นราวใหญ่โตก็คงนึกระอาหรือหมั่นไส้ในกันเป็นอย่างยิ่งปัญญาที่ร่วมเสริมส่งกันและกันย่อมทำหน้าที่สร้างความร่าเริงในการสนทนาและความไม่พรั่นที่จะต้องฝ่าฟันอุปสรรคร่วมกันหากอดีตกาลคุณเคยครองเรือนกับผู้มีบุญเสมอกันทั้ง 4 ข้อ (อาจหย่อนนิดหย่อนหน่อยได้) ขอเพียงได้มาพบกันในชาตินี้ก็จะเกิดแรงดึงดูดที่ก่อความรู้สึกแสนดีอย่างประหลาด เหมือนเข้ากันได้ทุกอย่างเหมือนเห็นกันได้ทุกแง่มุมด้วยความเข้าใจกระจ่างการเลี้ยงชีพอยู่อย่างสม่ำเสมอหรือ “สมชีวิตา” มี

 1. การเลี้ยงตน เลี้ยงมารดาและบิดา เลี้ยงบุตรภรรยา ทาสและกรรมกร เลี้ยงญาติมิตร ให้เป็นสุข

 2. การปิดกั้นทำตนให้สวัสดีจากอันตรายทั้งหลาย

 3. การกระทำพลีกรรม 5 ประการ ได้แก่ สงเคราะห์ญาติ, สงเคราะห์แขก, สงเคราะห์ผู้ล่วงลับไปแล้ว, ช่วยชาติ, บูชาเทวดา

 4. การตั้งไว้ซึ่งทักษิณาถ้าใช้จ่ายทรัพย์ไปใน 4 อย่างนี้จนหมด ถือว่าใช้อยู่อย่างถูกต้อง ให้ใช้ให้หมด แต่ถ้าใช้จ่ายหมดไปกับที่ไม่ใช่ 4 อย่างนี้ ถือว่าฟุ่มเฟือยชีวิตอยู่ได้ด้วยการกิน คนเราที่ต้องดิ้นรนกระเสือกกระสน ต้องเหนื่อยยากลำบากกายก็ดี ที่ต้องใช้สมองคิดเรื่องการงานต่าง ๆ ก็ดี ก็เพื่อเรื่องกินเป็นส่วนใหญ่ ในบรรดาความทุกข์ทั้งหลาย ความทุกข์เพราะเรื่องกิน ไม่น้อยกว่า ความทุกข์อย่างอื่น พระพุทธองค์ ทรงเห็นความสำคัญในเรื่องนี้ จึงได้สอนธรรมะ

 **1. พุทธธรรมกับการพัฒนาสังคมและเศรษฐกิจ**

 สังคมที่เปลี่ยนแปลงอย่างรวดเร็วในยุคนี้ ก่อให้เกิดวิกฤติทางสังคมและเศรษฐกิจอย่างมากมาย ทั้งนี้อาจเป็นด้วยมนุษย์ในโลกปัจจุบันล้วนมีชีวิตอยู่ได้ด้วยการแข่งขัน จึงใช้ความพยายามในทุกด้านเพื่อจะเอาชนะคู่แข่งฝ่ายตรงข้ามทุกทาง ถึงแม้จะเป็นวิถีที่ผิดก็ตาม ซึ่งจะเห็นได้จากพฤติกรรมของผู้มีบทบาททางการเมืองการปกครองของประเทศ ที่มักมีการใช้มิจฉาวาจาในการใส่ร้ายป้ายสีซึ่งกันและกัน การแย่งชิงผลประโยชน์ทางธุรกิจเอาเปรียบกัน หรือการใช้มิจฉาวาจาให้หลงเชื่อเพื่อหาประโยชน์จากผู้อื่นก่อให้เกิดปัญหาสังคมและปัญหาด้านคุณธรรม จริยธรรมมากมาย การใช้วาจาจึงมีความสำคัญเป็นอย่างยิ่ง

 **2. พุทธธรรมกับการสร้างสังคมปรองดอง**

 จากการศึกษาในเรื่องการสร้างสังคมปรองดองสรุปสาระสำคัญของแนวคิดได้จาก“เศรษฐศาสตร์การเมืองเชิงพุทธ: การจัดการความขัดแย้งผ่านมิติของเศรษฐ์กิจ และสังคม’’ โดย พระมหาหรรษาธมฺมหาโส, ผศ.ดร. พบว่า “นโยบายคู่ขนาน’’ อันเป็นการดำเนินนโยบายเชิงรัฐประศาสนศาสตร์ครบคู่ไปกับแนวนโยบายเกี่ยวกับการพัฒนาเศรษฐกิจ ซึ่งนโยบายคู่ขนานนั้นประกอบไปด้วย “ไตรภาค” หรือ “กลยุทธ์สามเส้า” ส่วนการขับเคลื่อนแผนยุทธศาสตร์ในการพัฒนาประเทศนั้น จำเป็นอย่างยิ่งที่จะต้องอาศัยข้าราชการเป็นมันสมอง และผลักดันนโยบายต่าง ๆ ให้สัมฤทธิ์ผลเป็นรูปธรรม ดังนั้น การพระราชทานอาหารและเพิ่มเงินเดือนให้แก่ข้าราชการนั้นจึงถือได้ว่าเป็นมาตรการในการสร้างแรงจูงใจได้อย่างดีที่สุดทางหนึ่ง

 สาระสำคัญของอีกแนวคิด “สานเสวนา : จากท้องถิ่นสมานฉันท์สู้การเมืองระดับชาติ (ของประชาชน)” โดย ศ.นพ.วันชัย วัฒนศัพท์ ได้นำเสนอการใช้เครื่องมือการสานเสวนาการประชาเสวนา การสานเสวนาหาทางออกโดยการมาฟังกันอย่างตั้งใจก่อนที่วิกฤตประเทศไทยจะเกิดขึ้นไปมากไปกว่านี้ จึงเกิดเครือข่ายการสานเสวนาสู่สันติธรรม เพื่อสร้างกระแสสังคมและขับเคลื่อนกระบวนการที่หวังจะให้สังคมไทยได้เข้าใจ และร่วมกันหาทางออกของประเทศชาติโดยการยุติความรุนแรง

 อีกแนวคิด “พระพุทธศาสนากับการแก้ปัญหาสังคม” โดยพระครูปริยัติกิตติธำรง, ผศ.ดร. โดยนำเสนอ หลักการและวิธีการของพระพุทธศาสนาอันสามารถนำไปแก้ปัญหาสังคมมนุษย์ ใครก็ตามที่ได้รับมอบหมายให้เป็นผู้นำ และทำหน้าที่ใดก็ตามก็ควรต้องทำหน้าที่นั้น ๆ ให้สมบูรณ์ด้วยดี ด้วยมีคุณธรรมในการปกครอง แต่ละอย่าง เพื่อเป็นแนวทางในการประพฤติปฏิบัติที่ถูกต้องและดีงามของสังคม เพื่ออนุชนคนรุ่นหลังจะได้ยึดถือเป็นแนวทาง เป็นแบบอย่างที่ดีงาม

 แนวคิด“การสร้างความปรองดองระหว่างศาสนา” โดย พระมหาประกาศิต อาจารปาลี (แก้วกองเกตุ) นำเสนอแนวทางการสร้างความปรองดองระหว่างศาสนาตามแนวพุทธ โดยอาศัยพระจริยาที่พระพุทธเจ้าและพระสาวกเคยปฏิบัติต่อผู้นับถือลัทธิศาสนาอื่นมาเป็นแนวทางการไม่วิจารณ์ลัทธิอื่น มุ่งแต่จะสอนธรรมให้เขาเข้าใจด้วยตนเองการไม่ผูกขาดความดี หากคำสอนในศาสนาอื่นดีมีเหตุผลก็รับรองตามความจริง การให้เสรีภาพทางปัญญาไม่บีบบังคับให้ศรัทธา การมีใจกว้างและปฏิบัติต่อผู้นับถือศาสนาอื่นอย่างให้เกียรติขณะเดียวกันเมื่อมีโอกาสก็ร่วมมือกันสร้างสรรค์สังคมในประเด็นที่เห็นชอบร่วมกันและเป็นประโยชน์แก่ส่วนรวม

 **3. พุทธธรรมกับการรักษาและการฟื้นฟูสิ่งแวดล้อม**

 จากการศึกษาแนวคิดพุทธธรรมกับการรักษาและการฟื้นฟูสิ่งแวดล้อมสรุปสาระสำคัญได้ดังนี้คือ “สำรวจสภาพแวดล้อมเชิงนิเวศวิทยาในคัมภีร์พระพุทธศาสนา” โดย พระศรีคัมภีร์ญาณ, รศ. ดร. ชี้ให้เห็นว่าพระพุทธศาสนามีความสัมพันธ์กับสภาพแวดล้อมเชิงนิเวศวิทยามาตั้งแต่อดีตที่เห็นเป็นรูปธรรมซึ่งปรากฏในคัมภีร์พระไตรปิฎก พอยกตัวอย่างให้เห็นได้หลายกรณี เช่น 1) สภาพแวดล้อมเชิงนิเวศวิทยาบางกรณีเป็นแหล่งของทรัพย์สินและสัตว์อันทรงคุณค่า 2) สภาพแวดล้อมเชิงนิเวศวิทยาบางกรณีเป็นแหล่งของยารักษาโรคสภาพแวดล้อมเชิงนิเวศวิทยาได้แสดงความเชื่อมโยงระหว่างมนุษย์กับสรรพสิ่งในธรรมชาติตามหลักพุทธธรรม “ปฏิจจสมุปบาท” ซึ่งสรุปได้ว่า เมื่อสิ่งนี้มี สิ่งนี้จึงมี เพราะสิ่งนี้เกิดขึ้นสิ่งนี้จึงเกิดขึ้น เมื่อสิ่งนี้ไม่มี สิ่งนี้ก็ไม่มี เพราะสิ่งนี้ดับสิ่งนี้ก็ดับ

 อีกแนวคิดคือ “บทบาทพระสงฆ์กับงานสังคมสงเคราะห์ : ใช่หรือมิใช่” โดย พระมหาสมบูรณ์ วุฑฺฒิกโร, ดร. ได้นำเสนอบทบาทพระสงฆ์ในด้านงานสังคมสงเคราะห์ (Social Work) โดยแบ่งออกเป็นดังนี้ พระสงฆ์กับงานสังคมสงเคราะห์ในสังคมไทย ตามนโยบายการปกครองคณะสงฆ์ปัจจุบันที่กำหนดภาระหน้าที่ที่พระสังฆาธิการ หรือพระสงฆ์ผู้มีตำแหน่งทางการปกครองจะต้องทำไว้ 6 ด้าน ได้แก่ (1) การปกครอง (2) การศาสนาศึกษา (3) การเผยแผ่ (4) การศึกษาสงเคราะห์ (5) การสาธารณูปการและ (6) การสาธารณสงเคราะห์ มี 3 งาน คือ การศึกษาสงเคราะห์ การสาธารณูปการและการสาธารณสงเคราะห์

 อีกแนวคิดหนึ่งสาระสำคัญคือ “วันสิ้นโลก :การฟื้นฟูและเยียวยาตามหลักเมตตาธรรม” โดย ดร.วุฒินันท์ กันทะเตียน นำเสนอ “สัญญาณแห่งวันอวสานของโลก” มีการเสนอข้อมูลด้านวิทยาศาสตร์ ดาราศาสตร์ ธรณีวิทยาโหราศาสตร์ รวมถึงตำนานความเชื่อต่าง ๆ ความเชื่อตามคัมภีร์พระพุทธศาสนา กำหนดวันสิ้นโลกจึงมีที่มาแตกต่างกัน แต่สัญญาณที่นักวิทยาศาสตร์อย่าง เจมส์ เลิฟล็อก (James Lovelock) ให้ความสำคัญคือ “วิกฤตโลกร้อน” พร้อมกับเสนอแนวทฤษฎี “กาย่า” (Gaia Theory) เพื่อกระตุ้นให้มนุษย์ชาติหันมาให้ความสนใจโลกในฐานะเป็นสิ่งมีชีวิตหากมนุษย์ดำรงอยู่ในโลกอย่างมีความเมตตาเอื้ออาทร โลกก็จะมีความเมตตาและอาทรต่อมนุษย์เช่นเดียวกัน

 แนวคิดสำคัญอีกหนึ่งสรุปสาระสำคัญได้ดังนี้ “วินัยกับการอนุรักษ์สิ่งแวดล้อม” โดย ดร.ประพันธ์ ศุภษร เรื่องพระวินัยกับการอนุรักษ์สิ่งแวดล้อม เป็นการเน้นย้ำให้พระสงฆ์มองเห็นสาระสำคัญของพระวินัยแต่ละข้อที่มีต่อการอนุรักษ์ทรัพยากรธรรมชาติและสิ่งแวดล้อม ให้พระสงฆ์ตระหนักถึงความจำเป็นที่จะต้องประยุกต์พระวินัยมาใช้ให้เป็นประโยชน์ต่อการอนุรักษ์ โดยเน้นให้ศึกษาปริบทของสังคมสมัยพุทธกาลแล้วนำมาเปรียบเทียบกับสมัยปัจจุบัน

 แนวคิดนี้มีสาระสำคัญคือ “มิติทางสังคมในพระพุทธศาสนาเพื่อแก้ไขปัญหามลพิษสิ่งแวดล้อมทางสังคม” โดย ธนวรรณ จารุไพบูลย์ สาเหตุที่แท้จริงของทุกปัญหานั้นมาจากเหตุคุณภาพที่สูงขึ้นให้แก่ประชาชนในสังคมไทย แนวทางแก้ปัญหามลพิษสิ่งแวดล้อมทางสังคมตามแนวพุทธ คือ การนำเอาหลักธรรมทางศาสนามาประยุกต์เข้ากับการดำรงชีวิตในปัจจุบัน ควบคู่กับการสร้างคุณภาพชีวิตเยาวชนผู้เป็นประชากรใหม่ของสังคมในยุคต่อ ๆ ไปโดยสถาบันครอบครัวมีอิทธิพลต่อเยาวชนเป็นอย่างยิ่ง เพราะเป็นสถาบันแรกที่ให้การอบรมทางด้านจิตใจให้ความรัก ความอบอุ่น เอาใจใส่ดูแล ทะนุถนอมปกครองดูแลอย่างถูกต้องแล้วก็จะสามารถให้เยาวชนเป็นบุคคลที่มีคุณภาพและคุณธรรมได้อย่างแน่นอน อีกทั้งยังช่วยลดปัญหาให้กับสังคม ส่งผลให้สังคมมีความสงบสุข

 อีกแนวคิดที่พบสาระสำคัญ คือ “การประยุกต์กุลจิรัฎฐิติธรรมเพื่อลดภาวะโลกร้อนอย่างยั่งยืน” โดย การุณ รักษาสุข ปัญหาของกระบวนการการเกิดภาวะโลกร้อน และสืบค้นสาเหตุของการเกิดภาวะโลกร้อน ตลอดจนถึงผลกระทบที่กำลังเกิดขึ้นและจักเกิดขึ้นเนื่องจากปัญหาภาวะโลกร้อน และเพื่อประยุกต์ใช้หลักธรรมกุลจิรัฏฐิติธรรมในการปลูกจิตสำนึกที่ดีต่อสังคมและเพื่อลดปัญหาภาวะโลกร้อนอย่างยั่งยืน ทั้งนี้ภาวะโลกร้อนที่เกิดขึ้นในปัจจุบันนี้ มีทั้งสาเหตุที่เกิดขึ้นจากกระบวนการการเปลี่ยนแปลงของระบบธรรมชาติเองและ จากพฤติกรรมของมนุษย์ที่ขาดความสำนึกรับผิดชอบในการดำเนินชีวิตซึ่งมีพฤติกรรมในการทำลายทรัพยากรธรรมชาติและสิ่งแวดล้อมอย่างไม่มีการยับยั้งชั่งใจ ขาดจิตสำนึกในการร่วมมือกันเพื่อฟื้นฟู และร่วมมือกันรักษาทรัพยากรธรรมชาติและสิ่งแวดล้อมอย่างเป็นระบบขาดการประนีประนอมระหว่างมนุษย์กับทรัพยากรธรรมชาติและสิ่งแวดล้อมเพื่อการอยู่ร่วมกันได้อย่างสันติ

 สาระสำคัญของแนวคิดนี้คือ “พุทธธรรม : แก่นแท้แห่งจิตสำนึกในการรักษาและการฟื้นฟูสิ่งแวดล้อม” โดย วิทยา แสงจันทสิทธิ์ ชี้ว่ารัฐบาล นักการเมืองและข้าราชการ ได้ร่วมกันกำหนดนโยบายและพัฒนาประเทศไปในทางที่ไม่เหมาะสมและไม่ถูกต้อง เรียกว่า “มิจฉาพัฒนา”ส่งผลให้การบริหารจัดการพัฒนาประเทศมิได้เป็นการเจริญเติบโตที่ยั่งยืนเมื่อปล่อยให้กลุ่มคนเหล่านี้ปกครองประเทศ ก็ยิ่งเกิดความวุ่นวาย และสร้างปัญหามากขึ้นในสังคม เรียกสถานการณ์เช่นนี้ว่า “มลพิษทางการเมือง” ผู้เขียนเสนอว่าการรักษาและฟื้นฟูสิ่งแวดล้อมให้เกิดเป็นโลกสีเขียวนั้น ต้องมี ความคิดใหม่ จิตสำนึกใหม่ จิตสำนึกสีเขียว เพื่อนำไปสู่ความเจริญเติบโตที่ยั่งยืน ดังที่เรียกว่า “สัมนาพัฒนา”

 อีกแนวคิดที่สรุปได้สาระสำคัญ “พระพุทธศาสนากับการอนุรักษ์สิ่งแวดล้อม” โดย ผศ.ดร.สมชัย ศรีนอก หากมนุษย์ไม่เข้าไปทำลายสิ่งต่าง ๆ ก็จะเกิดความสมดุลมีความเจริญเติบโต มีป่าไม้ มีสัตว์ป่า มีนกการ้อง ต้นไม้ให้ออกซิเจนแก่อากาศ ทำให้อากาศบริสุทธิ์ดีขึ้นประเทศชาติจะน่าอยู่เพราะมีสิ่งแวดล้อมที่ดี สุขภาพของคนคงจะดีขึ้น เพราะฉะนั้นมนุษย์ท่านเรียกว่าเป็นปฏิจจสมุปบาทนั่นเองช่วยกันรักษาเถิดก่อนที่ธรรมชาติจะลงโทษเราไปมากกว่านี้

 สาระสำคัญอีกแนวคิดคือ “การบริโภคอาหารเจเพื่อพัฒนาคุณภาพชีวิตตามแนวทางไตรสิกขา” โดย ดร. สมจิตรา กิตติมานนท์ การบริโภคอาหารเจ เป็นพื้นฐานของการพัฒนาคุณภาพชีวิตตามแนวทางไตรสิขา ทำให้ชีวิตเจริญงอกงามในลักษณะของความดีงาม มีศีล จิตมีสติ สมาธิและปัญญา ผู้ที่บริโภคอาหารเจตลอดชีวิตได้รู้และเข้าใจในความทุกข์ของสัตว์ จิตใจมีความเมตตาต่อสรรพสัตว์เป็นคุณธรรมขั้นสูง

 **สาระสำคัญของแนวคิด “ศีล** 5 **ในฐานะเครื่องมือแก้ปัญหาภัยแล้ง” โดย พระมหาประทีป อภิวฑฺฒโน การตีความเรื่อง ศีล** 5 **มีข้อจำกัดสำหรับคนที่จะนำมารักษา เพราะไม่สอดคล้องหรือครอบคลุมปัญหาที่เกิดขึ้น โดยเฉพาะอย่างยิ่งการแก้ปัญหาภัยแล้ง มีคนบางกลุ่มเห็นว่าการตีความศีล** 5 **ตามอรรถกถา ไม่สามารถแก้ปัญหาได้ การตีความศีล** 5 **ตามแบบ กุรุธรรมชาดก และการตีความแบบสมัยใหม่ มีความใกล้เคียงหรือมีความเป็นไปได้ที่จะแก้ปัญหาภัยแล้งได้ ฉะนั้นการตีความศีล** 5 **ตามกุรุธรรม และการตีความศีล** 5 **ตามแบบสมัยใหม่ จึงจะเป็นเหตุปัจจัยที่จะแก้ปัญหาภัยแล้งโดยการรักษาศีล** 5 **ตามการตีความดังกล่าวเป็นการแก้ปัญหาที่ต้นเหตุและเป็นการป้องกันความไม่สมดุลทางธรรมชาติได้อย่างสมบูรณ์ (พุทธธรรม.** 2555 **:** 12**)**

 **4. ภาวะผู้นำเชิงพุทธกับจิตสาธารณะเพื่อการพัฒนาเศรษฐกิจและสังคม**

 มีเนื้อหาสาระที่กล่าวถึงประเด็นความสัมพันธ์ระหว่างภาวะผู้นำเชิงพุทธกับจิตรสาธารณะแนวพุทธว่าสามารถนำไปสู่การพัฒนาทางเศรษฐกิจและสังคมได้โดยแสดงให้เห็นเป็นกระบวนการว่าการที่บุคคลสามารถพัฒนาตนให้มีภาวะผู้นำเชิงพุทธนั้นเป็นปัจจัยที่นำไปสู่การปฏิบัติตนให้เป็นประโยชน์แก่ผู้อื่นหรือส่วนรวม ที่เรียกว่าบำเพ็ญตนตามแนวจิตรสาธารณะ เพราะประเด็นภาวะผู้นำเชิงพุทธกับจิตสำนึกสาธารระแนวพุทธนี้มีความเกี่ยวเนื่องกันในแง่อุดมการณ์ชีวิตของชาวพุทธ กล่าวคือ อุดมการณ์ของชาวพุทธ อยู่ที่การได้บำเพ็ญตนให้เป็นประโยชน์แก่สังคม แต่การจะบำเพ็ญตน ให้เป็นประโยชน์แก่สังคมอย่างมีประสิทธิภาพนั้น ต้องพัฒนาตัวเองให้มีความพร้อมก่อน เรียกอีกอย่างหนึ่งคือ ต้องพัฒนาภาวะผู้นำให้เกิดมีในตนก่อน คำว่าภาวะผู้นำในที่นี้หมายถึงความสามารถที่จะทำหน้าที่เป็นกัลป์ยานมิตร คือสามารถบำเพ็ญประโยชน์แก่ผู้อื่นในรูปแบบต่าง ๆ ได้อย่างถูกต้องและสมบูรณ์นั้นเอง

 4.1 ผู้นำเชิงพุทธ กับการจัดการอคติ

 นำเสนอภาวะผู้นำเชิงพุทธ ที่จะทำให้ผู้นำมีการบริหารจัดการองค์กรได้เป็นอย่างดี และวิธีการจักการกับอคติ เพื่อมิให้เป็นอธรรมเครื่องบั้นทอนประสิทธิภาพ และประสิทธิผลของการบริหารจัดการองค์กรนั้น ๆ ซึ่งผู้นำเชิงพุทธควรมีลักษณะดังนี้คือ

 4.1.1 จักขุมา หมายถึง ความเป็นผู้มีวิสัยทัศน์ที่กว้างไกล มีปัญญามองการณ์ไกล สามารถว่างแผน และฉลาดในการใช้คน

 4.1.2 วิธูโร หมายถึง ความเป็นผู้มีความชำนาญในงาน รู้จักวิธีการต่าง ๆ ไม่บกพร่องในหน้าที่ที่ตนได้รับผิดชอบ จัดการธุระได้ดีมีความเชี่ยวชาญเฉพาะด้าน

 4.1.3 นิสสยสัมปันโน หมายถึง ความเป็นผู้มีมนุษยสัมพันธ์ดีและได้รับความเชื่อถือจากผู้อื่น พึ่งพาอาศัยคนอื่นได้ และผู้นำที่ดี ก็จะต้องระมัดระวังมิให้เกิดความลำเอียง(อคติ 4) ในการบริหาร ซึ่งผู้นำจะมีวิธีจัดการกับอคติที่จะเกิดขึ้นกับตนด้วยการป้องกันและทำให้เบาบาง หรือหมดไปจากจิตได้โดย การไม่คบคนพาล การคบบัณฑิต การอยู่ในประเทศ อันสมควร การตั้งตนไว้ชอบ เป็นธรรม เครื่องป้องกันปัจจัยภายนอก การมีสติสัมปชัญญะ การมีอุเบกขาธรรม สร้างจิตให้เป็นกลาง ไม่เอนเอียงด้วยชอบหรือชัง การมีความเห็นชอบ การมีกุศลวิตก การมีสาราณียธรรม พรหมวิหารธรรม เป็นธรรมเครื่องป้องกันเหตุปัจจัยภายใน ใช้หลักไตรสิกขาในอริยมรรค เป็นธรรม ลดละ โลภะ โทสะ โมหะ ทิฏฐิ อวิชชา อันเป็นเหตุปัจจัยภายในให้เกิดอคติ เมื่อผู้นำมีภาวะผู้นำเชิงพุทธ และมีวิธีจัดการกับอคติที่ดีตามที่กล่าวมา ไม่มีอคติในการบริหารจัดการองค์กรแล้ว ก็จะสามารถนำพาองค์กรให้เจริญรุ่งเรืองตลอดไป

 **5. พุทธธรรมาภิบาล สำหรับผู้นำยุคโลกาภิวัตน์**

 แนวคิดธรรมมาภิบาลสำหรับผู้นำในปัจจุบันยังมีอำนาจแบบอัตตาธิปไตย รวมถึงอุปาทาน 4 แฝงอยู่ ทั้งนี้โดยพิจารณาจากเป้าหมายในเชิงผลประโยชน์ จะมุ่งประโยชน์ส่วนตนเป็นหลักมากกว่าประโยชน์ส่วนรวม ส่วนพุทธธรรมาภิบาลจะเน้นประโยชน์ทั้งสองคือประโยชน์ของทุกฝ่าย รวมทั้งประโยชน์ในโลกนี้และในโลกหน้า สาเหตุสำคัญที่ทำให้ธรรมาภิบาลไม่ประสบความสำเร็จส่วนหนึ่งเกิดจากความสลับซับซ้อนของสังคมและสิ่งแวดล้อมในระดับต่าง ๆ เช่นระดับนานาชาติ ระดับประเทศ ระดับสังคม ระดับองค์กร และระดับครอบครัว แนวคิดพุทธธรรมาภิบาลให้ความสำคัญกับสิ่งแวดล้อมซึ่งถือว่าเป็นความรับผิดชอบร่วมกันของคนทั้งโลก จะเห็นได้ว่า ธรรมาภิบาลนั้นเป็นเรื่องของการบริหารจัดการผลประโยชน์ของผู้ที่มีส่วนได้เสีย ซึ่งเป็นเรื่องที่สำคัญและยากที่สุด จุดอ่อนสำคัญของแนวคิดธรรมาภิบาลแบบวิทยาการโลกปัจจุบันก็คือเป็นกระบวนทัศฯแบบวัตถุนิยม หรืออประโยชน์นิยม และให้ความสำคัญกับผู้นำมากกว่าประชาชน โดยใช้กฎหมายหรือกติการ่วมเป็นเครื่องมือควบคุมประชาชนมากกว่าที่จะเริ่มต้นภายในจิตใจซึ่งมีความละเอียดลึกซึ้ง และเป็นบ่อเกิดแห่งปัญหา นอกจากนี้ธรรมาภิบาลดังกล่าวยังมีลักษณะหยุดนิ่ง นั้นคือมุ่งเพียงสันติภาพภายนอกเท่านั้น ในขณะที่พุทธธรรมาภิบาลมีอุดมการณ์และเป้าหมายที่สูง ส่งและแก้ปัญหาได้อย่างยั่งยืนอย่างแท้จริงในการพัฒนาระบบธรรมาภิบาลพระพุทธศาสนาให้แก้ความเสื่อมทางศีลธรรม โดยไม่มองข้ามปัญหาทางเศรษฐกิจ และสอนให้แก้ที่ตัวเองก่อนโดยไม่คอยเกี่ยงให้คนทั้งโลกดีหมดแล้ว เราจึงจะดีเป็นคนสุดท้าย ในการพัฒนาระบบพุทธธรรมาภิบาลพระพุทธศาสนามองเรื่องปัญญาในทุกบริบท ที่เรียกว่า โยนิโสมนสิการ และปรโตโฆสะ อีกทั้งพระพุทธเจ้าทรงให้เริ่มที่จิตใจ ซึ่งเป็นเจ้าของพฤติกรรม หากมนุษย์มีความคิดอย่างถูกต้องมีวิธีพูดถูกต้อง มนุษย์ยอมเกิดสามัญสำนึก รับผิดชอบต่อพฤติกรรมของตน ความสับสนวุ่นวายในสังคมจะลดลง จนถึงความสงบในที่สุด ซึ่งเป็นวัตถุประสงค์สำคัญแห่งหลักพุทธธรรมมาภิบาล และสอดคล้องเหมาะสมกับผู้นำยุคโลกาภิวัตน์อย่างแท้จริง

 1. การระงับความรุนแรงในครอบครัวแนวพุทธธรรม

 ความรุนแรงในครอบครัวมีสาเหตุมาจาก 3 ประเด็น คือ

 1. ปัจจัยทางด้านชีววิทยา

 2. ปัจจัยทางด้านสังคมวิทยา

 3. ปัจจัยทางด้านเศรษฐกิจ

 ปัจจัยทางด้านชีววิทยา เกิดจากสัญชาตญาณของมนุษย์ ความผิดปกติของฮอร์โมนและรสนิยมทางเพศ

 ปัจจัยทางด้านสังคมวิทยา เกิดจากขาดการเรียนรู้ศีลธรรมทางสังคมจึงทำให้เกิดการขาดจิตสำนึกหรือความรู้แบบเอาใจเขามาใส่ใจเราหรือเรียกอีกอย่างว่าความรับผิดชอบสากล

 ปัจจัยทางด้านเศรษฐกิจ เกิดจากปัญหา การตกงาน เกิดจากไม่รู้จักการประมาณในการใช้จ่าย การแสวงหาทรัพย์และการการใช้จ่ายทรัพย์ ไปในทางที่ไม่ประกอบด้วยธรรม เช่น เที่ยวผู้หญิง เล่นการพนันเป็นต้น

 แนวทางป้องกันและแก้ไขความรุนแรงในครอบครัวในแนวพุทธธรรมมีอยู่ 2 แนวทาง คือ

 1. แนวทางป้องกันและแก้ไขความรุนแรงอันเกิดจากเงื่อนไขปัจจัยภายใน คือ ปฏิบัติธรรมให้สมควรแก่ธรรม ได้แก่ รักษาศีล 5 มีหิริโอตตัปปะ ปฏิบัติสมถกรรมฐานและวิปัสสนากรรมฐาน เป็นต้น เพื่อให้รู้เท่าทันกิเลสทั้ง 3 คือ ราคะ โทสะและโมหะ เป็นต้น แล้วฝึกฝนตนเองเพื่อให้เข้าใจและเข้าถึงความเป็นสามัญลักษณะของสรรพสิ่ง

 2. แนวทางป้องกันและแก้ไขความรุนแรงอันเกิดจากเงื่อนไขปัจจัยภายนอก คือ ปัญหาด้านสังคมและเศรษฐกิจ คือ การนำหลักสังคหวัตถุ 4และคิหิสุขหรือสุขของคฤหัสถ์ เป็นต้นมาเป็นแนวทางในการประยุกต์ใช้เพื่อให้สอดคล้องกับความเป็นจริงของสังคมและเศรษฐกิจ

 2. อภัยทานกับการจัดการความขัดแย้ง

 อภัยทานมีปรากฏอยู่ในพระไตรปิฎกว่าเป็นมหาทาน มีความหมายว่า การให้ความไม่มีภัย โดยวิธีปฏิบัตินั้นแบ่งออกได้เป็น อภัยทานทางใจ อภัยทานทางวาจาและอภัยทางทางกาย

 อภัยทานเป็นพุทธสันติวิธี ที่ใช้นำมาเป็นรูปแบบสำหรับจัดการปัญหาความขัดแย้งซึ่งไม่เพียงแต่สามารถใช้ได้ในรูปแบบการแก้ไขหลังจากความขัดแย้งเกิดขึ้นแล้ว ยังสามารถใช่เป็นรูปแบบของการป้องกันเพื่อไม่ให้ความขัดแย้งก่อตัวอีกด้วย อภัยทานทางใจนับว่ามีบทบาทสำคัญอย่างยิ่งในการพัฒนาให้มีความอดทน มีความเมตตา ไม่อาฆาตพยาบาทโกรธแค้น

 อภัยทานทางวาจา คือการกูดที่ยึดหลักสัมมาวาจา และการกล่าวคำว่า “ขอโทษ”

 อภัยทานทางกาย คือ การแสดงพฤติกรรมเคารพ และให้เกียรติในศักดิ์ศรีความเป็นมนุษย์ โดยวิธีการของอภัยทานดังกล่าวมาทั้งหมดทำให้การยึดมั่นในความเป็นอัตลักษณ์สลายลงสามารถแก้ไขปัญหาความขัดแย้งได้ในที่สุด

 3. พุทธธรรม : แก่นแท้แห่งจิตสำนึกในการรักษาและการฟื้นฟูสิ่งแวดล้อม

 ชี้ให้เห็นว่ารัฐบาล นักการเมือง และข้าราชการ ได้ร่วมกันกำหนดนโยบายและพัฒนาประเทศไปในแนวทางที่ไม่เหมาะสมและไม่ถูกต้อง เรียกว่า “มิจฉาพัฒนา”เพราะรัฐบาล นักการเมือง และข้าราชการไม่มีศีลธรรมที่ดี ส่งผลให้การบริหารจัดการพัฒนาประเทศมิได้เป็นการเจริญเติบโตที่ยั่งยืน เมื่อปล่อยให้กลุ่มคนเหล่านี้ปกครองประเทศ ก็ยิ่งเกิดความวุ่นวายและสร้างปัญหามากขึ้นในสังคม เรียกสถานการณ์เช่นนี้ว่า “มลพิษทางการเมือง” ซึ่งเป็นต้นเหตุนำไปสู่ปัญหามลพิษประเภทต่าง ๆ รวมถึงการเสื่อมถอยคุณภาพสิ่งแวดล้อมและทรัพยากรธรรมชาติ ได้แก่ ปัญหาทรัพยากรที่ดินและป่าไม้ ปัญหาทรัพยากรน้ำและเขื่อน ปัญหามลพิษและอุตสาหกรรม เป็นต้น

 สถานการณ์ปัจจุบัน จึงเป็นห้วงเวลาที่พุทธศาสนาเรียกว่า “สีลัพพตปรามาส” เป็นการเข้าไปหลงติดอยู่ในศีลและพรตที่ผิด คือ หลงอยู่ในแนวทางมิจฉาพัฒนา ดังนั้น มนุษย์ต้องเข้าใจว่าปัญหาสิ่งแวดล้อมเกิดจากมนุษย์ จึงต้องเริ่มแก้ไขที่มนุษย์

 การรักษาและฟื้นฟูสิ่งแวดล้อมให้เกิดเป็น ศาสนศาสตร์ สังคมศาสตร์ รัฐศาสตร์ นิติศาสตร์ เศรษฐศาสตร์ วิทยาศาสตร์และสาขาต่าง ๆ โดยมีพุทธธรรมเป็นแกนกลางในการหลอมรวมให้เกิดความคิดใหม่ จิตสำนึกใหม่ จิตสำนึกสีเขียว เพื่อเป็นพลังแห่งการพัฒนาประเทศไปสู่ความเจริญเติบโตที่ยั่งยืน ดังที่เรียกว่า “สัมมาพัฒนา”

 **6. พุทธิปัญญาแห่งการตื่นรู้ : การเจริญภาวนา “อายตนมนสิการ”**

 อายตนมสิการ เป็นแนวทางของการเจริญภาวนาภายใต้กรอบของมหาสติปัฏฐานสูตร หมวดอายตนะที่ประยุกต์ให้สอดคล้องกับจริตของตนผสมผสานการกำหนดอารมณ์วิปัสสนากรรมฐานแบบดั้งเดิม กับการเรียกสติที่ใช้สัญญาณระฆังแห่งสติเพื่อน้อมใจไปพิจารณาว่า “ตนมีอายตนะแห่งการตื่นรู้อันใดอยู่” อันจะเป็นการทบทวนอิริยาบถแห่งการตื่นรู้ ที่กำหนดได้ง่าย ให้ความสำคัญกับการกำหนดเจตนาที่ภาษากรรมฐานเรียกว่า “ต้นจิต” และเน้นการสมดุลระหว่างสภาวะที่ออกมาจากตนภายในกับสิ่งแวดล้อมภายนอก แนวทางนี้ควบคุมไม่ให้สมาธิเกิดมากจนลึกเกินไปจึงปลุกเร้าการตื่นรู้ได้ดี ผลการฝึกที่ชำนาญจะควบคุมการตื่นทางอารมณ์ และการรวมความคิดกลับมาที่ปัจจุบันภายใต้ภาวะของการเผชิญหน้ากับโลกที่วุ่นวายได้ง่าย แนวทางนี้เหมาะแก่การเริ่มต้นสำหรับผู้ฝึกหัดใหม่ ไม่เป็นอุปสรรคต่อการณ์ส่งอารมณ์กับวิปัสสนาจารย์ระหว่างการปฏิบัติธรรมแนววิปัสสนาในหลักสูตร อีกทั้งผู้ที่เคยปฏิบัติแบบใช้อานปาสติแบบเดิมยังคงใช้ได้ตรงชัด นอกจากนั้นการปรับเปลี่ยนคำกำหนดให้ละเอียดยิ่งขึ้นไปที่รูปแบบดังเดิม (ของสำนักพองหนอ-ยุบหนอ) ก็ทำได้ง่าย

 **7. พุทธิปัญญากับกระแสความเชื่อการแก้กรรมของคนในสังคมไทย**

 ในปัจจุบัน ความเชื่อเรื่องกรรม การแก้กรรมของคนในสังคมไทย มีการตื่นตัวและมีการพัฒนาอย่างต่อเนื่อง โดยการกระตุ้นของสื่อต่าง ๆ ทั้งโทรทัศน์ วิทยุ สื่อสิ่งพิมพ์ และนำเสนอวิธีการแก้กรรมในรูปแบบต่าง ๆ ความเชื่อนี้มิไดจำกัดเฉพาะคนในระดับรากหญ้า คนในระดับสูงในสังคมเท่านั้น แม้แต่ระดับผู้นำประเทศก็มีความเชื่อเรื่องนี้อย่างมาก เพียงแต่การแสดงออกหรือวิถีการแก้กรรรมมีความแตกต่างกัน การแก้กรรมก็เนื่องจากต้องการจะหนีทุกข์กำลังได้รับในปัจจุบัน อันเนื่องจากความเชื่อว่ามีสาเหตุจากกรรมเก่า ความทุกข์ทำให้คนได้ตระหนักในเรื่องกรรม หากจะมองในแง่ดี ก็จะเป็นการพลิกวิกฤตให้เป็นโอกาสของสังคมตื่นรู้ที่จะละเว้นจากกรรมชั่วที่เบียดเบียนผู้อื่น

 แก้ปัญหาความเชื่อเรื่องกรรม (การแก้กรรม) ไม่ใช่เรื่องใหม่ในพระพุทธศาสนา เพราะเป้าหมายสูงสุดของพระพุทธศาสนา คือการหลุดพ้น จากความทุกข์โดยสิ้นเชิง โดยอาศัยปัญญาของพุทธะไขปริศนาของกฎธรรมชาติ “กฎแห่งกรรม” นั่นคือการหลุดพ้นจากวัฏฎสงสารไม่กลับมาเกิดอีก ปัญญาอันเกิดจากการเห็นตามสภาพความจริงและความเป็นไปของกฎธรรมชาติ “เพราะความเกิดขึ้นแห่งสิ่งนี้ สิ่งนี้จึงเกิด เพราะความดับไปแห่งสิ่งนี้ สิ่งนี้จึงดับไป” ผู้ใดเข้าถึงสภาวะธรรมของกฎธรรมชาติย่อมส่งผลต่อการเปลี่ยนแปลงความคิด และมุมมองของชีวิต อันนำไปสู่การเปลี่ยนพฤติกรรมต่อการดำเนินชีวิต เมื่อความคิดเปลี่ยน จิตเปลี่ยน พฤติกรรมก็ย่อมเปลี่ยนตาม การแก้กรรมก็**เกิดขึ้น เนื่องจากมโนกรรมเป็นปฐมเหตุของกายกรรมและวจีกรรม ซึ่งเป็นการแก้กรรมที่แยบคายอันเกิดจากพุทธิปัญญาที่เห็นตามสภาวะจริง**

 **การแก้กรรมโดยเด็ดขาดจึงต้องเริ่มที่ตัวเรา เริ่มที่จะปรับเปลี่ยนเว้นจากการทำสิ่งชั่วที่เบียดตนเองและผู้อื่น เลือกพิจารณาทำในสิ่งที่ดีต่อตนเองและผู้อื่น ส่งผลต่อความผ่องใสของจิต อันเป็นหัวใจของพระพุทธศาสนา**

**แนวคิดอนาคตเกษตรไทยสู่การเติบโตสีเขียว**

 (กระทรวงเกษตรและสหกรณ์. 2544 : 15) เกษตรกรรมเป็นอาชีพพื้นฐานของคนไทย ในสังคมไทยมาตั้งแต่อดีตจนถึงปัจจุบัน ประชากรประมาณสองในสามอยู่ในภาคเกษตรกรรม ซึ่งภาคเกษตรกรรมยังมีบทบาทสำคัญ ต่อระบบเศรษฐกิจของประเทศ และการพัฒนาการเกษตรเป็นเป้าหมายที่สำคัญของการพัฒนาประเทศมาโดยตลอด ผลจากการพัฒนาการเกษตรที่ผ่านมา ทาให้ภาคเกษตรเจริญก้าวหน้า ไปอย่างมาก ทั้งการพัฒนาปรับปรุงพันธุ์พืชและสัตว์ ตลอดจนการขยายพื้นที่การเพาะปลูก และเพิ่มรอบการผลิตให้มากขึ้น เพื่อเพิ่มผลผลิต ประสิทธิภาพการผลิตและขีดความสามารถ ในการแข่งขัน รวมทั้ง เกษตรกรมีรายได้และความเป็นอยู่ที่ดีขึ้นโดยรวมอย่างไรก็ดี เพื่อให้เกิดการเพิ่มปริมาณผลผลิต เกษตรกรจึงมีการใช้สารเคมี ทั้งปุ๋ย สารป้องกันกาจัดศัตรูพืช โรค แมลงและวัชพืชประกอบกับการจัดการที่ไม่เหมาะสม รวมทั้งการไม่ให้ความสำคัญกับ การฟื้นฟูทรัพยากรธรรมชาติที่เป็นพื้นฐานของการเกษตรในช่วงที่ผ่านมา ส่งผลกระทบทาให้ทรัพยากรธรรมชาติและสิ่งแวดล้อมที่เป็นฐานในการผลิตภาคเกษตรมีความเสื่อมโทรม ขาดความสมดุลของระบบนิเวศ การใช้สารเคมีเป็นจานวนมากและไม่ถูกวิธีในการผลิตพืชอาหาร ส่งผลกระทบต่อสุขภาพของเกษตรกรผู้ผลิต เกิดการตกค้างและปนเปื้อนของสารเคมี ในสินค้าเกษตรและอาหาร ผู้บริโภคภายในประเทศบริโภคอาหารที่ไม่ปลอดภัยในขณะที่ สินค้าเกษตรและอาหารที่ส่งไปยังต่างประเทศหลายครั้ง ถูกห้ามนาเข้าหรือถูกตีกลับเนื่องจากตรวจพบสารเคมีปนเปื้อนเกินมาตรฐานและเชื้อโรค นอกจากนั้น กระบวนการผลิต และการใช้สารเคมี รูปแบบการเพาะปลูก การจัดการที่ดินและการจัดการมูลสัตว์ในภาคเกษตร ยังมีส่วนในการปล่อยก๊าชเรือนกระจกออกสู่ชั้นบรรยากาศอีกด้วย การเปลี่ยนแปลงสภาพภูมิอากาศที่มี ความรุนแรงมากขึ้นส่งผลให้เกิดปรากฏการณ์ต่าง ๆ เช่น ฝนตกไม่สม่ำเสมอ น้าท่วม ฝนแล้งต่อเนื่องยาวนาน ไฟป่า สร้างความเสียหายอย่างมากต่อการผลิตการเกษตร กระแสการผลิตและการบริโภคอย่างยั่งยืน ที่ไม่ทาลายสิ่งแวดล้อมที่มีแนวโน้มเพิ่มขึ้น ประกอบกับการรวมตัว ทางเศรษฐกิจระหว่างกลุ่มประเทศ ส่งผลให้ภาคการเกษตรต้องมีการปรับตัวให้ทันต่อ การเปลี่ยนแปลงและการแข่งขันที่รุนแรงมากขึ้น ทาให้หน่วยงานที่เกี่ยวข้องให้ความสำคัญ กับการพัฒนาการเกษตรที่ใช้ทรัพยากรอย่างมีประสิทธิภาพ เป็นมิตรต่อสิ่งแวดล้อม ลดการปล่อยก๊าชเรือนกระจก และรักษาสมดุลของระบบนิเวศ เพื่อให้เกิดการพัฒนาอย่างยั่งยืนและเป็นธรรมแก่ทุกฝ่าย ที่ผ่านมาทั้งภาครัฐและเอกชนได้มีการดาเนินงานอย่างต่อเนื่อง แต่ผลการพัฒนายังไม่ปรากฏอย่างเป็นรูปธรรม ดังนั้น เพื่อให้การพัฒนาภาคเกษตรก่อให้เกิดการเปลี่ยนแปลงและนาพาประเทศไปสู่การเติบโตสีเขียวอย่างเป็นรูปธรรม จาเป็นต้องมีการพิจารณาวิเคราะห์เพื่อหาแนวทางการขับเคลื่อนการเกษตรสู่การเติบโตสีเขียวที่มีประสิทธิภาพและยั่งยืน

 **1. ความสำคัญของภาคเกษตรกับโอกาสในการสนับสนุนการเติบโตสีเขียว**

 ภาคเกษตรมีศักยภาพในการสนับสนุนการพัฒนาประเทศไปสู่การเติบโตสีเขียวอย่างยั่งยืน ซึ่งนอกจากภาคเกษตรจะเป็นแหล่งผลิตอาหารที่สำคัญของโลก สร้างความมั่นคงด้านอาหารและพลังงานแก่ประเทศแล้วการพัฒนาภาคเกษตรที่เป็นมิตรกับสิ่งแวดล้อม มีโอกาสในการลดการปล่อยก๊าชเรือนกระจก สนับสนุนการเข้าสู่ประชาคมอาเซียน ตลอดจน ช่วยลดต้นทุนการผลิตได้ สรุปประเด็นได้ ดังนี้

 1.1 ภาคเกษตรสร้างความมั่นคงอาหารและเป็นฐานอุตสาหกรรมเกษตร ของประเทศและเป็นแหล่งผลิตอาหารที่สำคัญของโลก โดยผลผลิตสินค้าเกษตรมีแนวโน้มเพิ่มขึ้นอย่างต่อเนื่อง สินค้าที่มีสัดส่วนการใช้ภายในประเทศสูง ได้แก่ ข้าวโพดเลี้ยงสัตว์ ปาล์มน้ามัน ไก่เนื้อ ข้าว เป็นต้น โดยได้ปรับเปลี่ยนบทบาทจากที่เคยเป็นสินค้าเพื่อการบริโภคภายในประเทศและส่งออกในรูปของสินค้าขั้นปฐม เป็นสินค้าที่ใช้เป็นวัตถุดิบเพื่อการผลิตของภาคการผลิตอื่น เช่น อุตสาหกรรมการแปรรูปอาหาร และผลิตพลังงานทดแทน เป็นต้น และไทยส่งผลผลิตการเกษตรและอาหารเลี้ยงพลเมืองโลกมาโดยตลอด จากความสามารถในการผลิตสินค้าเกษตรได้มากกว่า ความต้องการบริโภคภายในประเทศ โดยประเทศไทยส่งออกสินค้าเกษตรเป็นอันดับที่ 8 ของโลก สินค้าเกษตรส่งออกสำคัญ ได้แก่ ข้าว ยางธรรมชาติ น้ำตาล กุ้งสดแช่เย็น มันสาประหลัง ผลไม้และผัก เป็นต้น (กระทรวงเกษตรและสหกรณ์. 2544 : 15)

 1.2 ภาคเกษตรทำหน้าที่หลายบทบาทในสังคม (Multi Functionality of Agriculture)

ภาคเกษตรเป็นมากกว่าการผลิตสินค้าเกษตรและสร้างความมั่นคงอาหาร เป็นวิถีชีวิตของคนในท้องถิ่นอนุรักษ์วัฒนธรรมและประเพณีดั้งเดิม สืบสานภูมิปัญญาท้องถิ่น รักษาภูมิทัศน์และประวัติศาสตร์ นอกจากนั้น เป็นแหล่งรองรับแรงงานที่ใหญ่ที่สุดและ แหล่งสร้างรายได้สำคัญของครัวเรือนเกษตร โดยในปี พ.ศ. 2553 มีครัวเรือนเกษตรไทยทั้งสิ้น 6.9 ล้านครัวเรือน เป็นแรงงานภาคเกษตรไทย จานวน 17.41 ล้านคน หรือ ร้อยละ 44.4 ของแรงงานทั้งหมด ได้รายได้เฉลี่ยจากการทาการเกษตรครัวเรือนละ 135,351 บาท และคิดเป็นร้อยละ 60.6 ของรายได้ของครัวเรือนทั้งหมด ในขณะที่รายได้สุทธิทางการเกษตรเท่ากับ 58,632 บาท ต่อครัวเรือน และมีแนวโน้มเพิ่มขึ้นมาตลอด นอกจากนั้นภาคเกษตรยังเป็นแหล่งรองรับแรงงานจากภาคการผลิตอื่น ๆ ในช่วงวิกฤตเศรษฐกิจที่มีการลดการผลิตและการจ้างงานได้เป็นอย่างดี (กระทรวงเกษตรและสหกรณ์. 2554 : 155)

 1.3 ภาคเกษตรเป็นทางเลือกพลังงานทดแทนให้กับประเทศ ประเทศไทยต้องพึ่งพาการนำเข้าพลังงานจากต่างประเทศเป็นหลัก โดยมีกานำเข้าน้ามันสูงถึงร้อยละ 80 ของปริมาณการใช้น้ามันทั้งหมดภายในประเทศและมีแนวโน้มสูงขึ้นอย่างต่อเนื่อง เนื่องจากประเทศไทยไม่สามารถเพิ่มปริมาณการผลิตปิโตรเลียม ในประเทศได้ทันกับความต้องการใช้งาน การพัฒนาพลังงานทดแทนจากผลผลิตทางการเกษตรอย่างจริงจัง ทั้งพลังงานชีวมวล ก๊าซชีวภาพ ไบโอดีเซลและเอทานอล ตลอดจนวัสดุเหลือทิ้งจากการแปรรูปอุตสาหกรรมอาหารที่นำมาทาพลังงานจากขยะ จะช่วยลดการพึ่งพาและการนำเข้าน้ามันเชื้อเพลิงและแก๊สธรรมชาติ ทำให้ประเทศไทยมีศักยภาพด้านพลังงานทดแทนและสร้างความมั่นคงทางพลังงานของประเทศได้ โดยกระทรวงพลังงานได้กำหนดเป้าหมายการใช้พลังงานทดแทนในแผนการพัฒนำพลังงานทดแทนและพลังงานทางเลือก (พ.ศ. 2555-2564) จากปี พ.ศ. 2555 7,413 ktoe (พันตันเทียบกับน้ามันดิบ) เป็น 25,000 ktoe หรือคิดเป็นร้อยละ 25 ของการใช้พลังงานรวมทั้งหมด ในปี พ.ศ. 2564 ซึ่งปัจจุบันศักยภาพ การปลูกอ้อยและมันสาปะหลังเพื่อใช้ผลิตเอทานอล และการปลูกพืชที่ให้น้ำมัน เช่น ปาล์มน้ำมัน สบู่ดา ถั่วเหลือง เพื่อผลิต ไบโอดีเซลของประเทศไทยยังน้อยกว่าเป้าหมายที่ต้องการผลิตที่ตั้งไว้ในแผนพัฒนำพลังงานทดแทน ในปี พ.ศ. 2564 (กระทรวงพลังงาน. 2554 : 28)

 1.4 ภาคเกษตรมีโอกาสในการลดการปล่อยก๊าซเรือนกระจกสู่ชั้นบรรยากาศ

 ภาคเกษตรปล่อยก๊าซเรือนกระจก (Greenhouse Gas : GHG) น้อยเมื่อเทียบกับสาขาการผลิตอื่น โดยภาคเกษตรปล่อย GHG เพียงร้อยละ 14 ของการปล่อยก๊าซเรือนกระจกทั่วโลก โดยมีภาคพลังงาน ภาคอุตสาหกรรม และการขนส่ง ปล่อยก๊าซเรือนกระจก มากที่สุดคิดรวมเป็นร้อยละ 79 ของการปล่อย GHG ทั้งหมด สาหรับประเทศไทยภาคเกษตรปล่อย GHG ประมาณหนึ่งในสี่ของประเทศ การปล่อยก๊าซเรือนกระจกของภาคเกษตรทางตรงเกิดจากดินที่ใช้ในภาคเกษตรและการปศุสัตว์และทางอ้อมเกิดจากเชื้อเพลิงฟอสซิลที่ใช้ในการทากิจกรรมในไร่นา การผลิตสารเคมีทางการเกษตร การแปลงผันที่ดินเพื่อนาไปใช้ในภาคเกษตรกรรม (ศูนย์บริการวิชาการแห่งจุฬาลงกรณ์มหาวิทยาลัย. 2553 : 258)

 ซึ่งหากมีการเปลี่ยนแปลงวิธีการทำการเกษตรโดยการจัดการพื้นที่เพาะปลูกให้มีประสิทธิภาพมากขึ้น เช่น การใช้ปุ๋ยเคมีและสารเคมีในปริมาณที่เหมาะสมโดยใช้ตามค่า การวิเคราะห์ดินหรือเทคโนโลยีการจัดการธาตุอาหารเฉพาะที่ การทำการเกษตรแบบลดหรือไม่ไถพรวนดิน การไม่เผาเศษพืชในไร่นา การลดก๊าซมีเทนจากนาข้าว เป็นต้น การจัดการพื้นที่เลี้ยงสัตว์ มูลสัตว์และฟื้นฟูสภาพดินอินทรีย์และพื้นที่เสื่อมโทรม การใช้วนเกษตร การเพิ่มประสิทธิภาพในการผลิตปุ๋ย ตลอดจนการเพิ่มประสิทธิภาพการใช้น้า จะช่วยส่งเสริมความสามารถของภาคเกษตรในการลด GHG และเกิดแหล่งดูดซับคาร์บอนหรือคาร์บอนซิงก์ขนาดใหญ่ บรรเทาปัญหาการเปลี่ยนแปลงสภาพภูมิอากาศได้ (สิรินทรเทพ เต้าประยูร. 2555 : 38)

 1.5 โอกาสของภาคเกษตรในสร้างมูลค่าสินค้าเพิ่มขึ้น

 การเพิ่มขึ้นของแนวโน้มความต้องการในตลาดทั้งในประเทศและต่างประเทศในสินค้าเกษตรและอาหารปลอดภัย อาหารเพื่อสุขภาพ และสินค้าที่มาจากการผลิตที่ไม่ทำลายสิ่งแวดล้อม ผลิตตามวิถีธรรมชาติ ไม่มีสารพิษตกค้างที่จะก่อให้เกิดโรคมีแนวโน้มสูงขึ้น เนื่องจากการเปลี่ยนแปลงสภาพภูมิอากาศที่มีความรุนแรงมากขึ้น อันเกิดจากภาวะโลกร้อนและผลจากการปล่อยก๊าซ GHG อย่างต่อเนื่อง ทำให้ประชาชนเริ่มตระหนักถึงความสำคัญของการลดการปล่อยก๊าซเรือนกระจกในทุกภาคการผลิต โดยเฉพาะในระยะที่ผ่านมามีการตรวจพบการปนเปื้อนของเชื้อก่อโรคอุบัติใหม่ เช่น ในปี พ.ศ. 2554 เชื้ออีโคไล ในสินค้าผัก ที่นำเข้าในหลายประเทศ ก่อให้เกิดการระบาดลุกลามไปทั่วโลก 14 ประเทศ ทั้งจากสหภาพยุโรป สหรัฐอเมริกา และแคนาดา ทำให้มีผู้เจ็บป่วยทั้งสิ้น 4,050 ราย และเสียชีวิต 50 ราย (กรองยุโรปเพื่อไทย) ผลกระทบดังกล่าวทำให้ทั้งสหภาพยุโรป ญี่ปุ่น และสหรัฐอเมริกา ให้ความสำคัญและเข้มงวดกับความปลอดภัยของสินค้าเกษตรและอาหารที่นาเข้ามากขึ้น

 1.6 ความต้องการของสินค้าที่ผลิตจากวิถีธรรมชาติ เช่น สินค้าเกษตรอินทรีย์ มีแนวโน้มเพิ่มขึ้นมาอย่างรวดเร็วและต่อเนื่อง

 โดยพื้นที่เกษตรอินทรีย์ของโลกเพิ่มขึ้นจาก 11 ล้านเฮกเตอร์ ในปี พ.ศ. 2542 เป็น 37 ล้านเฮกเตอร์ในปี พ.ศ. 2553 ส่วนใหญ่อยู่ในออสเตรเลีย สหภาพยุโรปและลาตินอเมริกา ประเทศพัฒนาแล้วมีอัตราการขยายตัวของตลาดในระดับเฉลี่ยปีละประมาณร้อยละ 20 ประเทศสหรัฐอเมริกามีตลาดใหญ่ที่สุด รองลงมาอยู่ในสหภาพยุโรป ในขณะที่การส่งออกสินค้าเกษตรอินทรีย์ของไทยมีอัตราการขยายตัวสูงถึงร้อยละ 40 แต่ยังมีมูลค่าน้อยมาก เมื่อเทียบกับมูลค่าการค้าสินค้าเกษตรอินทรีย์ในตลาดโลก ปริมาณการผลิตเกษตรอินทรีย์ไทยเพิ่มขึ้นจาก 9,756 ตัน ในปี พ.ศ. 2546 เป็น 44,688 ตัน ในปี พ.ศ. 2552 นอกจากนั้น ราคาสินค้าเกษตรอินทรีย์มีแนวโน้มสูงกว่าราคาสินค้าเกษตรทั่วไปประมาณร้อยละ 20-50 ภาคเกษตร ของไทยจึงมีโอกาสและศักยภาพในการสร้างมูลค่าเพิ่มจากสินค้าเกษตรและขยายตลาดสินค้าเกษตรอินทรีย์ทั้งในและต่างประเทศ

 1.7 แนวโน้มความต้องการเครื่องสำอางและยารักษาโรคที่สกัดได้จากพืชธรรมชาติทั้งในและต่างประเทศเพิ่มขึ้น

 ในส่วนของเครื่องสำอาง มีอัตราการเติบโตตลาดเครื่องสำอางและเคมีวัตถุดิบพืชผักสมุนไพรของไทย ร้อยละ 25 ในปี พ.ศ. 2553 และคาดว่าจะเติบโตเพิ่มขึ้นร้อยละ 30 ในปี พ.ศ. 2554 ส่วนตลาดส่งออกปี พ.ศ. 2553 เพิ่มขึ้นถึงร้อยละ 36 และปี พ.ศ. 2554 คาดว่า จะขยายตัวมากกว่าร้อยละ 35-24 โดยประเทศญี่ปุ่นเป็นตลาดส่งออกที่สำคัญของไทย เนื่องจากตลาดสมุนไพรในญี่ปุ่นมีมูลค่ารวมทั้งประเทศกว่า 100,000 ล้านบาท และคนญี่ปุ่น ให้ความสนใจเกี่ยวกับสุขภาพ ตลอดจนผลิตภัณฑ์เกี่ยวกับการดูแลผิวและเครื่องสำอาง นอกจากนั้นยังมีตลาดในประเทศเกาหลีและจีนด้วย ในส่วนของประเทศไทยสามารถนาสมุนไพรหลายอย่างมาสร้างมูลค่าเพิ่มสกัดเป็นส่วนผสมในเครื่องสาอ่าง เช่น ขมิ้นชัน ซึ่งมีคุณสมบัติช่วยต้านอนุมูลอิสระ พริกช่วยเพิ่มการไหลเวียนของเลือด เป็นต้น (ฐานเศรษฐกิจ. 2554 : 47)

 1.8 การทำการเกษตรตามวิถีธรรมชาติและเน้นการสร้างสมดุลให้สิ่งแวดล้อมช่วยลดต้นทุนการผลิตได้

 ในรอบ 40 ปีที่ผ่านมาต้นทุนการผลิตทางเกษตรเพิ่มขึ้นอย่างต่อเนื่อง โดยเฉพาะปุ๋ยและสารเคมี ซึ่งคิดเป็นร้อยละ 30 ของต้นทุนการผลิตทางการเกษตร ไม่สัมพันธ์ กับราคาสินค้าเกษตรที่ขายได้ ทำให้เกษตรกรประสบปัญหาขาดทุนและเป็นหนี้สิน จากการสำรวจของสำนักงานเศรษฐกิจการเกษตร พบว่า การผลิตที่ลดการใช้ปุ๋ยและสารเคมีทางการเกษตร การปรับปรุงดิน ควบคุมศัตรูพืชด้วยวิธีธรรมชาติ สร้างความหลากหลายของกิจกรรมการผลิตทางการเกษตรในไร่นาและผสมผสานกิจกรรมการผลิตให้เกื้อกูลประโยชน์ต่อกันอย่างสูงสุด ทำให้ผลผลิตโดยรวมสูงขึ้นและต้นทุนการผลิตของเกษตรกรลดลง ส่งผลให้รายได้เพิ่มขึ้นและมีเงินออมมากขึ้น (กระทรวงเกษตรและสหกรณ์. 2554 : 58)

 1.9 ภาคเกษตรที่เป็นมิตรต่อสิ่งแวดล้อมสนับสนุนการเข้าสู่ประชาคมอาเซียน การเข้าสู่ประชาคมอาเซียน

 ในปี พ.ศ. 2558 มีแนวทางการพัฒนาภายใต้กรอบการสร้างความเชื่อมโยงประเทศในภูมิภาคเพื่อความมั่นคงทางเศรษฐกิจและสังคม ในการเสริมสร้างความร่วมมือที่ดีระหว่างประเทศในการสนับสนุนการเจริญเติบโตทางเศรษฐกิจอย่างมีจริยธรรมและไม่ส่งผลกระทบต่อสิ่งแวดล้อม ซึ่ง เน้นการเสริมสร้างการผลิตและบริโภคสินค้าและบริการที่นำไปสู่การลดการปล่อยก๊าซเรือนกระจก ลดมลพิษ ลดการใช้ทรัพยากรธรรมชาติอย่างไม่มีประสิทธิภาพ และลดผลกระทบต่อสิ่งแวดล้อม โดยมาตรการที่จะมีการนำมาใช้เพื่อสร้างความปลอดภัยของอาหารและไม่เป็นอันตรายต่อสิ่งแวดล้อมในอาเซียน ได้แก่ การจัดทามาตรฐานการรับรองการปฏิบัติทางการเกษตรที่ดีของอาเซียนสาหรับผักและผลไม้สด (ASEAN GAP) เพื่อให้ประเทศสมาชิกอาเซียนนาไปใช้เป็นมาตรฐานสาหรับการผลิต การเก็บเกี่ยว และการจัดการหลักการเก็บเกี่ยวผักและผลไม้ในอาเซียน กำหนดมาตรฐานค่าสารพิษตกค้างสูงสุด ของอาเซียน การรับรองมาตรฐานอาเซียนสาหรับวัคซีนสัตว์ การทาปศุสัตว์ และสินค้าปศุสัตว์ จัดตั้งเครือข่ายกลางด้านความปลอดภัยอาหารของอาเซียน (ASEAN Food Safety Network) เพื่อให้เจ้าหน้าที่ภาครัฐของประเทศสมาชิกอาเซียนมีการแลกเปลี่ยนข้อมูลด้านความปลอดภัยของอาหาร เป็นต้น (ศูนย์ข้อมูลความรู้ประชาคมเศรษฐกิจอาเซียน. 2555 : 8) ภาคเกษตรที่มี ทิศทางการพัฒนาไปสู่การผลิตสินค้าเกษตรและอาหารที่ปลอดภัย เป็นมิตรสิ่งแวดล้อม นาไป สู่การเติบโตสีเขียว จึงสอดคล้องกับแนวทางการรวมตัวทางเศรษฐกิจของประชาคมอาเซียน และสามารถสนับสนุนความสามารถของไทยได้

 **2. แนวคิดและความเชื่อมโยงการพัฒนาภาคเกษตรสู่การเติบโตสีเขียว**

 การพัฒนาภาคเกษตรไปสู่การเติบโตสีเขียวเริ่มมีให้ความสำคัญมาในช่วงหลายปีที่ผ่านมา จากการริเริ่มของประเทศพัฒนาแล้วหลายประเทศ เช่น สหภาพยุโรป ญี่ปุ่น จีน เป็นต้น ซึ่งมีหลายแนวคิดและวิธีการปฏิบัติที่แตกต่างกัน เช่น เกษตรสีเขียว เกษตรสู่สังคมคาร์บอนต่ำเกษตรกรรมยั่งยืน เกษตรอินทรีย์ เป็นต้น สามารถแบ่งประเด็นด้านการผลิต การตลาด ได้ดังนี้

 2.1 ด้านการผลิต

 2.1.1 แนวคิดการเกษตรที่นำไปสู่การเติบโตสีเขียว เป็นรูปแบบการเกษตร ที่มีการเพาะปลูกและใช้เทคโนโลยีการผลิตทางการเกษตรที่ยั่งยืน ซึ่งมีหลายรูปแบบ ได้แก่ การปฏิบัติทางการเกษตรที่ดี (Good Agriculture Practices : GAP) เกษตรอินทรีย์และเกษตร ชีวพลวัตร (Organic and Biodynamic Agriculture) เกษตรและการค้าที่เป็นธรรม (Fair Trade) เกษตรกรรมนิเวศวิทยา (Ecological Agriculture) เกษตรกรรมเชิงอนุรักษ์ (Conservation Agriculture) โดยเป็นการเกษตรที่ให้ความสำคัญกับการปฏิบัติและเทคนิคการผลิตที่เหมาะสมกับท้องถิ่นและมีความหลากหลาย ซึ่งมีเป้าหมายในการเพิ่มประสิทธิภาพการผลิตขณะเดียวกัน เพิ่มผลประโยชน์ตอบแทนต่อเกษตรกร ปรับปรุงระบบนิเวศ และลดของเสียและความไม่มีประสิทธิภาพในห่วงโซ่อาหาร เทคนิคการผลิตสามารถขึ้นอยู่กับวิธีทางธรรมชาติในการบริหารจัดการศัตรูพืชและวัชพืช และแหล่งอินทรียวัตถุของปุ๋ยและเมล็ดพันธุ์ อย่างไรก็ตาม ยังสามารถใช้เทคโนโลยีขั้นสูงที่ทาให้เกิดการใช้ปุ๋ยเคมีและการควบคุมศัตรูพืชอย่างมีความแม่นยาและมีประสิทธิภาพสูงได้ด้วย (UNEP. 2011 : 2-6)

 2.1.2 หลักการสำคัญของการทำการเกษตรสู่การเติบโตสีเขียว 5 หลักการ ได้แก่ 1) การใช้ธาตุอาหารที่เกิดตามธรรมชาติและผลิตอย่างยั่งยืน 2) การปลูกพืชหลากหลายชนิด 3) การผสมผสานระหว่างการปลูกพืชและเลี้ยงสัตว์ 4) การบริหารจัดการศัตรูพืชและวัชพืชที่เป็นมิตรกับสิ่งแวดล้อม และ 5) การลดความสูญเสีย โดยใช้การเก็บรักษาหลังการเก็บเกี่ยว และกระบวนการแปรรูป

 2.1.3 การปฏิรูปเชิงนโยบายเพื่อก่อให้เกิดการเกษตรที่นำไปสู่การเติบโต สีเขียวควรให้ความสำคัญกับการลงทุนเพื่อการวิจัยและพัฒนาด้านการเกษตรในประเด็นสำคัญ 6 เรื่อง ดังนี้ 1) การจัดการความอุดมสมบูรณ์ของดิน 2) การใช้น้าอย่างมีประสิทธิภาพและยั่งยืน 3) ความหลากหลายของพืชและสัตว์ 4) การจัดการสุขภาพสัตว์และพืช 5) การใช้เครื่องจักรกล และ 6) การปรับปรุงสถานที่จัดเก็บผลผลิต

 2.1.4 แนวทางในการพัฒนาการเกษตรสู่การเติบโตสีเขียว นโยบายที่สำคัญ ควรเน้นการสร้างสภาพแวดล้อมที่กระตุ้นให้เกษตรกรใช้แนวทางการเพาะปลูกที่เป็นมิตร กับสิ่งแวดล้อม ปฏิรูประบบสิทธิการถือครองที่ดินของเกษตรกรรายย่อย พัฒนาโครงการ เพื่อเกษตรกรหญิงรายย่อย โดยให้สินเชื่อรายย่อยและการเข้าถึงทรัพยากรการผลิตและที่ดิน ให้มีการจัดซื้อจัดจ้างภาครัฐที่ให้ความสำคัญกับการผลิตอาหารอย่างยั่งยืน นอกจากนั้น ควรสร้างแรงจูงใจทางเศรษฐกิจ เช่น การเก็บภาษีสาหรับปัจจัยการผลิตที่มาจากเชื้อเพลิงฟอสซิล การใช้ยาฆ่าแมลงและสารกาจัดวัชพืช การลงโทษผู้ปล่อยมลพิษทางน้าและอากาศ การยกเว้นภาษีสาหรับการลงทุนเพื่อเกษตรกรรมยั่งยืน การให้แรงจูงใจสาหรับทาเกษตรกรรมหลายบทบาท (Multifunctional Agriculture) และลงทุนในการเสริมสร้างศักยภาพและ ความตระหนักของประชาชนให้เกิดขึ้น

 2.1.5 สหภาพยุโรป : กลุ่มประเทศที่ให้ความสำคัญกับสหภาพยุโรป ภาคเกษตรถือว่าประสบความสำเร็จในการลดก๊าซเรือนกระจก และ ยังมีโอกาสในการลด GHG ได้เพิ่มขึ้น เพื่อนำไปสู่การเป็นเศรษฐกิจคาร์บอนต่ำ ปี พ.ศ. 2563 ตั้งเป้าจะลดการปล่อยก๊าซเรือนกระจกประเภทอื่น ๆ ที่ไม่ใช่ CO2 ให้ได้มากถึงร้อยละ 42 ถึง 49 จากระดับในปี พ.ศ. 2533 ภายในปี พ.ศ. 2563 รวมทั้งวางแนวทางในการพัฒนา ภาคเกษตรในระยะต่อไปที่สำคัญ ดังนี้

 2.1.5.1 การเกษตรสู่การเติบโตสีเขียว

 1) นโยบายเกษตรที่สนับสนุนแนวทางที่ได้รับการพิสูจน์แล้วว่า ส่งผลดีต่อสภาพภูมิอากาศ เช่น การใช้ปุ๋ยอย่างมีประสิทธิภาพ การผลิตก๊าซเชื้อเพลิงชีวภาพ การปรับปรุงการจัดการมูลสัตว์ การพัฒนาอาหารสัตว์ และอัตราการผลิตปศุสัตว์

 2) การปรับปรุงการทาเกษตรและป่าไม้ เพื่อเพิ่มขีดความสามารถในการดักจับหรือเก็บรักษาก๊าซคาร์บอนไว้ในพื้นดินและป่าไม้ โดยเป็นมาตรการที่มุ่งเป้าหมาย ไปที่การรักษาพื้นที่ทุ่งหญ้าการฟื้นฟูพื้นที่ชุ่มน้ำ และป่าพรุ การทำเกษตรแบบลดหรือไม่ไถ พรวนดิน การฟื้นฟูป่าไม้ สัตว์ เป็นต้น

 3) การเพิ่มประสิทธิภาพการผลิตของภาคเกษตรและป่าไม้อย่างยั่งยืน (Sustainable Increase in Productivity) ซึ่งจะช่วยลดแรงกดดันจากความต้องการใช้ที่ดินที่สูงขึ้น อันเป็นผลสืบเนื่องมาจากจานวนประชากรโลกที่มีแนวโน้มเพิ่มขึ้นเป็น 9 พันล้านคนภายในปี พ.ศ. 2050 ทำให้ความต้องการใช้ที่ดินเพิ่มขึ้นเพื่อตอบสนองต่อวัตถุประสงค์ต่าง ๆ ทั้งการผลิตอาหารคน อาหารสัตว์ เชื้อเพลิงชีวภาพรวมไปถึงผลิตภัณฑ์จากป่าไม้และกระดาษ

 4) การวิเคราะห์และแก้ไขปัญหาการใช้ที่ดินแบบองค์รวม (Holistic Manner) และนำเอาประเด็นที่เกี่ยวข้องกับการใช้ที่ดิน การเปลี่ยนแปลงการใช้ที่ดินและป่าไม้ ผนวกเข้าเป็นส่วนหนึ่งของการกาหนดนโยบายสภาพภูมิอากาศของสหภาพยุโรป

 5) การส่งเสริมการนำผลิตภัณฑ์จาพวกไม้และกระดาษกลับมาใช้ใหม่ (Reuse) หรือผลิตใหม่ (Recycle) เพื่อลดแรงกดดันต่อการใช้ที่ดิน รวมทั้งลดของเสียจำพวกอาหารและปรับเปลี่ยนพฤติกรรมการบริโภคไปสู่อาหารที่ปล่อยก๊าซคาร์บอนต่ำ

 2.1.6 ประเด็นการขับเคลื่อนภาคเกษตรสู่การเติบโตสีเขียวของไทย

 ควรเป็นการพัฒนาภาคเกษตร โดยใช้ทรัพยากรอย่างมีประสิทธิภาพ เป็นมิตรต่อสิ่งแวดล้อม ลดการปล่อยก๊าซเรือนกระจก และรักษาสมดุลของระบบนิเวศและทรัพยากรธรรมชาติ เพื่อให้เกิดการพัฒนาอย่างยั่งยืนและเป็นธรรมแก่ทุกฝ่ายถือเป็นการสร้างสมดุลระหว่างเศรษฐกิจ สังคมและสิ่งแวดล้อม และเป็นการสร้างความมั่นคงอาหารและพลังงานอย่างยั่งยืน โดยมีแนวทางในการขับเคลื่อนที่สาคัญ ได้แก่

 2.1.6.1 วิธีเกษตรกรรมและการเพิ่มประสิทธิภาพการผลิตไม่ควรกระทบต่อสิ่งแวดล้อม และลดการปล่อยก๊าซเรือนกระจก โดยมีแนวทางในการทำเกษตรกรรมที่สาคัญแบ่งออกเป็น 4 กลุ่ม ได้แก่ (สิรินทรเทพ เต้าประยูร. 2555 : 89)

1) กลุ่มปศุสัตว์ เพื่อเพิ่มผลผลิตและลดการปล่อยก๊าซมีเทน จากสัตว์ ควรปรับปรุงคุณภาพของอาหารสัตว์ เสริมอาหารสัตว์ด้วยสารอาหารและไขมัน จัดการฮอร์โมนและแอนตี้ไบโอติกส์ ปรับปรุงลักษณะทางพันธุกรรม เพิ่มความยืนยาวของอายุสัตว์ สนับสนุนโรงผลิตก๊าซชีวภาพในประเทศ

 2) กลุ่มการเผาชีวมวล ลดและควบคุมการเผาเศษวัสดุการเกษตรในที่โล่ง ส่งเสริมการใช้เครื่องจักรในการตัดอ้อย

 3) กลุ่มทรัพยากรดิน เพื่อเพิ่มประสิทธิภาพการผลิตและลดการปล่อยในตรัสออกไซด์ N20 ควรพัฒนาเทคโนโลยีการใช้ปุ๋ยอย่างมีประสิทธิภาพ โดยควรใส่ปุ๋ยตามค่าการวิเคราะห์ดิน ใช้เทคโนโลยีการจัดการธาตุอาหารเฉพาะที่ ใช้ปุ๋ยคอกและ Biochar พัฒนาการทาฟาร์มด้วยความแม่นยา

**ทฤษฎีปรากฏการณ์ทางสังคม**

 **1. แนวคิดทางสังคม** (Social Thought) หมายถึง ความคิดของมนุษย์โดยมนุษย์และเพื่อมนุษย์ ความคิดที่มนุษย์ประดิษฐ์คิดค้นขึ้นมา จะกระทำโดยคนเดียวหรือหลายคนก็ได้ กรณีที่คิดคนเดียวก็ต้องเป็นที่ยอมรับของผู้อื่นด้วย แม้ไม่ยอมรับทั้งหมดก็อาจยอมรับเพียงบางส่วน ความคิดนั้นจึงคงอยู่ได้

 วราคม ทีสุกะ(2528 : 57) ทีสุกะให้ความหมายว่า แนวคิดทางสังคมเป็นความคิดของมนุษย์ เกิดจากการรวมกันเป็นกลุ่มเป็นก้อนของมนุษย์ เป็นเรื่องเกี่ยวกับชีวิตมนุษย์โดยทั่วไป และปัญหาที่ประสบ ความคิดนี้เป็นที่ยอมรับกันในหมู่มนุษย์ ไม่สูญหาย มีการสืบความคิดกันต่อไป

##  2. ประเภทของแนวคิดทางสังคม

 Bogardusได้เสนอแนวคิด 5 ประเภท เรียกว่า แนวทางห้าสายของความคิดมนุษย์ (five lines of human thought) ดังนี้ (จำนง อดิวัฒนสิทธิ์. 2540 : 105)

 1. ความคิดเกี่ยวกับจักรวาล เป็นความคิดของคนโบราณเกี่ยวข้องกับลักษณะของสากล จักรวาล และความสัมพันธ์ระหว่างมนุษย์กับจักรวาล มนุษย์ยุคโบราณสนใจในศาสนา ในจิตและวิญญาณ มีความคิดความเชื่อในเรื่องเทพเจ้า ภูต ผี เทวดา ลัทธิศาสนาต่าง ๆ เช่น ลัทธิเทพเจ้าองค์เดียว (Monotheism) ลัทธิเทพเจ้าหลายองค์ (Polytheism) การปกครองโดยส่ง (Monotheism) สิ่งเหล่านี้ทำให้มนุษย์เกิดความกลัวและความหวัง อุดมการณ์และการบูชายันต์ด้วยชีวิต

 2. ความคิดเกี่ยวกับปรัชญา ในขั้นนี้มีระดับความคิดเชิงปัญญาสูงขึ้น แต่ก็ยังเป็นความคิดเกี่ยวกับความสัมพันธ์กับจักรวาลเกี่ยวข้องกับสิ่งมีชีวิตและไม่มีชีวิต แต่ไม่เกี่ยวกับศาสนาหรือไม่ใช่ความคิดที่สนองความจำเป็นทางศาสนา ความเชื่อ มนุษย์พยายามลดความคลุมเครือ หาความกระจ่างในสิ่งแวดล้อมของจักรวาล

 เกณฑ์คำอธิบายต่าง ๆ อย่างมีเหตุผลหาเอกภาพจากการเปลี่ยนแปลงและ หาแก่นสารในความซับซ้อนมนุษย์ได้พบว่าในยุคนี้ควรมีการเปลี่ยนแปลงตามธรรมชาติเชื่อมั่นในความสามารถของมนุษย์ และรู้ว่าในที่สุดทุกสิ่งจะต้องแตกดับไป มนุษย์พยายามสร้างความหมายสูงสุดของสิ่งต่าง ๆ อย่างไม่มีอคติตามความรู้ความสามารถที่สูงขึ้นของตน

 3. ความคิดเกี่ยวกับตนเองเมื่อมีความรู้เกี่ยวกับจักรวาลและความรู้ทางปรัชญาเพียงพอแล้ว มนุษย์ก็หวนกลับมาคิดถึงตัวเอง คิดถึงบุคลิกลักษณะโครงสร้างและหน้าที่ของการคิดการกระทำหรือการประพฤติปฏิบัติของตนเอง คิดถึงความฉลาด ความโง่ ความจำ ความฝันและสิ่งต่าง ๆ เกี่ยวกับตนเอง ซึ่งเป็นที่มาของวิชาจิตวิทยาสมัยใหม่

 4. ความคิดเกี่ยวกับวัตถุ ได้แก่ความรู้สึกเกี่ยวกับ หิน ดิน น้ำ อากาศ ซึ่งเป็นสิ่งที่อยู่รอบตัวมนุษย์ และมนุษย์จำเป็นต้องรู้จัด เพื่อป้องกันอันตราย หรือใช้ประโยชน์จากสิ่งเหล่านี้ การคิดเกี่ยวกับเรื่องเหล่านี้ ทำให้มนุษย์ได้บ่อถ่านหิน บ่อน้ำมัน บ่อแก๊ส นำมาปรับปรุงการคมนาคมขนส่ง ความคิดความรู้อันแยบยลของมนุษย์ ทำให้มนุษย์รู้จักใช้ประโยชน์จากวัตถุต่าง ๆ สามารถควบคุมธรรมชาติได้นั่นคือที่มาของความคิดทางวิทยาศาสตร์ที่ทำให้เกิดความสะดวกสบาย

 5. ความคิดเกี่ยวกับเพื่อนมนุษย์หรือสังคมมนุษย์ในประวัติศาสตร์มนุษย์ มีความคิดเกี่ยวกับเพื่อนมนุษย์ในลักษณะเป็นกลุ่มน้อยเมื่อเปรียบเทียบกับสัดส่วนที่ทำให้กับเรื่องต่าง ๆ ใน สี่ข้อแรกและได้หันมาสนใจเรื่องของเพื่อนมนุษย์เมื่อไม่นานมานี้โดยอาศัยวิธีการทางวิทยาศาสตร์ได้แก่ความคิดเกี่ยวกับความสัมพันธ์ระหว่างมนุษย์ด้วยกันระหว่างมนุษย์กับสังคมภาระหน้าที่ความผูกพันที่มีต่อเพื่อนมนุษย์ ต่อสังคม ลักษณะของชีวิตสังคม แนวโน้มทางสังคม ปัญหาสังคมหลักการการศึกษาวิเคราะห์สังคมอันเป็นความคิดพื้นฐานของสังคมศาสตร์ในสังคมสมัยใหม่

 ตัวอย่างความคิดทางสังคม อาจแยกออกเป็นกลุ่ม ดังนี้ (สัญญา สัญญาวิวัฒน์. 2534 : 34)

 1. ปรัชญาชีวิตสังคมไทยหรือสังคมอื่นความคิดทางสังคมอาจแสดงออกในรูปของปรัชญาชีวิต หมายถึง เป้าหมายสูงสุดของชีวิต รวมทั้งแนวทางการไปสู่เป้าหมาย สังคมแต่ละสังคมจะมีปรัชญาชีวิตของสังคมด้วย เช่นกรณีของสังคมไทย ปรัชญาชีวิตจะเป็นแบบเรียบง่าย รักอิสระ เสรี โอบอ้อมอารี มีศีลธรรม

 2. ศาสนา ความคิดทางสังคมดูจากศาสนาประจำชาติ ประจำสังคม สังคมไทยคนส่วนใหญ่นับถือศาสนาพุทธ เรียกว่า พุทธศาสตร์ ครอบคลุมความคิดด้านต่าง ๆ ของสังคม ทั้งครอบครัว เศรษฐกิจ การศึกษา หรือการเมืองการปกครอง

 3. ประวัติศาสตร์ เป็นอีกแหล่งหนึ่งที่จะสะท้อนให้เห็นถึงความคิดทางสังคม เป็นข้อมูลที่ประมวลเรื่องราวความเป็นมาของชนชาตินั้น ๆ เช่น การจัดชุมชน การทำมาหากิน การปกครองบังคับบัญชา วิธีต่อสู้ การป้องกันการรุกราน

 4. วรรณคดี เป็นอีกรูปแบบหนึ่งที่ให้ข้อมูลทางสังคม เป็นการบันทึกเรื่องราวทั้งที่เป็นลายลักษณ์อักษร และไม่เป็นลายลักษณ์อักษร เช่น นิทาน ตำนาน จะมีแง่มุมแสดงให้เห็นถึงความละเอียดลออต่าง ๆ

 5. ภูมิปัญญาไทย หรือความรู้พื้นบ้าน ศึกษาได้จากด้านอนามัย สาธารณสุข เช่น ยาสมุนไพร ความรู้เกี่ยวกับฤดูกาล เกี่ยวกับต้นไม้ เกี่ยวกับพันธุ์ไม้ การช่างประเภทต่าง ๆ การรบ การกีฬา

 6. สุภาษิต เป็นคติ คำพังเพย ปริศนาคำทาย มีอยู่ในแหล่งต่าง ๆ ที่เป็นสังคม ชุมชน

 **3. ทฤษฎีสังคม (Social Theory)**

 ความหมายของทฤษฎี คือ คำอธิบายสิ่งหนึ่งสิ่งใดหรือเรื่องหนึ่งเรื่องใด ทฤษฎีจะต้องเป็นคำอธิบายตามหลักเหตุผลแสดงความสัมพันธ์ระหว่างส่วนต่าง ๆ ของสิ่งนั้นอย่างมีระบบจนสามารถพยากรณ์สิ่งนั้นในอนาคตได้ (อุบล เสถียรปกิรณกรณ์. 2528 : 44-45)

 ดังนั้น ความหมายของทฤษฎีสังคม คือ คำอธิบายเรื่องของคนและความสัมพันธ์ระหว่างคนตามหลักเหตุผล และความสัมพันธ์ระหว่างส่วนต่าง ๆ ของคน หรือระหว่างคนต่อคน คนต่อกลุ่ม คนต่อสภาพแวดล้อม อย่างมีระบบจนสามารถพยากรณ์ได้ทฤษฎีสังคมตามความหมายดังกล่าว จึงมีขอบเขตกว้างขวาง เป็นคำอธิบายเกี่ยวกับคนแต่ละบุคคล กลุ่มคน ความสัมพันธ์ระหว่างคนต่าง ๆ รวมไปถึงคำอธิบายความสัมพันธ์ระหว่างคนกับสิ่งแวดล้อม ทั้งที่เป็นสิ่งมีชีวิตและไม่มีชีวิต ข้อสำคัญนั้นจะต้องเป็นไปตามหลักเหตุผล มีระบบระเบียบพอที่จะเป็นฐานในการพยากรณ์เรื่องทำนองเดียวกันในอนาคตได้ Jame Miley โดยทั่วไป ความพยายามที่จะอธิบายส่วนหนึ่งส่วนใดของสังคม (Social life) ถือได้ว่าเป็นทฤษฎีสังคมและ Henry P Fairchild ให้ความหมายว่า ทฤษฎีสังคม คือ การวางนัยทั่ว ๆ ไปหรือข้อสรุปที่ใช้ได้ทั่วไป เพื่ออธิบายปรากฏการณ์สังคมอย่างใดอย่างหนึ่ง

 3.1 ทฤษฎีทางสังคมกับแนวคิดทางสังคม มีความคล้ายคลึงกันแต่ไม่เหมือนกัน ดังนี้

 ประการแรก ทฤษฎีทางสังคมเป็นคำอธิบายเรื่องเกี่ยวกับคน หรือความสัมพันธ์ระหว่างคน ซึ่งเป็นการรู้ระดับหนึ่งที่ยังไม่ถึงขั้นอธิบาย

 ประการที่สอง ทฤษฎีทางสังคม แสดงความสัมพันธ์ระหว่างส่วนต่าง ๆ ของคนหรือระหว่างคนต่อคนอย่างมีระบบ แต่ความคิดทางสังคมไม่กำหนดว่าต้องเป็นเช่นนั้น

 ประการที่สาม ทฤษฎีทางสังคมมีความสามารถพยากรณ์อนาคตได้ แต่ความคิดทางสังคมไม่ถึงขั้นนั้น

 ประการที่สี่ ทฤษฎีทางสังคม อาจมีรูปของข้อความที่เตรียมไว้สำหรับการพิสูจน์ด้วยข้อมูลประจักษ์ ทฤษฎีทางสังคมอาจมีทั้งที่เคยตรวจสอบด้วยข้อมูลประจักษ์ หรือ ยังไม่เคยผ่าน แต่ได้มีการเตรียมหรือมีลักษณะที่พร้อมจะให้พิสูจน์

 กล่าวโดยสรุป ทฤษฎีสังคม คือคำอธิบายปรากฏการณ์สังคมอย่างใดอย่างหนึ่งตามหลักเหตุผล โดยแสดงความสัมพันธ์ระหว่างองค์ประกอบของปรากฏการณ์สังคมนั้น จนสามารถที่จะ พยากรณ์ปรากฏการณ์สังคมในอนาคตได้ ทฤษฎีสังคมมีความหมายกว้างเป็นทฤษฎีของจิตวิทยา ซึ่งอาจหมายถึงเรื่องของคนแต่ละคนก็ได้ หรืออาจหมายถึงทฤษฎีรัฐศาสตร์ซึ่งเป็นเรื่องของอำนาจของคนหลายคนที่เกี่ยวข้องกัน หรืออาจหมายถึงทฤษฎีเศรษฐศาสตร์ อันเป็นเรื่องของคนหลายคนกับวัตถุในการผลิตการจำหน่ายจ่ายแจกผลิตภัณฑ์และบริการในการอุปโภคบริโภคได้ และอาจเป็นทฤษฎีสังคมวิทยา เป็นเรื่องของรูปแบบความสัมพันธ์ระหว่างมนุษย์ หรืออาจจะเป็นทฤษฎีของมานุษยวิทยาเป็นเรื่องของคนที่มีแบบแผนการคิดการกระทำหรือวัฒนธรรมที่แตกต่างกัน ทฤษฎีทางสังคมจึงคล้ายกับแนวคิดทางสังคมที่เกี่ยวข้องกับคนและความสัมพันธ์ระหว่างคนรวมทั้งระหว่างคนกับสิ่งแวดล้อม แต่ก็มีความแตกต่างกันที่ทฤษฎีเป็นข้อความที่เป็นไปตามหลักเหตุผล มีระบบและพยากรณ์ปรากฏการณ์ในอนาคต

 **4. ตัวแบบสังคม (Model of Society)**

 ทฤษฎีนี้ถือว่า สังคมเหมือนกับสิ่งมีชีวิตอย่างหนึ่ง (Biological Organism) Herbert Spencer เป็นบิดาทฤษฎีนี้เขาระมัดระวังในการใช้ตัวแทนแบบนี้ คือ เพียงบอกว่าสังคมมนุษย์เสมือนอินทรีย์อย่างหนึ่ง แต่ศิษย์ของเขา เช่น Paul Von Lilienfield และ Bene Worms เน้นชัดว่าสังคม คือ อินทรีย์อย่างหนึ่ง (An Actual Living Organism) ในปัจจุบัน นักสังคมวิทยาเข้าใจว่า ตัวแบบ เป็นเพียงอุปมาเพื่อประโยชน์ในการวิเคราะห์สังคมเท่านั้น ไม่ใช่สิ่งที่เป็นจริง (Reality) ซึ่งข้อเปรียบเทียบดังกล่าวทำให้ตั้งเป็นสมมติฐานเกี่ยวกับสังคมได้3ประการ (อานนท์ อาภาภิรม. 2548 : 18)

 1. สังคมเป็นระบบ ๆ หนึ่ง

 2. ระบบนั้นประกอบด้วยส่วนต่าง ๆ ที่สัมพันธ์ซึ่งกันและกัน

 3. ระบบมีขอบเขตแน่นอน พร้อมทั้งมีกระบวนการรักษาบูรณาการของ อาณาเขตนั้นไว้เสมอ ต่อจากนั้นก็ได้มีการขยายต่อเติมความคิดนี้ให้ครอบคลุมสมบูรณ์ยิ่งขึ้น ตามแต่ความคิดของนักสังคมวิทยาที่นิยมอินทรีย์อุปมานี้ แบบที่สุดโด่งกว่าแบบอื่นในหมู่นักโครงสร้าง – หน้าที่นิยมมองเห็นสังคมมีลักษณะดังนี้ (อานนท์ อาภาภิรม. 2548 : 20)

 3.1 สังคมในฐานะที่เป็นระบบ ที่มีอาณาเขตแน่นอนเป็นสังคมที่วางระเบียบตนเอง ควบคุมตนเอง (Self-Regulating) โดยมีแนวโน้มที่ส่วนประกอบต่าง ๆ พึ่งพาอาศัยกันและรักษาดุลยภาพไว้ได้

 3.2 ในฐานะที่เป็นระบบที่บำรุงรักษาตนเองทำนองเดียวกับอินทรีย์ทั้งหลาย สังคมมีความต้องการจำเป็นจำนวนหนึ่ง (Needs or Requisites) ซึ่งเมื่อสนองได้แล้ว จะทำให้สังคมดำรงชีวิตอยู่ ส่วนต่าง ๆ สามารถพึ่งพากันได้ (Homeostasis) และสามารถรักษาสมดุลยภาพไว้ได้

 3.3 เมื่อเป็นดังนั้น การวิเคราะห์ระบบที่บำรุงรักษาตนเอง (สังคม) เชิงสังคมวิทยาจึงควร ต้องมุ่งสนองความต้องการ จำเป็นของส่วนประกอบต่าง ๆ ของสังคม ซึ่งการทำเช่นนี้จะส่งผลให้เป็นการรักษาความพึ่งพากันและดุลยภาพด้วย

 3.4 ในระบบที่มีความต้องการ จำเป็นสังคมจึงต้องมีโครงสร้างแบบใดแบบหนึ่งขึ้นมาเป็นหลักประการให้มีการพึ่งพา (Homeostasis) ดุลยภาพ (Equilibium) และการมีชีวิต (Survival)

 3.5 ธรรมชาติของสังคม สังคมมนุษย์เกิดขึ้นอย่างไร และทำไมจึงดำรงอยู่ได้ปัญหานี้นักปรากฏการณ์นิยมตอบว่า มนุษย์เป็นผู้สร้างสังคมขึ้นโดยการที่มนุษย์มีการกระทำระหว่างกันในชีวิตประจำวัน สังคมเกิดขึ้นเมื่อมนุษย์คิดหรือจินตนาการว่า มีสังคมให้คำจำกัดความ หรือความหมายต่าง ๆ แก่สิ่งที่ประกอบกันเป็นสังคมมนุษย์ ทุกคนยอมรับและเข้าใจความหมายเหล่านี้รวมกันแล้วใช้ความหมายร่วมกัน สังคมก็เกิดขึ้นกล่าวอีกนัยคือ การกระทำปกติประจำวันจะค่อย ๆ กลายเป็นความเคยชินแล้วกลายเป็นสถาบันในที่สุด เมื่อมาถึงคนชั่วอายุต่อไป ดังนั้น ในแง่หนึ่ง (ปรากฏการณ์นิยม) สังคมมนุษย์ก็คือ กลุ่มสถาบันที่มนุษย์ที่มีการกระทำระหว่างกันให้ความหมายและสร้างสรรค์ขึ้น (สุพัตรา สุภาพ. 2533 : 29-30)

**ทฤษฎีการมีส่วนร่วม**

 การมีส่วนร่วม (Participation) คือ เป็นผลมาจากการเห็นพ้องกันในเรื่องของความ ต้องการและทิศทางของการเปลี่ยนแปลงและความเห็นพ้องต้องกัน จะต้องมีมากจนเกิด ความคิดริเริ่มโครงการเพื่อการปฏิบัติ เหตุผลเบื้องแรก ของการที่มีคนมารวมกันไดควร จะต้องมีการตระหนักว่าปฏิบัติการทิ้งหมดหรือการกระทำทั้งหมด ที่ทำโดยกลุ่มหรือใน นามกลุ่มนั้น กระทำฝานองค์การ (Organization) ดังนั้นองค์การจะต้องเป็นเสมือนตัวนำให้บรรลุถึงความเปลี่ยนแปลงได้ (ยุพาพร รูปงาม. 2545 : 5)

 Erwin (อ้างถึงใน ยุพาพร รูปงาม. 2545 : 6) ไต้ให้ความหมายเกี่ยวกับการมี ส่วนร่วมไว้ว่า คือ กระบวนการให้บุคคลเข้ามามีส่วนเกี่ยวข้องในการดำเนินงานพัฒนา ร่วมคิด ตัดสินใจ แก้ไขปัญหาด้วยตนเอง เน้นการมีส่วนร่วมเกี่ยวข้องอย่างแข็งขันของ บุคคล แก้ไขปัญหาร่วมกับการใช้วิทยาการที่เหมาะสมและสนับสนุน ติดตามการ ปฏิบัติงานขององค์การและบุคคลที่เกี่ยวข้องทฤษฎีที่เกี่ยวกับการมีส่วนร่วมมี 5 ทฤษฎี ซึ่ง อคิน รพีพัฒน์ (อ้างถึงใน ยุพาพร รูปงาม. 2545 : 7-9) ได้สรุปไว้ ดังนี้

 1. ทฤษฎีการเกลี้ยกล่อมมวลชน (Mass Persuation)

 Maslow (อ้างถึงใน อคิน รพีพัฒน์. 2527 : 7-8) กล่าวว่า การเกลี้ยกล่อม หมายถึง การใช้คำพูดหรือการเขียน เพื่อมุ่งให้เกิดความเชื่อถือและการกระทำ ซึ่งการ เกลี้ยกล่อม มีประโยชน์ในการแก้ไขปัญหาความขัดแย้งในการปฏิบัติงานและถ้าจะ ให้ เกิดผลดีผู้เกลี้ยกล่อมจะต้องมีศิลปะในการสร้างความสนใจในเรื่องที่จะเกลี้ย กล่อม โดยเฉพาะในเรื่อง ความต้องการของคนตามหลักทฤษฎีของ Maslow ที่เรียกว่าสำดับขั้นความต้องการ (Hierarchy of Needs) คือ ความต้องการของคนจะเป็นไปตามสำดับจาก น้อยไปมาก มีทั้งหมด 5 ระดับ ดังนี้

 1. ความต้องการทางด้านสรีระวิทยา (Physiological Needs) เป็นความต้องการ ขั้นพื้นฐานของมนุษย์ (Survival Needร) ได้แก่ ความต้องการทางต้านอาหาร ยา เครื่องนุ่งห่ม ที่อยู่อาศัย ยารักษาโรค และความต้องการทางเพศ

 2. ความต้องการความมั่นคงปลอดภัยของชีวิต (Safety and Security Needs) ได้แก่ ความต้องการที่อยู่อาศัยอย่างมีความปลอดภัยจากการถูกทำร้ายร่างกาย หรือถูก ขโมยทรัพย์สิน หรือความมั่นคงในการทำงานและการมีชีวิตอยู่อย่างมั่นคงในสังคม

 3. ความต้องการทางด้านสังคม (Social Needs) ไต้แก่ ความต้องการความรัก ความต้องการที่จะให้สังคมยอมรับว่าตนเป็นส่วนหนึ่งของสังคม

 4. ความต้องการที่จะมีเกียรติยศชื่อเสียง (Self-esteem Needs) ไต้แก่ ความภาคภูมิใจ ความต้องการดีเด่นในเรื่องหนึ่งที่จะให้ไต้รับการยกย่องจากบุคคลอื่น ความต้องการ ต้านนี้เป็นความต้องการระดับสูงที่เกี่ยวกับความมั่นใจในตัวเองในเรื่องความ ความสามารถ และความสำคัญของบุคคล

 5. ความต้องการความสำเร็จแห่งตน (Self-actualization Needs) เป็นความ ต้องการในระบบสูงสุด ที่อยากจะให้เกิดความสำเร็จในทุกสิ่งทุกอย่างตามความนึกคิด ของตนเองเพื่อจะพัฒนาตนเองให้ดีที่สุดเท่าที่จะทำได้ความต้องการนี้จึงเป็นความต้องการพิเศษของบุคคลที่จะพยายามผลักดันชีวิตของตนเองให้เป็นแนวทางที่ดีที่สุด

 2. ทฤษฎีการระดมสร้างขวัญของคนในชาติ (National Morale)

 คนเรามีความต้องการทางกายและใจถ้าคนมีขวัญดีพอ ผลของการทำงานจะสูง ตามไปด้วย แด่ถ้าขวัญไม่ดีผลงานก็ตํ่าไปด้วย ทั้งนี้เนื่องจากว่าขวัญเป็นสถานการณ์ทาง จิตใจที่แสดงออกในรูปพฤติกรรมด่าง ๆ นั่นเอง การจะสร้างขวัญให้ดีต้องพยายามสร้าง ทัศนคติที่ดีต่อผู้ร่วมงาน เช่น การไม่เอารัดเอาเปรียบ การให้ข้อเท็จจริงเกี่ยวกับงาน การเปิดโอกาสให้แสดงความคิดเห็น เป็นต้น และเมื่อใดก็ตามถ้าคนทำงานมีขวัญดีจะ เกิดสำนึกในความรับผิดชอบ อันจะเกิดผลดีแก่หน่วยงานทั้งในส่วนที่เป็นขวัญส่วนบุคคล และขวัญของกลุ่ม ดังนั้น จะเป็นไปได้ว่าขวัญของคนเราโดยเฉพาะคนมีขวัญที่ดีย่อมเป็นปัจจัยหนึ่งที่จะ นำไปสู่การมีส่วนร่วมในกิจกรรมต่าง ๆ ได้เช่นกัน (ยุพาพร รูปงาม, 2545 : 8)

 3. ทฤษฎีสร้างความรู้สึกชาตินิยม (Nationalism)

 ปัจจัยประการหนึ่งที่นำสู่การมีส่วนร่วมคือ การสร้างความรู้สึกชาตินิยมให้ เกิดขึ้น หมายถึง ความรู้สึกเป็นตัวของตัวเองที่จะอุทิศหรือ เน้นค่านิยมเรื่องผลประโยชน์ ส่วนรวมของชาติ มีความพอใจในชาติของตัวเอง พอใจเกียรติภูมิ จงรักภักดี ผูกพันต่อ ท้องถิ่น (ยุพาพร รูปงาม. 2545 : 8)

 4. ทฤษฎีการสร้างผู้นำ (Leadership)

 การสร้างผู้นำจะช่วยจูงใจให้ประชาชนทำงานควยความเต็มใจเพื่อบรรลุ เป้าหมายหรือวัตถุประสงค์ร่วมกัน ทั้งนี้เพราะผู้นำเป็นปัจจัยสำคัญของการร่วมกลุ่มคน จูงใจไปยังเป้าประสงค์โดยทั่วไปแล้วผู้นำอาจจะมีทั้งผู้นำที่ดีเรียกว่า ผู้นำปฎิฐาน (Positive Leader) ผู้นำพลวัต คือ เคลื่อนไหวทำงานอยู่เสมอ (Dynamic Leader) และผู้นำไม่มีกิจ ไม่มีผลงานสร้างสรรค์ ที่เรียกว่า ผู้นำนิเสธ (Negative Leader) ผลของการให้ทฤษฎีการสร้างผู้นำ จึงทำให้เกิดการระดมความร่วมมือปฏิบัติงานอย่างมีขวัญกำลังใจ งานมีคุณภาพ มีความคิดริเริ่มสร้างสรรค์ และร่วมรับผิดชอบ ตังนั้น การสร้างผู้นำที่ดี ยอมจะนำไปสู่ การมีส่วนร่วมใน กิจกรรมต่าง ๆ ด้วยดีนั่นเอง (ยุพาพร รูปงาม, 2545 : 8)

 5. ทฤษฎีการใช้วิธีและระบบทางการบริหาร (Administration and Method)

 การใช้ระบบบริหารในการระดมความร่วมมือเป็นวิธีหนึ่งที่ง่ายเพราะใช้กฎหมาย ระเบียบ แบบแผน เป็นเครื่องมือในการดำเนินการ แต่อย่างใดก็ตามผลของ ความร่วมมือยังไม่มีระบบใดดีที่ชุดในเรื่องการใช้บริหาร เพราะธรรมชาติของคน ถ้าทำงานตามความสมัครใจอย่างตั้งใจไม่มีใครบังคับก็จะทำงานด้วยความรัก แต่ถ้าไม่ ควบคุมเลยก็ไม่เป็นไปตามนโยบายและความจำเป็นของรัฐ เพราะการใช้ระบบบริหาร เป็นการให้ปฏิบัติตามนโยบายเพื่อให้บรรลุเป้าหมายเพิ่มความคาดหวังผล ประโยชน์ (ยุพาพร รูปงาม, 2545 : 8-9)

 สำนักงานคณะกรรมการกองทุนหมู่บ้านและชุมชนเมืองแห่งชาติ, สำนักงานสภาสถาบันราชภัฎ และทบวงมหาวิทยาลัย (2546 : 114) ได้ระบุว่า การมีส่วนร่วม คือ การที่ประชาชนหรือชุมชนสามารถเข้าไปมีส่วนในการตัดสินใจ ในการกำหนด นโยบายพัฒนาท้องถิ่น และมีส่วนร่วมในการรับประโยชน์จากบริการ รวมทั้งมีส่วนใน การควบคุมประเมินผลโครงการต่าง ๆ ของท้องถิ่น นอกจากนี้ยังได้ให้ความหมายของ การมีส่วนร่วมว่ามี 2 ลักษณะ คือ

 1. การมีส่วนร่วมในลักษณะที่เป็นกระบวนการของการพัฒนา โดยให้ประชาชน มีส่วนร่วมในการพัฒนาตั้งแต่เริ่มด้นจนสิ้นสุดโครงการ ได้แก่ การร่วมกันค้นหาปัญหา การวางแผน การดัดสินใจ การระดมทรัพยากรและเทคโนโลยีท้องถิ่น การบริหารจัดการ การคิดตามประเมินผล รวมทั้งรับผลประโยชน์ที่เกิดขึ้นจากโครงการ

 2. การมีส่วนร่วมทางการเมือง แบ่งออกเป็น 2 ประเภท คือ การส่งเสริมสิทธิและพลังอำนาจของพลเมืองโดยประชาชน หรือ ชุมชนพัฒนาขีดความสามรถของตนในการจัดการเพื่อรักษาผลประโยชน์ของกลุ่ม ควบคุมการใช้และการกระจายทรัพยากรของชุมชนอันจะก่อให้เกิดกระบวนการ และ โครงสร้างที่ประชาชนในชนบทสามารถแสดงออก ซึ่งความสามารถของตนและได้รับ ผลประโยชน์จากการพัฒนาการเปลี่ยนแปลงกลไกการพัฒนาโดยรัฐ มาเป็นการพัฒนาที่ประชาชน มีบทบาทหลักโดยการกระจายอำนาจในการวางแผน จากส่วนกลางมาเป็นส่วนภูมิภาค เป็นการคืนอำนาจในการพัฒนาให้แก่ประชาชนให้มีส่วนร่วมในการกำหนดอนาคต ของตนเอง

 นิรันดร์ จงวุฒิเวศย์ (2527 : 183) ได้สรุปความหมายของการมีส่วนร่วมว่า การมีส่วนร่วม หมายถึง การเกี่ยวข้องทางด้านจิตใจและอารมณ์ของ บุคคลหนึ่งในสถานการณ์กลุ่ม ซึ่งผลของการเกี่ยวข้องดังกล่าวเป็นเหตุเร้าใจให้กระทำการให้บรรลุ จุดมุ่งหมายของกลุ่มนั้น กับทั้งทำให้เกิดความส่วนร่วมรับผิดชอบกับกลุ่มดังกล่าวด้วย

 นรินทร์ชัย พัฒนพงศ์ (2546 : 4) ได้สรุปความหมายของการมีส่วนร่วมว่า การมีส่วนร่วม คือ การที่ฝ่ายหนึ่งฝ่ายใดที่ไม่เคยได้เข้าร่วมในกิจกรรมต่าง ๆ หรือเข้า ร่วม การตัดสินใจหรือเคยมาเข้าร่วมด้วยเล็กน้อยได้เข้าร่วมด้วยมากขึ้น เป็นไปอย่างมี อิสรภาพ เสมอภาค มิใช่มีส่วนร่วมอย่างผิวเผินแต่เข้าร่วมด้วยอย่างแท้จริงยิ่งขึ้นและ การเข้าร่วมนั้นต้องเริ่มตั้งแต่ขั้นแรกจนถึงขั้นสุดท้ายของโครงการ

 ชิต นิลพานิช และกุลธน ธนาพงศธร (2532 : 350) ได้ระบุว่า การมีส่วนร่วม ของประชาชนในการพัฒนาชนบท หมายถึง การที่ประชาชนทั้งในเมืองและชนบทได้เข้ามีส่วนร่วมหรือเข้ามีส่วนเกี่ยวข้อง ในการดำเนินงานพัฒนาชนบทขั้นตอนได้ขั้นตอน หนึ่งหรือทุกขั้นตอนแล้วแต่เหตุการณ์จะเอื้ออำนวย

 วันรักษ์ มิ่งมณีนาคิน (2531 : 10) ได้สรุปว่า การมีส่วนร่วมของประชาชน หมายถึง การเข้าร่วมอย่างแข็งขันและอย่างเต็มที่ของกลุ่มบุคคลผู้มีส่วนได้เสียในทุก ขั้นตอนของโครงการหรืองานพัฒนาชนบท โดยเฉพาะอย่างยิ่งการมี ส่วนร่วมในอำนาจ การตัดสินใจและหน้าที่ความรับผิดชอบ การมีส่วนเข้าร่วมจะเป็นเครื่องประกันว่าสิ่งที่ ผู้มีส่วนได้เสียต้องการที่สุดนั้น จักได้รับการตอบสนองและทำให้มีความเป็นไปได้มาก ขึ้นว่าสิ่งที่ทำไปนั้นจะตรงกับความต้องการที่แท้จริง และมั่นใจมากขึ้นว่าผู้เข้าร่วม ทุกคนจะได้รับประโยชน์เสมอหน้ากัน

 โกวิทย์ พวงงาม (2545 : 8) ได้สรุปถึงการมีส่วนร่วมที่แท้จริงของประชาชน ในการพัฒนา ควรจะมี 4 ขั้นตอน คือ

 1. การมีส่วนร่วมในการค้นหาปัญหาและสาเหตุของปัญหาของแต่ละท้องถิ่น กล่าวคือ ถ้าหากชาวชนบทยังไม่สามารถทราบถึงปัญหาและเข้าใจถึงสาเหตุของปัญหา ในท้องถิ่นของตนเป็นอย่างดีแล้ว การดำเนินงานต่าง ๆ เพื่อแก้ปัญหาของท้องถิ่นย่อม ไร้ประโยชน์ เพราะชาวชนบทจะไม่เข้าใจและมองไม่เห็นถึงความสำคัญของการ ดำเนินงานเหล่านั้น

 2. การมีส่วนร่วมในการวางแผนดำเนินกิจกรรม เพราะการวางแผนดำเนินงาน เป็น ขั้นตอนที่จะช่วยให้ชาวชนบทรู้จักวิธีการคิด การตัดสินใจอย่างมีเหตุผล รู้จักการ นำเอาปัจจัยข่าวสารข้อมูลต่าง ๆ มาใช้ในการวางแผน

 3. การมีส่วนร่วมในการลงทุนและการปฏิบัติงาน แม้ชาวชนบทส่วนใหญ่จะมี ฐานะยากจน แต่ก็มีแรงงานของตนที่สามารถใช้เข้าร่วมได้ การร่วมลงทุนและปฏิบัติงาน จะทำให้ชาวชนบทสามารถคิดต้นทุนดำเนินงานได้ด้วยตนเอง ทำให้ได้เรียนรู้การดำเนิน กิจกรรมอย่างใกล้ชิด

 4. การมีส่วนร่วมในการติดตามและประเมินผลงาน ถ้าหากการติดตามงานและ ประเมินผลงานขาดการมีส่วนร่วมแล้วชาวชนบทย่อมจะไม่ทราบด้วยตนเองว่างานที่ทำ ไปนั้นได้รับผลดี ได้รับประโยชน์หรือไม่อย่างใด การดำเนินกิจกรรมอย่างเดียวกันใน โอกาสต่อไป จึงอาจจะประสบความยากสำบาก

 นอกจากนี้สำนักมาตรฐานการศึกษา (2545 : 116) ยังได้ กล่าวถึง การมีส่วนร่วมในขั้นตอนของการพัฒนา 5 ขั้น ดังนี้

 1. ขั้นมีส่วนร่วมในการค้นหาปัญหาและสาเหตุของปัญหาในชุมชนตลอดจน กำหนดความต้องการของชุมชน และมีส่วนร่วมในการจัดลำดับความสำคัญของความ ต้องการ

 2. ขั้นมีส่วนร่วมในการวางแผนพัฒนา โดยประชาชนมีส่วนร่วมในการกำหนด นโยบายและวัตถุประสงค์ของโครงการ กำหนดวิธีการและแนวทางการดำเนินงาน ตลอดจนกำหนดทรัพยากรและแหล่งทรัพยากรที่ใช้

 3. ขั้นมีส่วนร่วมในการดำเนินงานพัฒนา เป็นขั้นตอนที่ประชาชนมีส่วนร่วม ในการสร้างประโยชน์โดยการสนับสนุนทรัพย์ วัสดุอุปกรณ์และแรงงาน หรือเข้าร่วม บริหารงาน ประสานงานและดำเนินการขอความช่วยเหลือจากภายนอก

 4. ขั้นการมีส่วนร่วมในการับผลประโยชน์จากการพัฒนา เป็นขั้นตอน ที่ประชาชนมีส่วนร่วมในการรับผลประโยชน์ที่พึงได้รับจากการพัฒนาหรือยอมรับ ผลประโยชน์อันเกิดจากการพัฒนาทั้งด้านวัตถุและจิตใจ

 5. ขั้นการมีส่วนร่วมในการประเมินผลการพัฒนา เป็นขั้นที่ประชาชนเข้าร่วม ประเมินว่าการพัฒนาที่ได้กระทำไปนั้นสำเร็จดามวัตถุประสงค์เพียงใด

 นรินทร์ชัย พัฒนพงศา (2546:17) ได้กล่าวถึงระดับของการมีส่วนร่วมตาม หลักการทั่วไปว่าแบ่งเป็น 5 ระดับ คือ

 1. การมีส่วนร่วมเป็นผู้ให้ข้อมูล ของตน/ครอบครัว/ชุมชนของตน

 2. การมีส่วนร่วมรับข้อมูลข่าวสาร

 3. การมีส่วนร่วมตัดสินใจ โดยเฉพาะในโครงการที่ตนมีส่วนได้เสีย โดย แบ่งเป็น 3 กรณีแล้วแต่กิจกรรมในตนอยู่ในขั้นตอนใดต่อไปนี้

 3.1 ตนมีนํ้าหนักการตัดสินใจน้อยกว่าเจ้าของโครงการ

 3.2 ตนมีนํ้าหนักการตัดสินใจเท่ากบเจ้าของโครงการ

 3.3 ตนมีน้ำหนักการตัดสินใจมากกว่าเจ้าของโครงการ

 4. การส่วนร่วมทำ คือร่วมในขั้นดอนการดำเนินงานทั้งหมด

 5. การมีส่วนร่วมสนับสนุน คืออาจไม่มีโอกาสร่วมทำ แต่มีส่วนร่วมช่วยเหลือ ในด้านอื่น ๆ

 นอกจากนี้ยังได้มีการแบ่งระดับของการมีส่วนร่วมเป็นระดับของการมีส่วนร่วม ตามแนวทางพัฒนาชุมชน เป็นการมีส่วนร่วมในการแก้ปัญหาที่เกิดขึ้นในชุมชน โดยได้ แบ่งไว้ดังนี้

 1. ร่วมค้นหาปัญหาของตนให้เห็นว่าสิ่งใดที่เป็นปัญหารากเหง้าของปัญหา

 2. ร่วมค้นหาสิ่งที่จำเป็นของตนในปัจจุบันคืออะไร

 2.1 ร่วมคิดช่วยตนเองในการจัดสำดับปัญหา เพื่อจะแก้ไขสิ่งใดก่อนหลัง

 2.2 วางแผนแก้ไขปัญหาเป็นเรื่อง ๆ

 2.3 ร่วมระดมความคิด ถึงทางเลือกต่าง ๆ และเลือกทางเลือกที่เหมาะสมเพื่อ แก้ไขปัญหาที่วางแผนนั้น

 2.4 ร่วมพัฒนาเทคโนโลยีที่จะนำมาใช้

 2.5 ร่วมดำเนินการแก้ไขปัญหานั้น ๆ

 2.6 ร่วมติดตามการดำเนินงานและประเมินผลการดำเนินงาน

 2.7 ร่วมรับผลประโยชน์/หรือร่วมเสียผลประโยชน์จากการดำเนินงาน

 หลักการสำคัญของการส่งเสริมการมีส่วนร่วมของประชาชนมี ดังนี้ (ชิต นิลพานิช และกุลธน ธนาพงศธร. 2532 : 362)

 1. หลักการสร้างความสัมพันธ์ที่ดีต่อกันระหว่างทางราชการกับประชาชน โดย ยึดถือความศรัทธาของประชาชนที่มีต่อหน่วยงานหรือต่อบุคคล

 2. หลักการขจัดความขัดแรง ความขัดแย้งในเรื่องผลประโยชน์และความคิด จะมี อิทธิพลต่อการดำเนินงานพัฒนาเป็นอย่างมากเพราะจะทำให้งานหยุดชะงักและลมเหลว

 3. หลักการสร้างอุดมการณ์และค่านิยมในด้านความขยัน ความอดทน การร่วม มือ การซื่อสัตย์ และการพึ่งตนเอง เพราะอุดมการณ์เป็นเรื่องที่จะจูงใจประชาชนให้ ร่วมสนับสนุนนโยบาย และเป้าหมายการดำเนินงาน และอาจก่อให้เกิดขวัญและกำลังใจ ในการปฏิบัติงาน

 4. การให้การศึกษาอบรมอย่างต่อเนื่องเป็นการส่งเสริมให้คนมีความรู้ความคิด ของตนเอง ช่วยให้ประชาชนมั่นใจในตนเองมากขึ้น การให้การศึกษาอบรมโดยให้ ประชาชนมีโอกาสทดลองคิด ปฏิบัติ จะช่วยให้ประชาชนสามารถคุ้มครองตนเองได้ รู้จักวิเคราะห์เห็นคุณค่าของงาน และน่าไปสู่การเข้าร่วมในการพัฒนา

 5. หลักการทำงานเป็นทีม สามารถน่ามาใช้ในการแสวงหาความร่วมมือในการ พัฒนาได้สิ

 6. หลักการสร้างพลังชุมชน การรวมกลุ่มกันทำงานจะทำให้เกิดพลังในการ ทำงานและทำให้งานเกิดประสิทธิภาพ

 อนึ่ง สำนักมาตรฐานการศึกษา (2545 : 118) ได้ กล่าวถึงยุทธศาสตร์ในการส่งเสริมการมีส่วนร่วมของประชาชนไว้ 2 ประการคือ

 1. การจัดกระบวนการเรียนรู้ สามารถทำได้หลายวิธี ดังนี้

 1.1 จัดเวทีวิเคราะห์สถานการณ์ของหมู่บ้านเพื่อทำความเข้าใจและเรียนรู้ร่วมกันในประเด็นต่าง ๆ

 1.2 จัดเวทีแลกเปลี่ยนประสบการณ์หรือจัดทัศนศึกษาระหว่างกลุ่มองค์กร ต่าง ๆ ภายในชุมชนและระหว่างชุมชน

 1.3 แก่อบรมเพื่อพัฒนาทักษะเฉพาะด้านต่าง ๆ

 1.4 ลงมือปฏิบัติจริง

 1.5 ถ่ายถอดประสบการณ์และสรุปบทเรียนที่จะนำไปสู่การปรับปรุง กระบวนการทำงานที่เหมาะสม

 2. การพัฒนาผู้นำเครือข่าย เพื่อให้ผู้นำเกิดความมั่นใจในความและ ความสามารถที่มี จะช่วยให้สามารถริเริ่มกิจกรรมการแก้ไขปัญหา หรือกิจกรรมการ พัฒนาได้ ซึ่งสามารถทำไค้หลายวิธี ดังนี้

 2.1 แลกเปลี่ยน เรียนfระหว่างผู้นำทั้งภายในและภายนอกชุมชน

 2.2 สนับสนุนการจัดเวทีแลกเปลี่ยนเรียนเอย่างต่อเนื่อง และสนับสนุน ข้อมูลข่าวสารที่จำเป็นอย่างต่อเนื่อง

 2.3 แลกเปลี่ยนเรียนและดำเนินงานร่วมกันของเครือข่ายอย่างต่อเนื่องจะทำ ให้เกิดกระบวนการจัดการและจัดองค์กรร่วมกัน

 กรรมวิธีการมีส่วนร่วมของประชาชน สามารถทำได้หลายวิธี ที่สำคัญมี ดังต่อไปนี้ (โกวิทย์ พวงงาม. 2545 : 11)

 1. การเข้าร่วมประชุมอภิปราย เป็นการเข้าร่วมถกปัญหาหรือเนื้อหาสาระของ แผนงานหรือโครงการพัฒนา เพื่อสอบถามความคิดเห็นของประชาชน

 2. การถกเถียง เป็นการแสดงความคิดเห็นโต้แย้งตามวิถีทางประชาธิปไตยเพื่อให้ทราบถึงผลดี ผลเสียในกรณีต่าง ๆ โดยเฉพาะประชาชนในท้องถิ่นที่มีผลกระทบ ทั้งทางบวกและทางลบต่อความเป็นอยู่ของเขา

 3. การให้คำปรึกษาแนะนำ ประชาชนต้องร่วมเป็นกรรมการในคณะกรรมการ บริหารโครงการเพื่อให้ความมั่นใจว่ามีเสียงของประชาชนที่ลูกผลกระทบ เข้ามีส่วนร่วม รับรู้และร่วมในการตัดสินใจและการวางแผนด้วย

 4. การสำรวจ เป็นวิธีการให้ประชาชนได้มีส่วนร่วมแสดงความคิดเห็นในเรื่อง ต่าง ๆ อย่างทั่วถึง

 5. การประสานงานร่วม เป็นกรรมวิธีที่ประชาชนเข้าร่วมตั้งแต่การคัดเลือก ตัวแทนของกลุ่มเข้าไปเป็นแกนนำในการจัดการหรือบริหาร

 6. การจัดทัศนศึกษา เป็นการให้ประชาชนได้เข้าร่วมตรวจสอบข้อเท็จจริง ณ จุดดำเนินการ ก่อนให้มีการตัดสินใจอย่างใดอย่างหนึ่ง

 7. การสัมภาษณ์หรือพูดคุยอย่างไม่เป็นทางการกับผู้นำ รวมทั้งประชาชนที่ได้รบ ผลกระทบเพื่อหาข้อมูลเกี่ยวกับความคิดเห็นและความต้องการที่แท้จริงของท้อง ถิ่น

 8. การไต่สวนสาธารณะ เป็นการเปิดโอกาสให้ประชาชนทุกกลุ่มเข้าร่วมแสดง ความคิดเห็นต่อนโยบาย กฎ ระเบียบในประเด็นต่าง ๆ ที่จะมีผลกระทบต่อประชาชน โดยรวม

 9. การสาธิต เป็นการใช้เทคนิคการสื่อสารทุกรูปแบบเพื่อเผยแพร่ข้อมูลข่าวสาร ให้ประชาชนรับทราบอย่างทั่วถึงและชัดเจนอันจะเป็นแรงจูงใจให้เข้ามามีส่วน ร่วม

 10. การรายงานผล เป็นการเปิดโอกาสให้ประชาชนทบทวนและสะท้อนผลการตัดสินใจต่อโครงการอีกครั้ง หนึ่ง หากมีการเปลี่ยนแปลงจะได้แก้ไขได้ทันท่วงที

**ทฤษฎีการจัดการทรัพยากรธรรมชาติและสิ่งแวดล้อม**

 การจัดการ (Management) หมายถึง การดำเนินงานอย่างมีประสิทธิภาพในรูปแบบ ต่าง ๆ ทั้งด้านการจัดหา การเก็บรักษา การซ่อมแซม การใช้อย่างประหยัด และการสงวนรักษา เพื่อให้กิจกรรมที่ดา เนินการนั้นสามารถให้ผลยั่งยืนต่อมวลมนุษย์และธรรมชาติ โดยหลักการแล้ว“การจัดการ” จะต้องมีแนวทางการดา เนินงาน ขบวนการ และขั้นตอน รวมทั้งจุดประสงค์ในการดา เนินงานที่ชัดเจนแน่นอน (พรชัย ธรณธรรม และจินตนา ทวีมา. 2538 : 124)

 การจัดการทรัพยากรธรรมชาติและสิ่งแวดล้อม หมายถึง การดำเนินงานต่อทรัพยากรธรรมชาติและสิ่งแวดล้อมอย่างมีประสิทธิภาพ ทั้งในด้านการจัดหา การเก็บรักษาการซ่อมแซม การใช้อย่างประหยัด และการสงวนรักษา เพื่อให้ทรัพยากรธรรมชาติและสิ่งแวดล้อมนั้นสามารถเอื้ออำนวยประโยชน์แก่มวลมนุษย์ได้ใช้ตลอดไปอย่างไม่ขาดแคลนหรือมีปัญหาใด ๆ หรืออาจจะหมายถึงกระบวนการจัดการ แผนงานหรือกิจกรรมในการจัดสรรและการใช้ทรัพยากรธรรมชาติและสิ่งแวดล้อมเพื่อสนองความต้องการในระดับต่าง ๆ ของมนุษย์และเพื่อให้บรรลุเป้าหมายสูงสุดของการพัฒนาคือเสถียรภาพทางเศรษฐกิจ สังคมและคุณภาพสิ่งแวดล้อมโดยยึดหลักการอนุรักษ์ด้วยการใช้ทรัพยากรธรรมชาติและสิ่งแวดล้อมอย่างฉลาด ประหยัด และก่อให้เกิดผลเสียต่อสิ่งแวดล้อมน้อยที่สุดเท่าที่จะทา ได้ (พรชัย ธรณธรรม และจินตนา ทวีมา. 2538 : 145)

 การจัดการทรัพยากรธรรมชาติ หมายถึงการดำ เนินงานอย่างมีประสิทธิภาพต่อสิ่งที่เกิดขึ้นตามธรรมชาติและให้ประโยชน์ต่อมนุษย์ ทั้งในด้านการจัดหา การเก็บรักษา การซ่อมแซมการใช้อย่างประหยัด รวมทั้งการสงวนเพื่อให้ทรัพยากรธรรมชาตินั้นสามารถให้ผลได้อย่างยาวนานการจัดการสิ่งแวดล้อม หมายถึง การดำ เนินงานอย่างมีประสิทธิภาพเพื่อทา ให้สิ่งที่อยู่รอบ ๆ ตัวเรามีผลดีต่อคุณภาพชีวิต นั่นก็คือจะต้องดำ เนินการป้องกันไม่ให้เกิดปัญหาภาวะมลพิษที่จะมีผลต่อการดำรงชีวิตอยู่อย่างมีความสุข ปลอดภัยการจัดการทรัพยากรธรรมชาติและสิ่งแวดล้อมจะต้องยึดหลักการทางอนุรักษ์วิทยาเพื่อประกอบการ ดำเนินงานในการจัดการดังนี้ คือ

 1. การใช้ทรัพยากรธรรมชาติและสิ่งแวดล้อมจะต้องเป็นไปอย่างสมเหตุสมผล ใช้อย่างฉลาดหรือใช้ตามความจำเป็นไม่ใช้อย่างฟุ่มเฟือยและไม่เกิดการสูญเปล่า หรือเกิดการสูญเปล่าน้อยที่สุด

 2. การประหยัดของที่หายากและของที่กำลังสูญพันธุ์

 3. การปรับปรุง ซ่อมแซมสิ่งที่เสื่อมโทรมให้คืนสภาพก่อนนำไปใช้ เพื่อให้ระบบสิ่งแวดล้อมดีขึ้น

 **1. แนวความคิดการจัดการทรัพยากรธรรมชาติ และสิ่งแวดล้อม**

 การจัดการทรัพยากรธรรมชาติและสิ่งแวดล้อม มีแนวความคิดหลักในการดำเนินงานดังนี้คือ

 1. มุ่งหวังให้ทรัพยากรธรรมชาติและสิ่งแวดล้อมที่ประกอบกันอยู่ในระบบธรรมชาติมีศักยภาพที่สามารถให้ผลิตผลได้อย่างยั่งยืนถาวรและมั่นคง คือ มุ่งหวังให้เกิดความเพิ่มพูนภายในระบบที่จะนำมาใช้ได้ โดยไม่มีผลกระทบกระเทือนต่อทรัพยากรธรรมชาติและสิ่งแวดล้อมนั้น ๆ

 2. ต้องมีการจัดองค์ประกอบภายในระบบธรรมชาติหรือ สิ่งแวดล้อมหรือระบบนิเวศให้มี ชนิด ปริมาณ และสัดส่วนของทรัพยากรธรรมชาติและสิ่งแวดล้อมแต่ละชนิดเป็นไปตามเกณฑ์มาตรฐานตามธรรมชาติ เพื่อให้อยู่ในภาวะสมดุลของธรรมชาติ

 3. ต้องยึดหลักการของอนุรักษ์วิทยาเป็นพื้นฐาน โดยจะต้องมีการรักษาสงวน ปรับปรุงซ่อมแซม และพัฒนาทรัพยากรธรรมชาติ ในทุกสภาพทั้งในสภาพที่ดีตามธรรมชาติ ในสภาพที่กำลังมีการใช้และในสภาพที่ทรุดโทรมร่อยหรอ

 4. กำหนดแนวทางปฏิบัติที่ชัดเจนในการควบคุมและกา จัดของเสียมิให้เกิดขึ้นภายในระบบธรรมชาติ รวมไปถึงการนา ของเสียนั้น ๆ กลับมาใช้ให้เกิดประโยชน์อย่างต่อเนื่อง

 5. ต้องกำหนดแนวทางในการจัดการเพื่อให้คุณภาพชีวิตของมนุษย์ดีขึ้น โดยพิจารณาถึงความเหมาะสมในแต่ละสถานที่และแต่ละสถานการณ์

 **2. แนวทางการจัดการการจัดการทรัพยากรธรรมชาติ และสิ่งแวดล้อม**

 ทรัพยากรธรรมชาติและสิ่งแวดล้อมนั้น มีหลายชนิดและแต่ละชนิดก็มีคุณสมบัติและเอกลักษณ์ที่เฉพาะตัว ดังนั้น เพื่อให้การจัดการสามารถบรรลุเป้ าหมายของแนวคิด จึงควรกำหนดหลักการจัดการหรือแนวทางการจัดการให้สอดคล้องกับชนิด คุณสมบัติ และเอกลักษณ์เฉพาะอย่างของทรัพยากรธรรมชาติและสิ่งแวดล้อมนั้น ๆ ดังนี้ ทรัพยากรหมุนเวียน หรือทรัพยากรที่ใช้ไม่หมดสิ้น เป็นทรัพยากรที่มีอยู่ในธรรมชาติอย่างมากมาย อาทิเช่น แสงอาทิตย์ อากาศ และน้ำ ในวัฏจักร ทรัพยากรประเภทนี้มีความจำเป็นต่อร่างกายมนุษย์และสิ่งมีชีวิตอย่างอื่น ถ้าขาดแคลนหรือมีสิ่งเจือปน ทั้งที่เป็นพิษและไม่เป็นพิษก็จะมีผลต่อการเจริญเติบโตและศักยภาพในการผลิตของทรัพยากรธรรมชาติ นั้น

 การจัดการจะต้องควบคุมการกระทำที่จะมีผลเสียหรือเกิดสิ่งเจือปนต่อทรัพยากรธรรมชาติ ต้องควบคุมและป้องกันมิให้เกิดปัญหามลพิษจากขบวนการผลิตทั้งการเกษตรอุตสาหกรรม ที่จะมีผลต่อทรัพยากรประเภทนี้ รวมทั้งการให้การศึกษาแก่ประชาชน ทั้งผลดี-ผลเสียของการปนเปื้อน วิธีการควบคุมและป้องกัน รวมทั้งต้องมีกฎหมายควบคุมการกระทำที่จะมีผลต่อทรัพยากรธรรมชาติประเภทนี้ด้วย ทรัพยากรทดแทนได้เป็นทรัพยากรธรรมชาติที่ใช้แล้วสามารถฟื้นคืนสภาพได้ ทั้งในระยะสั้นและระยะยาว ซึ่งได้แก่ ป่าไม้ มนุษย์ สัตว์ป่า พืช ดิน และน้า ทรัพยากรประเภทนี้มักจะมีมากและจา เป็นอย่างยิ่งต่อมนุษย์และสิ่งมีชีวิตอื่น ๆ มนุษย์ต้องการใช้ทรัพยากรนี้ ตลอดเวลาเพื่อปัจจัยสี่ การเก็บเกี่ยวผลประโยชน์จากทรัพยากรธรรมชาติชนิดนี้ หรือการนา มาใช้ประโยชน์ควรนำมาใช้เฉพาะส่วนที่เพิ่มพูนเท่านั้น หรืออีกนัยหนึ่งแนวคิดนี้ถือว่าฐานของทรัพยากรธรรมชาติที่มีอยู่เปรียบเสมือนต้นทุนที่จะได้รับผลกำไรหรือดอกเบี้ยรายปี โดยส่วนกำไรหรือดอกเบี้ยนี้ก็คือส่วนที่เราสามารถนำมาใช้ประโยชน์ได้การจัดการจะต้องจัดให้ระบบธรรมชาติมีองค์ประกอบภายในที่มีชนิด และประมาณที่ได้สัดส่วนกัน การใช้ต้องใช้เฉพาะส่วนที่เพิ่มพูนและต้องควบคมและป้องกันให้สต๊อกหรือฐานของทรัพยากรธรรมชาติและสิ่งแวดล้อมนั้น ๆ มีศักยภาพ หรือความสามารถในการให้ผลิตผลหรือส่วนเพิ่มพูนได้อย่างมีประสิทธิภาพ รวมทั้งในการใช้หรือการผลิตของทรัพยากรธรรมชาตินั้นจะต้องใช้เทคโนโลยีที่เหมาะสมและยึดหลักทางการอนุรักษ์วิทยาด้วยทรัพยากรที่ใช้แล้วหมดไป เป็นทรัพยากรธรรมชาติที่ใช้แล้วจะหมดไป ไม่สามารถเกิดขึ้นมาทดแทนได้ หรือถ้าจะเกิดขึ้นมาทดแทนได้ก็ต้องใช้เวลานานมาก และมักเป็นทรัพยากรที่มีความสำคัญทางด้านเศรษฐกิจ ซึ่งได้แก่ น้ำ มันปิโตรเลียม ก๊าซธรรมชาติ และสินแร่ การจัดการทรัพยากรประเภทนี้ จะต้องเน้นการประหยัดและพยายามไม่ให้เกิดการสูญเสียต้องใช้ตามความจา เป็นหรือถ้าสามารถใช้วัสดุอื่นแทนได้ก็ควรนำมาใช้แทน รวมทั้งต้องนา ส่วนที่เสียแล้วกลับมาใช้ประโยชน์ให้คุ้มค่าต่อไปมาตรการจูงใจในการอนุรักษ์และการใช้ประโยชน์ทรัพยากรธรรมชาติและสิ่งแวดล้อม ปัจจุบันปัญหาความเสื่อมโทรมของทรัพยากรธรรมชาติและสิ่งแวดล้อมนั้น จำเป็นจะต้องได้รับความร่วมมือในการดา เนินงานแก้ไขทั้งในภาครัฐบาล ผู้ประกอบการ และประชาชนโดยทั่วไป ดังนั้น แนวทางการจัดการหรือแนวทางการอนุรักษ์ จึงต้องเข้าไปแทรกแซงอยู่ในพฤติกรรมของผู้ใช้ประโยชน์ทรัพยากรธรรมชาติและสิ่งแวดล้อมดังกล่าว โดยการสร้างแรงจูงใจทางด้านเศรษฐกิจขึ้น ซึ่งวิธีนี้จะทา ให้การอนุรักษ์เป็นส่วนหนึ่งของการพัฒนา เพราะจะเป็นการให้ความเป็นธรรมในการกระจายต้นทุนและผลประโยชน์ในการอนุรักษ์และการใช้ทรัพยากรธรรมชาติและสิ่งแวดล้อมโดยวิธีการต่าง ๆ ซึ่งได้แก่ (พรชัย ธรณธรรม และจินตนาทวีมา. 2538 : 123)

 1. การกำหนดมาตรการที่จะช่วยให้ราษฎรในระดับท้องถิ่นได้รับผลประโยชน์จากการจัดการทรัพยากรธรรมชาติและสิ่งแวดล้อมนั้น โดยการนำรายได้จากการบริหารและการจัดการทรัพยากรธรรมชาติมาจัดสรรและนำกลับไปพัฒนาชุมชน และคุณภาพชีวิตของราษฎรในท้องถิ่นให้ดีขึ้น อาทิเช่น การจัดสรรผลประโยชน์จากการดำเนินงานด้านป่าไม้ โดยการเก็บภาษี ผลกำไรในธุรกิจป่าไม้และนำไปใช้ในโครงการพัฒนาชนบทหรือการนำค่าธรรมเนียมการเข้าไปใช้พื้นที่คุ้มครอง ไปใช้ในการป้องกันรักษาทรัพยากรและการจัดการพื้นที่คุ้มครองในแต่ละแห่ง เป็นต้น

 2. การลดอัตราอากรสา หรับเครื่องจักร วัสดุและอุปกรณ์ที่ใช้ในการรักษาคุณภาพสิ่งแวดล้อมเนื่องจากปัจจุบันได้มีการพัฒนาเครื่องจักร วัสดุอุปกรณ์ต่าง ๆ เพื่อใช้ในการรักษาหรือควบคุมคุณภาพสิ่งแวดล้อมขึ้นมาก ดังนั้น เพื่อเป็นการส่งเสริมให้มีการใช้เครื่องจักร วัสดุและอุปกรณ์เหล่านี้ซึ่งจะเป็นการช่วยลดปัญหาสิ่งแวดล้อมที่จะเกิดขึ้นได้ทางหนึ่ง

 3. การนำมาตรการการลดหย่อนภาษีรายได้ตามประมวลรัษฎากรมาใช้ เพื่อสนับสนุนและคุ้มครองคุณภาพสิ่งแวดล้อม ปัจจุบันกระทรวงการคลังได้กำหนดให้รายจ่ายเพื่อสาธารณประโยชน์สามารถนำมาหักภาษีรายได้ในส่วนที่ไม่เกินร้อยละ 2 ของกำไรสุทธิได้ ซึ่งถือได้ว่าเป็นวิธีการหนึ่งที่จะสนับสนุนให้การจัดการทรัพยากรสิ่งแวดล้อมมีประสิทธิภาพยิ่งขึ้นรายจ่ายเพื่อกิจการสาธารณประโยชน์ดังกล่าว ได้แก่ รายจ่ายที่จ่ายให้แก่หรือเพื่อกิจการต่าง ๆ ดังนี้

 3.1 การส่งเสริม อนุรักษ์ และรักษาพันธุ์สัตว์ป่าสงวนและสัตว์ป่าคุ้มครองตามกฎหมายว่าด้วยการสงวนและคุ้มครองสัตว์ป่า

 3.2 การคุ้มครองและดูแลรักษาอุทยานแห่งชาติตามกฎหมายว่าด้วยอุทยานแห่งชาติ

 3.3 การคุ้มครองและรักษาป่าสงวนแห่งชาติตามกฎหมายว่าด้วยป่าสงวนแห่งชาติ

 3.4 การส่งเสริม คุ้มครอง และรักษาคุณภาพสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ

 3.5 การควบคุมป้องกัน แก้ไข ตลอดจนการลดและขจัดอันตรายอันเกิดจากการแพร่กระจายของมลพิษ หรือภาวะมลพิษและของเสียอันตราย ตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ

 3.6 กองทุนสิ่งแวดล้อม ตามกฎหมายว่าด้วยการส่งเสริมและรักษาคุณภาพสิ่งแวดล้อม

 3.7 การให้ผู้ครอบครองแหล่งกำเนิดมลพิษ มีสิทธิขอรับการส่งเสริมและช่วยเหลือจากทางราชการในการขออนุญาตนำผู้ชำนาญการหรือผู้เชี่ยวชาญชาวต่างประเทศเข้ามาทำหน้าที่เป็นผู้ติดตั้งควบคุม และดำเนินงานระบบบำบัดน้ำเสีย ระบบบำบัดอากาศเสียและระบบการจัดของเสีย ในกรณีไม่สามารถจัดหาได้ภาย ในประเทศรวมทั้งขอยกเว้นภาษีเงินได้ของบุคคลนั้น ๆ ที่จะเกิดขึ้นจากการเข้ามาปฏิบัติหน้าที่ดังกล่าว

 สรุป การสร้างจิตสำนึกแก่ประชาชนไปที่ทิศทางที่เสริมสร้างการอนุรักษ์ทรัพยากรธรรมชาติ และการแก้ไข ป้องกัน ปัญหาภาวะมลพิษ ซึ่งมักจะขัดกับพฤติกรรมที่เคยชินของประชาชนในสังคมปัจจุบัน รวมทั้งยังจำเป็นต้องมีการเสียสละเวลาและผลประโยชน์ ส่วนตนเพื่อส่วนรวมด้วย จึงเป็นการดำเนินงาน ที่ต้องการความละเอียดอ่อน และต้องใช้ระยะเวลา รวมทั้งต้องมีการวางแผนที่เหมาะสม เพื่อให้เข้าถึงประชาชน จึงจะทำให้เกิดผลบรรจุถึงเป้าหมายที่กำหนดไว้

 **3. การอนุรักษ์และการจัดการทรัพยากรธรรมชาติและสิ่งแวดล้อม**

 กรมส่งเสริมคุณภาพสิ่งแวดล้อม (2540 : 24) กำหนดแนวทางในการอนุรักษ์สิ่งแวดล้อมไว้ดังนี้

 1. การให้การศึกษาเผยแพร่ประชาสัมพันธ์ เพื่อให้ประชาชนได้ตระหนักในบทบาทและหน้าที่ ของเขาเองต่อสิ่งแวดล้อมในอันที่จะทา ให้เขาปรับเปลี่ยนพฤติกรรม ไปในทิศทางที่ส่งเสริมคุณภาพสิ่งแวดล้อม

 2. การปรับปรุงคุณภาพเป็นวิธีการตรงที่ช่วยแก้ปัญหาการขาดแคลนทรัพยากรและสภาวะแวดล้อมที่เสื่อมโทรม

 3. การลดอัตราการเสื่อมสูญ คือไม่บริโภคทรัพยากรอย่างฟุ่มเฟือย และใช้ประโยชน์จากทรัพยากรนั้น ๆ ให้คุ้มค่าที่สุด

 4. การนำกลับมาใช้ประโยชน์ใหม่ คือการนา วัสดุเครื่องมือเครื่องใช้ที่ชำรุดหรือเสื่อมสภาพแล้ว มาใช้ประโยชน์ใหม่โดยการหลอมใหม่ หรือย่อยแล้วไปผลิตใหม่

 5. การใช้สิ่งทดแทน ทรัพยากรที่ใช้ประโยชน์ได้ดีในอดีตเริ่มร่อยหรอลง เนื่องจากความต้องการในการบริโภคมีสูงจึงจำที่เป็นต้องจะต้องศึกษาทรัพยากรอื่น ๆ ทีมีคุณภาพคล้ายคลึงกันมาแทนทรัพยากรเดิมที่กำลังจะหมดไป เช่น นำพลังงานจากดวงอาทิตย์ พลังงานน้า หรือพลังงานจากคลื่นในทะเลมาใช้แทนน้ำ เป็นต้น

 6. การใช้สิ่งที่มีคุณภาพรองลงมา ทรัพยากรธรรมชาติชนิดเดียวกัน อาจมีคุณภาพที่แตกต่างกันไป เช่น ไม้ มนุษย์นิยมนำไม้เนื้อแข็งมาใช้ประโยชน์ เพราะมีความแข้งแรงทนทานแต่เมื่อไม้เนื้อแข็งปริมาณลดลง ก็ควรใช้ไม้ที่มีคุณภาพรองลงมา แต่หาวิธีรักษาคุณภาพของไม้ให้ทนทาน เช่น นำไปอบน้ำยา หรืออาบน้ำยา เป็นต้น

 7. การสำรวจหาทรัพยากรใหม่ ๆ เพื่อนำไปใช้ประโยชน์ในการดำรงชีวิตของมนุษย์

 8. การป้องกันเป็นวิธีการจัดการโดยตรงเพื่อไม่ให้ทรัพยากรและสิ่งแวดล้อมร่อยหรอและเสื่อมโทรมลงเร็วเกินไป หรือป้องกันมลพิษไม่ให้แปดเปื้อนสิ่งแวดล้อมที่มนุษย์อาศัย

 สรุป การอนุรักษ์ทรัพยากรธรรมชาติและสิ่งแวดล้อม เป็นสิ่งสำคัญต่อการดำรงชีวิตมนุษย์อย่างยิ่งเพราะถ้าทรัพยากรหมดไป ก็จะเป็นอุปสรรคต่อการดา เนินชีวิตของมนุษย์ ดังนั้น เพื่อให้การดำเนินชีวิตของมนุษย์เป็นไปได้ด้วยดี เราจึงต้องรู้จักการอนุรักษ์ทรัพยากรธรรมชาติซึ่งทรัพยากรบางอย่างใช้แล้วหมดไป ก็ต้องมาสิ่งอื่นมาทดแทน และใช้ประโยชน์จากทรัพยากรอย่างคุ้มค่าที่สุด

 **4. มาตรการในการอนุรักษ์ทรัพยากรธรรมชาติและสิ่งแวดล้อม**

 การป้องกันไม่ให้สภาพแวดล้อมเกิดความเสื่อมโทรม จนเป็นอันตรายต่อการอยู่รอดของมนุษย์ ต้องอาศัยการร่วมมือจากทุกฝ่ายอย่างจริงจัง ทั้งผู้กำหนดนโยบายและมาตรการ และผู้ปฏิบัติตามนโยบายและมาตรการ

 เกษม จันทร์แก้ว (2541) กล่าวว่า มาตรการ หมายถึง แนวทางในการควบคุมการดำเนินงาน กล่าวง่าย ๆ ได้ว่า มาตรการเป็นตัวควบคุมการดำเนินงานตามนโยบายที่ได้ กำหนดไว้

 ศิริพรต ผลสินธุ์ (2531) กล่าวว่า มีมาตรการใหญ่ ๆ 2 มาตรการ คือ มาตรการอนุรักษ์โดยตรงและมาตรการทางสังคมมาตรการอนุรักษ์โดยตรง คือ การรักษา คุ้มครอง ป้องกัน บูรณะ สงวน และรู้จักใช้สิ่งแวดล้อมให้เกิดประโยชน์ที่สุดทั้งนี้

 สาคร กือเจริญ (2551) กล่าวเพิ่มเติมว่า มาตรการทางตรงประกอบด้วย

 1. การปกปักรักษา การคุ้มครอง (Reservation) หมายถึง การรักษาทรัพยากรนั้นไว้ให้คงสภาพเดิมตามธรรมชาติมีการจา กัดการใช้ และป้องกันไม่ให้ถูกทำลาย เช่น อาจเขียนป้ายห้ามที่เหมาะสมแก่การอนุรักษ์โดยวิธีนี้ ได้แก่ ทิวทัศน์ สิ่งที่มีค่าทางประวัติศาสตร์ เป็นต้น

 2. การบูรณปฏิสังขรณ์ การซ่อมแซมหรือการสร้างขึ้นใหม่ (Restoration) ใช้อย่างกว้างขวางกับทรัพยากรทุกชนิด ยกเว้นแร่ธาตุ ส่วนทรัพยากรดิน น้ำ ป่าไม้ สัตว์ป่า สามารถบูรณะให้คืนสู่สภาพเดิม หรือสภาพที่เหมาะสมได้

 3. การปรับปรุงให้ดีกว่าสภาพธรรมชาติ (Benefaction) ถือหลักการว่าเมื่อปรับปรุงแล้วจะส่งผลดีกว่าสภาพตามธรรมชาติ เช่น การปรับปรุงหาดทรายให้ปลูกพืชได้

 4. การผลิตและการใช้ทรัพยากรอย่างมีประสิทธิภาพ เพื่อจะได้มีใช้ในระยะเวลานานและมีให้มีกับคนที่มีจำนวนมากขึ้น

 5. การนำกลับมาใช้ใหม่ (Reuse) เป็นการนeทรัพยากรที่หมดสภาพแล้ว มาดัดแปลงแก้ไขหรือนำมาทำใหม่

 6. การนำสิ่งอื่นมาใช้ทดแทน (Substitution) วิธีการนี้ใช้หลักที่ว่าใช้ทรัพยากรที่บูรณะไม่ได้ใช้ทรัพยากรที่มีมากแทนทรัพยากรที่มีน้อย และใช้ทรัพยากรที่หาง่ายแทนทรัพยากรที่หายาก

 7. การตรวจสอบปริมาณและคุณภาพของทรัพยากร การใช้ทรัพยากรอย่างฉลาด โดยรู้จักทรัพยากรนั้น ๆ ก่อนกล่าวคือต้องรู้จักธรรมชาติ ต้นกำเนิด ปริมาณ ความสำคัญและคุณภาพก่อน เพื่อจะได้ใช้ ทรัพยากรให้เกิดประโยชน์สูงสุด

 **5. หลักในการอนุรักษ์ทรัพยากรธรรมชาติและสิ่งแวดล้อม**

 การที่จะอนุรักษ์ทรัพยากรธรรมชาติและสิ่งแวดล้อมให้เกิดผลนั้น มีวิธีดำเนินการ ที่มีหลักคล้ายคลึงกับแนวความคิดทางอนุรักษ์วิทยา ดังนี้ (เบญจวรรณ ทับพร. 2545 : 1) ในการที่จะใช้ทรัพยากรธรรมชาติ ในสิ่งแวดล้อมแต่ละแห่งนั้นจา เป็นอย่างยิ่งที่จะต้องมีความรู้ ในการรักษาทรัพยากรธรรมชาติที่จะให้มนุษย์ทุกมุม กล่าวคือต้องมีความรู้เกี่ยวกับทรัพยากรธรรมชาติที่จะมีผลต่อสิ่งแวดล้อม และจะให้ประโยชน์และโทษต่อมนุษย์ ซึ่งอยู่ในแต่ละสิ่งแวดล้อมนั้น ๆ อย่างน้อยที่สุดต้องคำนึงถึงการสูญเปล่าอันอาจเกิดจากการใช้ทรัพยากรธรรมชาติ 2) การรักษาทรัพยากรธรรมชาติที่จำเป็นและหายากด้วยความระมัดระวัง พร้อมทั้งประโยชน์และการทำให้อยู่ในสภาพที่เพิ่มพูนทั้งด้านกายภาพและเศรษฐกิจเท่าที่ จะทำได้ รวมทั้งจะต้องตระหนักเสมอว่าการใช้ทรัพยากรธรรมชาติที่มากเกินไปจะไม่เป็นการปลอดภัยต่อสภาวะแวดล้อม 3) ต้องรักษาทรัพยากรธรรมชาติที่ทดแทนนั้นโดยให้มีอัตรา การผลิต (เพิ่มพูน) เท่ากับอัตราใช้ หรืออัตราเกิดเท่ากับอันตรายเป็นอย่างน้อย 4) ประชากร เป็นปัจจัยอันสำคัญที่ทำให้เกิดภาวะแวดล้อมที่เปลี่ยนไป ดังนั้นจำเป็นอย่างยิ่งที่จะต้องประมาณอัตราเกิด และการเปลี่ยนแปลงของพลเมืองตลอดเวลา โดยพิจารณาจากความต้องการในการใช้ทรัพยากรธรรมชาติเป็นสำคัญ 5) หาทางปรับปรุงวิธีการใหม่ ๆ ในการที่จะผลิตและการใช้ทรัพยากรอย่างมีประสิทธิภาพ อีกทั้งพยายามค้นหาสิ่งใหม่ ๆ เพื่อให้ประชากรได้มีใช้อย่างพอเพียง 6) ให้การศึกษาแก่ประชาชนเพื่อเข้าใจถึงความสำคัญในการรักษาสมดุลตามธรรมชาติ ซึ่งจะมีผลต่อการทำให้สิ่งแวดล้อมอยู่ในสภาพที่ดี การให้การศึกษาอาจเป็นทั้งในและนอกโรงเรียน ทั้งนี้และทั้งนั้นต้องอยู่ในสภาวะที่เหมาะสมในการให้การศึกษาแก่บุคคลเฉพาะถิ่น วัยวุฒิและคุณวุฒิเพื่อที่จะให้ประชาชนเข้าไปในหลักการอนุรักษ์สิ่งแวดล้อมอย่างมีประสิทธิภาพและผลการให้การศึกษานี้จะเป็นหนทางไปสู่ความหวังในอนาคตว่าสิ่งแวดล้อมที่มนุษย์อาศัยอยู่จะงดงามและน่าอยู่ตลอดไปในอนาคต

 นิวัติ เรืองแก้ว (2537 : 14) ได้เสนอ แนวความคิดและหลักการอนุรักษ์ทรัพยากรธรรมชาติและสิ่งแวดล้อม ไว้ดังนี้

 1. การอนุรักษ์ทรัพยากรธรรมชาติ หมายถึง การรู้จักใช้ทรัพยากรธรรมชาติอย่างชาญฉลาดให้เป็นประโยชน์ต่อมหาชนมากที่สุด ยาวนานที่สุดโดยทั่วถึงกัน ทั้งนี้มิได้หมายถึงห้ามใช้หรือเก็บรักษาทรัพยากรไว้เฉย ๆ แต่จะต้องนา มาใช้ให้ถูกต้องตามกาลเทศะ

 2. ทรัพยากรธรรมชาติจำแนกอย่างกว้าง ๆ ออกเป็นทรัพยากรธรรมชาติที่เกิดขึ้นใหม่ได้เช่น ดินน้า ป่าไม้ สัตว์ป่า ทุ่งหญ้า และกา ลังงานมนุษย์กับทรัพยากรธรรมชาติที่ไม่สามารถเกิดขึ้นใหม่ได้ เช่น น้า มันและแร่ต่าง ๆ

 3. ปัญหาสำคัญในการอนุรักษ์ทรัพยากรธรรมชาติ ได้แก่ การอนุรักษ์ทรัพยากรดินที่ยังอุดมสมบูรณ์อยู่ให้คงคุณสมบัติที่ดีตลอดไป ในขณะเดียวกันจะเป็นผลดีต่อทรัพยากรอื่น ๆ เช่น น้าป่าไม้ และสัตว์ป่าด้วย

 4. การอนุรักษ์หรือการจัดการทรัพยากรธรรมชาติต้องคำนึงถึงทรัพยากรธรรมชาติอื่นในเวลาเดียวกันด้วย ไม่ควรแยกพิจารณาเฉพาะอย่างใดอย่างหนึ่งเพียงอย่างเดียวเท่านั้น เพราะทรัพยากรทุกอย่างมีส่วนเกี่ยวข้องสัมพันธ์กันอย่างใกล้ชิด

 5. ในการวางแผนจัดการทรัพยากรอย่างชาญฉลาดนั้น จะต้องไม่แยกมนุษย์ออกจากสภาพแวดล้อมทางสังคม วัฒนธรรม หรือสภาพแวดล้อมตามธรรมชาติ เพราะว่าวัฒนธรรม และสังคมของมนุษย์ได้พัฒนาตัวเอง มาพร้อมกับการใช้ประโยชน์จากทรัพยากรธรรมชาติของสังคมนั้น ๆ กล่าวโดยทั่วไป การอนุรักษ์ถือได้ว่าเป็นทางแห่งการดำเนินชีวิต เพราะมีส่วนเกี่ยวข้องกับเศรษฐกิจและสังคม ซึ่งมีบทบาทต่อชีวิตมนุษย์เป็นอย่างมาก

 6. ไม่มีโครงการอนุรักษ์ใดที่จะประสบความสำเร็จได้ นอกจากผู้ใช้ทรัพยากรธรรมชาติจะได้ตระหนักถึงความสำคัญของทรัพยากรนั้น ๆ และใช้อย่างชาญฉลาดให้เกิดผลดีในทุก ๆ ด้านต่อสังคมมนุษย์ และควรใช้ทรัพยากรให้อา นวยประโยชน์หลาย ๆ ด้านในเวลาเดียวกัน

 7. อัตราการใช้ทรัพยากรธรรมชาติในปัจจุบันจะเป็นที่ใดก็ตาม ยังไม่อยู่ในระดับที่จะพยุงซึ่งฐานะความอยู่กินดีโดยทั่วถึงได้ เนื่องจากการกระจายอำนาจการใช้ประโยชน์จากทรัพยากรยังเป็นไปโดยไม่ทั่วถึง

 8. การอนุรักษ์เกี่ยวข้องกับมนุษย์ทุกคน ไม่ว่าจะอยู่ในเมือง หรือในชนบท ความมั่งคั่งสุขสมบูรณ์ของประเทศ ขึ้นอยู่กับทรัพยากรมนุษย์ซึ่งเป็นผู้ใช้ทรัพยากรอื่น ๆ ของประเทศนั้น ๆ

 9. การทำลายทรัพยากรใด ๆ ด้วยเหตุใดก็ตามเท่ากับเป็นการทำลายความศิวิไลของมนุษย์ อย่างไรก็ดี มนุษย์ต้องยอมรับว่า การทา ลายทรัพยากรธรรมชาติได้เกิดขึ้นทุกหนทุกแห่งที่มีการใช้ทรัพยากรนั้น ๆ อย่างหลีกเลี่ยงไม่ได้

 10. การดำรงชีวิตของมนุษย์ขึ้นอยู่กับสิ่งมีชีวิตไม่ว่าจะเป็นพืชหรือสัตว์ ซึ่งต่างก็เกิดขึ้นมาจากทรัพยากรอื่น ๆ เช่น ดิน น้ำอีกทอดหนึ่ง กำลังงานของมนุษย์ ตลอดจนการกินดีอยู่ดีทั้งร่างกายและจิตใจขึ้นอยู่กับคุณค่าของอาหารที่เราบริโภค นอกจากปลาและอาหารทะเลอื่น ๆ แล้วอาหารทุกอย่างไม่ว่าจะเป็นผัก ผลไม้ ถั่วงา ข้าวหรือในรูปของนม เนื้อสัตว์ อันเป็นผลผลิตจากพืชที่สัตว์บริโภคเข้าไปล้วนเกิดมาจากดินทั้งสิ้น

 11. มนุษย์จำเป็นต้องมีความรู้ความเข้าใจในธรรมชาติ และเชื่อในความเป็นไปตามธรรมชาติ มนุษย์สามารถนา วิทยาการต่าง ๆ มาช่วยหรือบรรเทาการต่าง ๆ ที่เกิดขึ้นตามธรรมชาติได้ แต่มนุษย์ไม่สามารถจะนา สิ่งใดมาทดแทนธรรมชาติได้ทั้งหมดทีเดียวอย่างแน่นอน

 12. การอนุรักษ์นอกจากจะเพื่อการอยู่ดีกินดีของมวลมนุษย์แล้ว การอนุรักษ์ธรรมชาติเพื่อความสมบูรณ์ และเป็นผลดีทางด้านจิตใจด้วยเช่นกัน การอนุรักษ์สภาพธรรมชาติ การอนุรักษ์สัตว์ป่า เพื่อความสวยงาม และสา หรับการพักผ่อนหย่อนใจ หรือเป็นเกมส์กีฬา เป็นต้น

 13. เป็นความจริงใจ ที่ประชากรของโลกเพิ่มพูนขึ้นทุกวัน แต่ทรัพยากรธรรมชาติกลับลดน้อยลงทุกที ไม่มีใครทราบได้ว่าการใช้ทรัพยากรธรรมชาติในบั้นปลายนั้นจะเป็นอย่างไรอนาคตจึงเป็นสิ่งที่มือมน ถ้าหากทุกคนไม่เริ่มต้นอนุรักษ์ทรัพยากรธรรมชาติตั้งแต่บัดนี้

 สรุป การรู้จักใช้ทรัพยากรธรรมชาติและสิ่งแวดล้อมให้เกิดประโยชน์มากที่สุด ยาวนานที่สุด เพื่อให้เกิดผลดีในทุกด้านต่อสังคมมนุษย์ และควรใช้ทรัพยากรให้อำนวยประโยชน์หลาย ๆ ด้านในเวลาเดียวกัน

**ทฤษฎีนวัตกรรม**

 **1. ความหมาย** คำว่า นวัตกรรม มีการให้นิยามคำจำกัดความที่แตกต่างกันออกไป มีผู้ให้ความหมายของนวัตกรรม ดังนี้

 Smiths (2002 : 861-886) ให้ความหมายนวัตกรรมว่า เป็นความสำเร็จของการผสมเชื่อมโยงในเรื่องวัสดุอุปกรณ์และความคิดให้เป็นประโยชน์ในเชิงสังคมและเศรษฐกิจ

 Herkema (2003 : 340-346) ให้ความหมายนวัตกรรมว่า เป็นการใช้ความคิดหรือพฤติกรรมที่เกิดขึ้นใหม่ในองค์การ และนวัตกรรมสามารถเป็นได้ทั้งผลิตภัณฑ์ใหม่หรือเทคโนโลยีใหม่ ซึ่งอาจจะเกิดจากการเปลี่ยนแปลงในลักษณะเฉียบพลันหรือค่อยเป็นค่อยไป

 พจนานุกรมฉบับราชบัณฑิตยสถาน (2542 : 273) ให้ความหมายนวัตกรรมว่า เป็นคำนาม หมายถึง สิ่งที่ทำขึ้นใหม่หรือแปลกจากเดิม ซึ่งอาจจะเป็นความคิด วิธีการ หรืออุปกรณ์

 สำนักงานนวัตกรรมแห่งชาติ (2555 : 2) ให้ความหมายนวัตกรรมว่า คือสิ่งใหม่ ที่เกิดจากการใช้ความรู้และความคิดสร้างสรรค์ที่มีประโยชน์ต่อเศรษฐกิจและสังคม

 จากความหมายของนวัตกรรมข้างต้นสรุปได้ว่า นวัตกรรม หมายถึง วิธีการหรือกระบวนการใหม่ ๆ ที่เกิดจากการใช้ความรู้และความคิดสร้างสรรค์ที่มีประโยชน์ต่อสังคมชุมชน และท้องถิ่น

 **2. ทฤษฎีและกระบวนการพัฒนานวัตกรรม**

 ทฤษฎีที่เกี่ยวข้องกับการพัฒนานวัตกรรม สามารถแบ่งได้เป็น 5 ทฤษฎี (สำนักงานนวัตกรรมแห่งชาติ. 2555 : 7-9) ดังนี้

 1. ทฤษฎีการผลักดันด้วยเทคโนโลยี (Technology Push Theory) หรือนวัตกรรมมีกำเนิดจากวิทยาศาสตร์ อาจเรียกว่าทฤษฎีวิศวกรรมของนวัตกรรม (Engineering Theory of Innovation) นิยามกระบวนการการพัฒนานวัตกรรม ว่าเป็นโอกาสในการปรับปรุงสินค้า หรือกระบวนการผลิต ซึ่งเกิดขึ้นจากการประยุกต์ใช้งานวิจัย

 ข้อจำกัดของทฤษฎีการผลักดันด้วยเทคโนโลยี คือ การที่ไม่สามารถนำทฤษฎีดังกล่าวไปสู่การปฏิบัติได้จริง เนื่องจากงานวิจัยในห้องปฏิบัติการไม่อาจช่วยแก้ไขปัญหาในกระบวนการผลิตได้เสมอไป และการมุ่งผลิตอุปทานมากเกินกว่าอุปสงค์ เป็นเหตุให้ตลาดอยู่ในภาวะไม่สมดุล นักวิชาการจึงมีการปรับเปลี่ยน

 2. ทฤษฎีการผลักดันจากตลาดในการพัฒนานวัตกรรม (Market Pull Theory) มีลักษณะสำคัญที่แตกต่างจากทฤษฎีการผลักดันด้วย อุปทานตรงที่มิได้ให้ความสำคัญเฉพาะเทคโนโลยี แต่เน้นถึงความสามารถด้านการปรับปรุงองค์การและกระบวนการบริหารจัดการซึ่งเป็นปัจจัยที่สำคัญและส่งผลต่อความสำเร็จต่อการ พัฒนานวัตกรรม

 3. ทฤษฎีการเชื่อมโยงในห่วงโซ่ (Chain-link Theories) ซึ่งอธิบายรูปแบบการพัฒนานวัตกรรรมว่าเกิดจากความเชื่อมโยงระหว่างความรู้กับตลาด ในทศวรรษที่ 1990 นักวิชาการกลุ่มหนึ่งได้สร้างทฤษฎีขึ้นมาใหม่อีกทฤษฎีหนึ่งคือระบบของนวัตกรรม (Systems of Innovation) เพื่ออธิบายการเชื่อมโยงทางเทคโนโลยี และกระบวนการจัดการนวัตกรรม นักวิชาการกลุ่มนี้ตั้งสมมติฐานว่า องค์กรนวัตกรรมจะเชื่อมโยงเข้ากับหน่วยงานต่าง ๆ หลากหลายผ่านเครือข่ายความร่วมมือในลักษณะต่าง ๆ และการแลกเปลี่ยนข้อมูลข่าวสาร ทฤษฎีนี้เน้นความสำคัญของที่มาของข้อมูลดังกล่าวว่ามาจากภายนอกองค์กร

 4. ทฤษฎีเครือข่ายความร่วมมือทางสังคม (Social Network Theory) ของการจัดการนวัตกรรม ซึ่งให้ความสำคัญกับความรู้ในกระบวนการพัฒนานวัตกรรม โดยเห็นว่านวัตกรรมขององค์กรเกิดจากการสั่งสมความรู้ทางเทคนิคอย่างต่อเนื่องและการใช้เทคโนโลยีการสื่อสาร เพื่อให้กระบวนการแสวงหาความรู้เป็นไปอย่างมีประสิทธิภาพ

 การขับเคลื่อนนวัตกรรรมสามารถดำเนินการได้ 2 ทาง คือ การขับเคลื่อนจากภายในและภายนอกในมุมมองการขับเคลื่อนนวัตกรรมจากภายในองค์กรนั้น นวัตกรรมอาจถูกขับเคลื่อนจากความคิดของผู้บริหารระดับสูงที่ทำการวิเคราะห์อนาคตและประเมินจำนวนทรัพยากรที่มีอยู่ ตลอดจนความพร้อมของฝ่ายการตลาดและความพร้อมของพนักงานภายในองค์กรการขับเคลื่อนนวัตกรรมขององค์กรอาจเกิดจากการร่วมลงทุน (Joint Venture) หรือการร่วมมือกันทางอุตสาหกรรมเพื่อพัฒนานวัตกรรมออกสู่ตลาด

 **3. รูปแบบของนวัตกรรม**

 รูปแบบของนวัตกรรม (Forms of Innovation) สามารถจำแนกได้หลายรูปแบบอย่างไรก็ตาม หากจำแนกรูปแบบของนวัตกรรมตามวัตถุประสงค์การนำไปใช้ จะสามารถแบ่งเป็น 3 รูปแบบ (สำนักงานนวัตกรรมแห่งชาติ. 2555 : 3-4) ได้แก่

 1. นวัตกรรมผลิตภัณฑ์ (Product Innovation) นวัตกรรมในรูปของสินค้าหรือผลิตภัณฑ์โดยเฉพาะสินค้าอุปโภคบริโภค นวัตกรรมผลิตภัณฑ์นับเป็นรูปแบบการใช้นวัตกรรมที่เห็นได้อย่างชัดเจน ตัวอย่างเช่น สินค้าหรือผลิตภัณฑ์ใหม่ที่ไม่เคยมีในตลาดมาก่อน รวมถึงสินค้าหรือผลิตภัณฑ์เดิมที่พัฒนาให้มีความโดดเด่นแตกต่างไปจากสินค้าอื่น ที่มีอยู่ในตลาด

 2. นวัตกรรมบริการ (Service Innovation) เป็นรูแบบการใช้นวัตกรรมที่ไม่สามารถมองเห็นได้อย่างชัดเจน เช่นกรณีนวัตกรรมผลิตภัณฑ์ ทั้งนี้นวัตกรรมบริการโดยส่วนใหญ่มักอยู่ในรูปวิธีการใหม่ในการให้บริการแก่ลูกค้าหรือผู้บริโภค ตัวอย่างเช่น การนำเทคโนโลยีสารสนเทศและอินเทอร์เน็ตมาสรรค์สร้างเป็นนวัตกรรมบริการใหม่ ๆ อาทิ การซื้อ/ขายสินค้าผ่านการประมูลทางเว็บไซต์ เป็นต้น

 3. นวัตกรรมกระบวนการ (Process Innovation) เป็นรูปแบบการใช้นวัตกรรม ที่ไม่สามารถมองเห็นได้อย่างชัดเจน เพราะเป็นการปรับเปลี่ยนแนวทาง กระบวนการ หรือวิธีการในรูปแบบที่แตกต่างไปจากเดิม ตัวอย่างเช่น ระบบพาณิชย์อิเล็กทรอนิกส์ระหว่างธุรกิจ (B2B e-commerce) ที่ช่วยลดความจำเป็นในการจัดทำเอกสารของภาคธุรกิจ อันส่งผลต่อการลดค่าใช้จ่ายในการดำเนินธุรกิจได้อย่างมาก เป็นต้น

 **4. ประเภทของนวัตกรรม**

 นวัตกรรมแบ่งออกได้เป็น 4 ประเภท (สำนักงานนวัตกรรมแห่งชาติ. 2555 : 4-5) ตามระดับความใหม่ขององค์ประกอบ (Component) หรือระบบ (System)

 1. Incremental Innovation เป็นการปรับปรุงสิ่งที่มีอยู่แล้วให้มีคุณภาพดีขึ้นหรือปรับปรุงให้เกิดประสิทธิภาพสูงขึ้น โดยการพัฒนาองค์ประกอบของสิ่ง ๆ นั้น อย่างไรก็ตาม การพัฒนาองประกอบดังกล่าวเป็นเพียงแค่การปรับปรุงองค์ประกอบเท่านั้น มิได้เป็นการเปลี่ยนแปลงองค์ประกอบใหม่ โดยนวัตกรรมส่วนมากที่พบเห็นในปัจจุบันเป็นนวัตกรรมประเภท Incremental Innovation กล่าวคือเป็นการปรับปรุงองค์ประกอบต่าง ๆ ให้ดีขึ้นเรื่อย ๆ เป็นลำดับ โดยไม่มีการเปลี่ยนแปลงระบบการทำงานโดยรวม ตัวอย่างเช่น การพัฒนาโมเดลใหม่ของสินค้าที่วางตลาดอยู่เดิม โดยพัฒนาจากรุ่นแรกไปสู่รุ่นที่ 2 หรือรุ่นที่ 3 ตามลำดับ

 2. Modular Innovation เป็นการนำองค์ประกอบใหม่มาใช้ โดยไม่มีการเปลี่ยนแปลงระบบการทำงาน โดยรวมที่ใช้อยู่เดิม ตัวอย่างเช่น อุปกรณ์อิเล็กทรอนิกส์ที่เดิมใช้กระแสไฟฟ้าเป็นแหล่งพลังงานต่อมาได้เปลี่ยนไปใช้แหล่งพลังงานอื่นแทน โดยที่ไม่มี การเปลี่ยนแปลงระบบการทำงานหรือวิธีการใช้อุปกรณ์อิเล็กทรอนิกส์นั้น

 3. Architectural Innovation เป็นการปรับปรุงหรือนำระบบการทำงานรูปแบบใหม่เข้ามาใช้โดยอาจเป็นการปรับองค์ประกอบต่าง ๆ ให้ดีขึ้น หรืออาจคงรูปแบบเป็นลักษณะเดิม ทั้งนี้คุณลักษณะสำคัญของนวัตกรรมแบบ Architectural Innovation คือ การปรับโครงสร้าง (Reconfiguration) ของระบบที่มีอยู่เดิม เพื่อเชื่อมโยงองค์ประกอบต่าง ๆ ในรูปแบบใหม่ในกรณีที่มีการพัฒนาองค์ประกอบให้ดีขึ้น ก็จะเป็นการปรับปรุงเพียงเล็กน้อยเท่านั้น

 4. Radical Innovation เป็นการพัฒนาทั้งองค์ประกอบและระบบการทำงานใหม่ทั้งหมด กล่าวคือใช้องค์ประกอบใหม่ในระบบการทำงานที่อออกแบบขึ้นใหม่ซึ่งแตกต่างจากเดิมอย่างชัดเจน

**งานวิจัยที่เกี่ยวข้อง**

 **1. งานวิจัยในประเทศ**

 ประพันธ์ ศุภษร (2542 : 20) ได้ศึกษาวิจัยครั้งนี้ได้พบความจริงอย่างหนึ่ง คือชีวิตทุกชีวิตของสัตว์โลกต้องดำเนินไปอย่างเกื้อกูลและสอดคล้องกับธรรมชาติ และได้พบปัญหาและอุปสรรค พระสงฆ์ควรศึกษาพระวินัยให้เข้าใจถึงพุทธประสงค์อย่างแท้จริง แล้วนำมาประยุกต์ใช้กับการอนุรักษ์ให้เป็นรูปธรรมให้มากกว่านี้ เพราะเท่าที่ผ่านมาพระสงฆ์ไม่ได้เอาใจใส่พระวินัยเท่าที่ควรสักแต่ว่ารักษาพระวินัยตามประเพณีเท่านั้น เมื่อเป็นเช่นนี้ พระวินัยย่อมหมดคุณค่าต่อสังคม พระสงฆ์ควรจัดทำแผนอนุรักษ์ทรัพยากรธรรมชาติและสิ่งแวดล้อม โดยประสานงานกับภาครัฐและเอกชน เพื่อให้โครงการบรรลุวัตถุประสงค์ที่ตั้งไว้ เพราะที่ผ่านมา พระสงฆ์กับภาครัฐต่างฝ่ายต่างทำไม่ประสานการทำงาน จนบางครั้งภาครัฐไม่เข้าใจการทำงานของพระสงฆ์ ทำให้เกิดปัญหาขึ้น และพระสงฆ์ก็ขาดความรู้ด้านการอนุรักษ์ที่ถูกวิธี จึงทำให้การทำงานไม่บรรลุเป้าหมาย รัฐบาลควรเอาใจใส่ดูแลอำนวยความสะดวกในการอนุรักษ์ทรัพยากรธรรมชาติและสิ่งแวดล้อมของพระสงฆ์ อาจจัดเจ้าหน้าที่ให้ไปอบรมพระสงฆ์ให้มีความรู้ความเข้าใจในการอนุรักษ์และพัฒนาให้ทันสมัย รัฐบาลควรส่งเสริมสนับสนุนพระสงฆ์นักพัฒนา นักอนุรักษ์ โดยการประกาศเกียรติคุณเพื่อให้เป็นแบบอย่างแก่สังคม

 ระวี อินจินดา (2542 : 78) ได้ศึกษาการมีส่วนร่วมการอนุรักษ์ทรัพยากรธรรมชาติและสิ่งแวดล้อมของชุมชนบ้านโป่ง ตำบลป่าไผ่ อำเภอสันทราย จังหวัดเชียงใหม่ การศึกษามีวัตถุประสงค์เพื่อการศึกษาระดับการมีส่วนร่วมของชุมชนบ้านโป่งในการอนุรักษ์ทรัพยากรธรรมชาติและสิ่งแวดล้อม และศึกษาปัจจัยที่มีอิทธิพลต่อระดับการมีส่วนร่วมของชุมชน ผลการศึกษาสรุปได้ดังนี้ การมีส่วนร่วมของชุมชนบ้านโป่ง ในการอนุรักษ์ทรัพยากรธรรมชาติและสิ่งแวดล้อม ในด้านการตัดสินใจ และการดา เนินงาน พบว่าชาวบ้านโป่งมีระดับการมีส่วนร่วมน้อยสำหรับการได้รับประโยชน์อยู่ในระดับปานกลาง และการประเมินระดับการมีส่วนร่วมน้อยชาวบ้านโป่งได้รับประโยชน์จากทรัพยากรธรรมชาติและสิ่งแวดล้อม

 สุรินทร์ จันทบูรณ์ (2542 : 109) ได้ศึกษาการมีส่วนร่วมของสมาชิกสภาเทศบาลในการจัดการสิ่งแวดล้อมของเทศบาลในเขตพื้นที่ชายฝั่งทะเลตะวันออก 5 ลักษณะ คือ ร่วมศึกษาปัญหาร่วมวางแผน ร่วมปฏิบัติงาน ร่วมติดตามประเมินผล และร่วมบำรุงรักษา ผลการศึกษาพบว่า การมีส่วนร่วมของสมาชิกสภาเทศบาลในการจัดการสิ่งแวดล้อมของเทศบาลในเขตพื้นที่ชายฝั่งทะเลตะวันออก ทั้ง 5 ด้าน มีส่วนร่วมอยู่ในระดับมาก เรียงลำดับจากมากไปหาน้อย ดังนี้ ร่วมบำรุงรักษาร่วมปฏิบัติงาน ร่วมติดตามประเมินผล ร่วมศึกษาปัญหา และร่วมวางแผนปัญหา การมีส่วนร่วมของสมาชิกเทศบาลในการจัดการสิ่งแวดล้อมของเทศบาลในเขตพัฒนาพื้นที่ชายฝั่งทะเลตะวันออกทั้ง 5 ด้าน มีปัญหาอยู่ในระดับปานกลางเรียงตามลา ดับจากมากไปหาน้อยดังนี้ปัญหาด้าน ร่วมบำรุงรักษา ปัญหาด้านร่วมปฏิบัติงาน ปัญหาด้านร่วมติดตามประเมินผล ปัญหาด้านร่วมศึกษาปัญหา และปัญหาด้านร่วมวางแผนปัญหา การมีส่วนร่วมของสมาชิกเทศบาลในการจัดการสิ่งแวดล้อมของเทศบาลในเขตพัฒนาพื้นที่ชายฝั่งทะเลตะวันออก ทั้ง 5 ด้าน จำแนกตามอายุของสมาชิกสภาเทศบาลปรากฏว่า สมาชิกสภาเทศบาลที่มีอายุต่างกันมีส่วนร่วมในการจัดการสิ่งแวดล้อมในภาพรวมแตกต่างกันอย่างไม่มีนัยสำคัญทางสถิติ เมื่อจำแนกตามระดับการศึกษาของสมาชิกสภาเทศบาลปรากฏว่า สมาชิกสภาเทศบาลที่มีการศึกษาต่างกันมีส่วนร่วมในการจัดการสิ่งแวดล้อมในภาพรวมและรายด้านแตกต่างกันอย่างมีนัยสำคัญทางสถิติ ปัญหาการมีส่วนร่วมของสมาชิกเทศบาลในการจัดการสิ่งแวดล้อมของเทศบาลในเขตพัฒนาพื้นที่ชายฝั่งทะเลตะวันออก ทั้ง 5 ด้าน จำแนกตามอายุของสมาชิกสภาเทศบาลปรากฏว่า สมาชิกสภาเทศบาลที่มีอายุต่างกันมีระดับปัญหาการมีส่วนร่วมในการจัดการสิ่งแวดล้อมในภาพรวมและรายด้านแตกต่างกันอย่างไม่มีนัยสำคัญทางสถิติ ยกเว้นปัญหาด้านร่วมวางแผน มีความแตกต่างกันอย่างมีนัยสำคัญทางสถิติ เมื่อจำแนกตามระดับการศึกษาของสมาชิกสภาเทศบาลปรากฏว่า สมาชิกสภาเทศบาลที่มีระดับการศึกษาต่างกันมีระดับปัญหาการมีส่วนร่วมในการจัดการสิ่งแวดล้อมในภาพรวมและรายด้านแตกต่างกันอย่างมีนัยสำคัญทางสถิติ

 ธีระพล เหมะธุลินทร์ (2545 : 108) ได้ศึกษาการจัดการสิ่งแวดล้อมโดยองค์กรชุมชนแห่งหนึ่งในเขตเมืองนครพนม ผลการวิจัยพบว่า บริบทชุมชนกลางเมืองประกอบไปด้วยลักษณะทางกายภาพและลักษณะทางสังคม วัฒนธรรมและเศรษฐกิจ ซึ่งมีความสัมพันธ์โดยตรงต่อการเกิดปัญหาสิ่งแวดล้อมในชุมชนได้แก่ ปัญหาน้ำท่วม ปัญหาขยะในชุมชน ปัญหาน้ำเสียในชุมชน และปัญหาความสกปรกริมฝั่งแม่น้ำโขง โดยเป็นปัจจัยที่เอื้อให้เกิดปัญหาสิ่งแวดล้อมและส่งเสริมให้ปัญหาสิ่งแวดล้อมนั้นมีความรุนแรงมากยิ่งขึ้น นอกจากนี้แล้ว บริบทชุมชนกลางเมืองยังสอดคล้องกับลักษณะขององค์กรชุมชนที่มีบทบาทในการจัดการสิ่งแวดล้อมในชุมชนอีกด้วย ทั้งในเรื่องของผู้นำในชุมชนและลักษณะของการทำงานในองค์กรชุมชน รวมทั้งพัฒนาการและโครงสร้างขององค์กรชุมชน ก็เป็นปัจจัยที่ส่งเสริมให้การจัดการสิ่งแวดล้อมในชุมชนที่ดีและมีประสิทธิภาพ

 ระบบการจัดการสิ่งแวดล้อม พบว่า มีระบบการจัดการสิ่งแวดล้อม 2 รูปแบบ คือ การจัดการสิ่งแวดล้อมเพื่อสนองนโยบายของทางการและการจัดสิ่งแวดล้อมเพื่อตอบสนองความต้องการของชาวบ้านในชุมชน ซึ่งมีความแตกต่างกันทั้งในด้านประโยชน์ที่จะได้รับและจุดมุ่งหมายของการดำเนินการ รวมทั้งระดับการมีส่วนร่วมของชาวบ้านก็มีความแตกต่างกันอย่างเห็นได้ชัด กล่าวคือ นโยบายที่ทางราชการกำหนดขึ้น จะเกิดประโยชน์แก่ชาวบ้านเป็นส่วนน้อย แต่ทางการจะได้รับผลการดำเนินงานตามเป้าหมายที่ได้วางเอาไว้ ชาวบ้านมีส่วนร่วมในการดำเนินกิจกรรมค่อนข้างน้อย ส่วนการจัดการสิ่งแวดล้อมที่มุ่งตอบสนองความต้องการของชาวบ้านจะเกิดประโยชน์ต่อชุมชนและเป็นแนวทางในการแก้ไขปัญหาที่เหมาะสมกับบริบทของชุมชนที่เป็นอยู่ โดยมีชาวบ้านสนใจที่จะเข้ามามีส่วนร่วมเป็นจำนวนมาก ขั้นตอนในการดำเนินการจัดการสิ่งแวดล้อมขององค์กรชุมชน ได้แก่ 1) การค้นหาปัญหาสิ่งแวดล้อมในชุมชน 2) การวางแผนและการเตรียมการ 3) การประสานงาน 4) การลงมือปฏิบัติและรูปแบบของการปฏิบัติ และ 5) การสรุปผลการดำเนินงานและประเมินผล ทั้งนี้ในแต่ละขั้นตอนนั้นจะมีผู้นำในองค์กรชุมชนที่เป็นแกนนำมีบทบาทสำคัญในการดำเนินงานร่วมกับชาวบ้านโดยได้รับการสนับสนุนงบประมาณจากหน่วยงานและองค์กรเอกชนจากภายนอกอย่างต่อเนื่องเมื่อกล่าวโดยสรุป ปัจจัยสำคัญที่เป็นองค์ประกอบในระบบการจัดการสิ่งแวดล้อมให้มีประสิทธิภาพและองค์กรชุมชนมีความเข้มแข็ง ได้แก่ คุณลักษณะผู้นำที่สำคัญในองค์กร การมีส่วนร่วมของชาวบ้านในกิจกรรมขององค์กร และการได้รับการสนับสนุนจากหน่วยงานภายนอกอย่างต่อเนื่องและสม่ำเสมอ

 หนูเวียน วงศ์ประเทศ (2548 : 219) ได้ศึกษาแนวคิดและวิธีการจัดการป่าสาธารณประโยชน์ของชุมชนบ้านโพนเขวา อำเภอเมือง จังหวัดศรีสะเกษ พบว่า ชุมชนในบ้านมีการใช้ประโยชน์จากทรัพยากรในป่าทั้งด้านอาหาร ยารักษาโรค เครื่องนุ่งห่ม และเป็นที่อยู่อาศัยโดยมีปรับตัวในการใช้ประโยชน์ในด้านต่าง ๆ ตามสภาพแวดล้อมที่มีอยู่ และคนในชุมชนก็ได้มีการจัดระบบความสัมพันธ์ทั้งที่เป็นความสัมพันธ์กับคนในชุมชน ความสัมพันธ์บนพื้นฐานความเชื่อเรื่องสิ่งเหนือธรรมชาติมีการนำภูมิปัญญาที่มีอยู่มาเป็นเครื่องมือในการแก้ปัญหาเกี่ยวกับการดำเนินชีวิตมีการกำหนดกฎกติกาขึ้นมาถือปฏิบัติร่วมกัน และคนในชุมชนมีศักยภาพสำคัญในการช่วยเหลือเกื้อกูลและการทำงานอย่างมีส่วนร่วมในชุมชน มักแบ่งปันเทคโนโลยี ตลอดจนความรู้ใหม่เข้ามาในชุมชนนั่นหมายถึงหน้าที่สำคัญซึ่งเป็นพื้นฐานการพัฒนาชุมชนสู่ความยั่งยืนในเรื่องต่าง ๆ ในที่สุด

 ชนกพร ไผทสิทธิกุล (2554 : 105) ได้ศึกษาการอนุรักษ์ชุมชนและสภาพแวดล้อมทางวัฒนธรรม ริมแม่น้ำกก จังหวัดเชียงราย พบว่า ชุมชนที่ประกอบไปด้วยชาติพันธ์ต่าง ๆ ล้วนแล้วแต่มีความสัมพันธ์กับแม่น้ำ ทั้งวิถีชีวิตและความเป็นอยู่ตลอดจนการดำรงชีพ เนื่องจากส่วนใหญ่ชุมชนดำรงชีพด้วยเกษตรกรรมและกสิกรรม ตลอดจนมีประเพณีและพิธีกรรมทางด้านความเชื่อต่าง ๆ และเมื่อชุมชนเริ่มมีการเปลี่ยนแปลงก็ทำให้เกิดปัญหาด้านวัฒนธรรม ซึ่งส่งผลกับวิถีชีวิตทั้งด้านกายภาพและจิตใจ ฉะนั้นควรกำหนดแนวทางและรูปแบบของชุมชนเพื่อสร้างความเข้าใจ ตระหนักต่อคุณค่าของทรัพยากรทางวัฒนธรรม เพื่อให้ชุมชนสามารถดำรงอยู่ได้ด้วยตนเองเพื่อรักษาภูมิปัญญาท้องถิ่น คุณค่าทางวัฒนธรรมและ เพื่อความยั่งยืนของชุมชนอย่างแท้จริง

 [ยุทธไชยันต์ พรหมนิกร](http://tdc.thailis.or.th/tdc/basic.php?query=%C2%D8%B7%B8%E4%AA%C2%D1%B9%B5%EC%20%BE%C3%CB%C1%B9%D4%A1%C3&field=1003&institute_code=0&option=showindex_creator&doc_type=0) (2554 : 109) ได้ศึกษาการพัฒนารูปแบบการจัดการทรัพยากรธรรมชาติภายใต้การมีส่วนร่วมของประชาชนบนพื้นฐานการใช้ประโยชน์อย่างยั่งยืน กรณีศึกษา : ป่าชุมชนดงมัน จังหวัดยโสธรผลการวิจัยพบว่า 1) ประชากรกลุ่มตัวอย่างในพื้นที่ศึกษาส่วนใหญ่เป็นเพศหญิงร้อยละ 85.1 ผู้ให้สัมภาษณ์มีอายุเฉลี่ย 31-35 ปี นับถือศาสนาพุทธ จบการศึกษาในระดับประถมศึกษาตอนต้นถึงร้อยละ 72.7 มีที่ดินที่มีเอกสารสิทธิ์เป็นของตนเองร้อยละ 94.8 ถือครองที่ดินโดยเฉลี่ยครอบครัวละ 12.49 ไร่ อาชีพหลักคือการทำเกษตรกรรมสูงถึงร้อยละ 100 อาชีพรองคือทำประมงคิดเป็นร้อยละ 64.3 อาชีพเสริมคือการเก็บหาของป่า (เก็บเห็ดและแมลง) มีรายได้จากอาชีพเสริมซึ่งเป็นการเก็บผลิตผลจากป่ามีรายได้ทั้งหมดโดยเฉลี่ย 75,146.22 บาทต่อปี มีรายจ่ายของครอบครัวเฉลี่ย 36,995.98 บาทต่อปี สภาพความเป็นอยู่ยังเป็นสังคมแบบเก่าชุมชนยังพึ่งพิงตนเอง 2) ป่าดงมันมีระบบนิเวศน์ของป่าที่เป็นป่าเบญจพรรณ สลับกับป่าดิบแล้งที่มีความอุดมสมบูรณ์บางส่วนเฉพาะที่ สามารถแยกออกเป็นระบบนิเวศน์หลัก ๆ คือระบบนิเวศน์ของสัตว์ ระบบนิเวศน์ของเห็ด มีความหลากหลายทางชีวภาพมากมายที่มีประโยชน์ต่อชุมชน พรรณพืชที่พบอยู่ในบริเวณป่าดงมันที่พบมากที่สุดได้แก่ ไม้ยางนา ไม้แดง ไม้หว้า ไม้ดูกใส ไม้เค็ง ไม้กระบาก ไม้พะยอม ไม้มะค่าแต้ ไม้เหียง สัตว์ป่า ได้แก่ อีเห็น กระต่ายป่า พังพอน กระรอก กระแต แย้ กิ้งก่า งู นก ฯลฯ มีการเก็บหาของป่า เช่น เห็ด โดยเฉพาะเห็ดโคน สร้างรายได้ให้กับชุมชนอย่างมากมาย แมลง ไม้ฟืนเพื่อนำไปใช้เฉพาะในครอบครัว มีการล่าสัตว์ ปล่อยสัตว์เลี้ยงในบริเวณลุ่มน้ำ เก็บหาสมุนไพร และพักผ่อนหย่อนใจ 3) รูปแบบการบริหารจัดการทรัพยากรธรรมชาติภายใต้การมีส่วนร่วมของประชาชนบนพื้นฐานการใช้ประโยชน์อย่างยั่งยืนโดยการพิจารณาพื้นที่การใช้ประโยชน์ (Utilization Timing) และการพิจารณาความต้องการของชุมชน (Needs of Community) โดยมีระบบการจัดการเชิงบูรณาการเป็นตัวขับเคลื่อน บริหารงานในรูปคณะกรรมการป่าชุมชนหมู่บ้าน คณะกรรมการกองทุนป่าชุมชนดงมัน คณะกรรมการบริหารจัดการทรัพยากรป่าชุมชนดงมัน ด้วยการสร้างและปลูกฝังจิตสำนึก เสริมความรู้ ใช้หลักการมีส่วนร่วมจากทุกภาคส่วนภายใต้ กฎ กติกา ระเบียบ แผนงาน โครงการพัฒนาที่กำหนดร่วมกันระหว่างภาครัฐกับภาคประชาชน สามารถทำให้ทรัพยากรธรรมชาติยั่งยืนมีตัวชี้วัด 3 ตัวคือ ปริมาณทรัพยากรธรรมชาติเพิ่มขึ้น รายได้ของประชาชนเพิ่มขึ้น และประการสุดท้ายคือความขัดแย้งของสังคมลดลง The objectives

 [พิมจันทร์](http://tdc.thailis.or.th/tdc/basic.php?query=%C2%D8%B7%B8%E4%AA%C2%D1%B9%B5%EC%20%BE%C3%CB%C1%B9%D4%A1%C3&field=1003&institute_code=0&option=showindex_creator&doc_type=0) แสงจันทร์ และคณะ (2554 : 103) ได้ศึกษารูปแบบการจัดการทรัพยากรธรรมชาติของชุมชนอย่างยั่งยืน : กรณีศึกษาป่าชุมชนเขาราวเทียนทองจังหวัดชัยนาท ผลการวิจัยพบว่า 1) ป่าชุมชนเขาราวเทียนทองเกิดขึ้นจากความต้องการของคนในชุมชนโดยชุมชนเข้าไปจัดการและการมีส่วนร่วมในการดูแลรักษาและใช้ประโยชน์ 2) รูปแบบการจัดการป่าชุมชนโดยชุมชนมีบทบาทหลักในการบริหารจัดการ ได้รับความช่วยเหลือสนับสนุนทั้งด้านงบประมาณ วิชาการและอื่น ๆ จากหน่วยงานภาครัฐและเอกชน 3) ประชาชนในกลุ่มส่วนใหญ่มีความรู้ ความเข้าใจและสนใจเข้าไปมีส่วนร่วมในการทำกิจกรรมในการจัดการป่า โดยกิจกรรมที่ประชาชนเข้าไปมีส่วนร่วมมากที่สุด คือ การจัดการพื้นที่ป่าไม้ การปลุกและฟื้นฟูป่า รวมทั้งการป้องกันและการอนุรักษ์ป่า 4) ผลสำเร็จของการจัดการป่าชุมชนเขาราวเทียนทอง ได้แก่ เกิดความอุดมสมบูรณ์ของทรัพยากรป่าไม้ สร้างความรักสามัคคีในชุมชน เกิดเป็นชุมชนที่เข้มแข็งจนได้รับการยอมรับเป็นชุมชนต้นแบบของการจัดการป่าชุมชน โดยเฉพาะการเป็นนวัตกรรมด้านการดูแลแหล่งอาหารที่ยั่งยืน (Food Bank)

 ณฐกร แก้วจุลกาญจน (2556 : 18-20) ได้ศึกษาพิธีไหว้ตายาย : ข่ายใยชีวิตคนคลองหอยโข่ง จังหวัดสงขลา พบว่า พิธีไหว้ตายายมีผลต่อการสร้างข่ายใยชีวิตของคนอำเภอคลองหอยโข่ง จังหวัดสงขลา กล่าวคือเมื่อทุกคนมาร่วมพิธีกรรม ก็จะได้มีการพบปะทำความรู้จัก ซึ่งกันและกัน ก่อให้เกิดความสนิทสนมเป็นกันเอง มีการนับญาติแนะนำให้รู้จักกัน การนับญาติ จึงเป็นเหมือนจุดมุ่งหมายอย่างหนึ่งที่ต้องการก่อให้เกิดความสัมพันธ์ระหว่างกลุ่มครอบครัวและเครือญาติทำให้ได้เกิดความรัก ความเข้าใจ ความสนิทสนม ดังนั้นพิธีไหว้ตายาย เป็นเสมือนพิธีกรรมที่หลอมรวมเอาเครือญาติเข้าไว้ด้วยกัน เป็นพิธีกรรมที่ให้ระลึกถึงความเป็นพี่น้องกันมีบรรพบุรุษเดียวกันร่วมตายายเดียวกันมีความรู้สึกเป็นพวกเดียวกัน เหมือนเป็นการเตือนให้ต้องดูแลกันในพี่น้อง ต้องช่วยเหลือเกื้อกูลกัน มีความรักใคร่กลมเกลียวกัน เป็นนัยยะที่ทำให้ลูกหลานมีความสามัคคีและมีการแสดงถึงความเป็นห่วงเป็นใยกัน ฉะนั้นการดำรงอยู่ของชุมชนแต่ดั้งเดิมเป็นการดำเนินชีวิตท่ามกลางการเกื้อกูลกันมาตลอด ทำให้กระบวนการเรียนรู้ที่เกิดขึ้นกับบุคคลในสังคมเป็นกระบวนการเดียวกับการดำเนินชีวิต ซึ่งมีอำนาจกฎเกณฑ์ต่าง ๆ เป็นบรรทัดฐานของการอยู่ร่วมกันในสังคมอย่างสันติสุข ความเชื่อเรื่องผีบรรพบุรุษ จึงเป็นความชาญฉลาดของบรรพชน ที่ได้สร้างกระบวนการทางสังคม เพื่อขัดเกลา ควบคุมและจัดระเบียบทางสังคม

 ณัฐวรรธน์ สุนทรวริทธิโชติ (2556 : 57-59) ได้ศึกษาปรากฏว่า การมีส่วนร่วม การบำรุงรักษา มีอิทธิพลต่อการพัฒนาทรัพยากร ธรรมชาติและสิ่งแวดล้อม เมื่อวัดจากการมีส่วนร่วมในกิจกรรมด้านต่าง ๆ ที่เกี่ยวข้องกับการพัฒนาทรัพยากรธรรมชาติและสิ่งแวดล้อม ได้แก่ การเข้าร่วมกิจกรรมพัฒนาแม่น้ำลำคลอง การชักชวนให้สมาชิกในครอบครัว เข้าร่วมกิจกรรมพัฒนาแหล่งน้ำเนื่องในวันสำคัญ และการเข้าร่วมประชุมกับคณะกรรมการหมู่บ้าน หรือกลุ่มองค์กรต่าง ๆ ในชุมชนเพื่อเสนอข้อคิดเห็นข้อเสนอแนะ และวิธีการในการพัฒนาแหล่งน้ำ และเมื่อวัดการบำรุงรักษาทรัพยากรธรรมชาติและสิ่งแวดล้อม ในกิจกรรมด้านต่าง ๆ ที่เกี่ยวข้องกับการพัฒนาทรัพยากรธรรมชาติและสิ่งแวดล้อม ได้แก่ การปลูกพืชแบบขั้นบันได การใช้ปุ๋ยหมักที่ผสมเอง การกำจัดวัชพืชโดยวิธีธรรมชาติ การกำจัดวัชพืชโดยใช้สารเคมี การปลูกพืชคลุมดิน การปลูกหญ้าแฝก การปลูกพืชตระกูลถั่ว พบว่าการบำรุงรักษามีอิทธิพลต่อการพัฒนาทรัพยากรธรรมชาติและสิ่งแวดล้อมเช่นกัน สำหรับปัจจัยที่ไม่มีอิทธิพล ต่อการพัฒนาทรัพยากรธรรมชาติและสิ่งแวดล้อมเลย คือ การมีจิตสำนึก จากการวัดการมีจิตสำนึกของประชาชนในกิจกรรมด้านต่าง ๆ ที่เกี่ยวข้อง ได้แก่ การกำจัดขยะ การกำจัดฟางข้าว การสร้างส้วม การจับสัตว์น้ำ พบว่าการมีจิตสำนึกไม่มีอิทธิพลใด ๆ ต่อการพัฒนาทรัพยากรธรรมชาติและสิ่งแวดล้อม

 **2. งานวิจัยต่างประเทศ**

 Mirrahmi (2011 : 389–396) ได้ทำการศึกษาการพัฒนาการเรียนรู้กลางแจ้งที่ยั่งยืนที่มีผลกระทบของสิ่งแวดล้อมทางธรรมชาติในการเรียนรู้สังคม และความฉลาดทางอารมณ์ การวิจัยนี้ชี้ให้เห็นว่าสภาพแวดล้อมทางธรรมชาติที่ดีจะส่งเสริมการเรียนรู้ การพัฒนาตนเอง และสังคมที่นักเรียนจะได้พบในการเรียนรู้ร่วมกัน การสื่อสารการทำงานเป็นทีม, ความตระหนักในตนเอง, ความมั่นใจในตนเอง, การควบคุมตนเอง, วินัยในตนเอง, การแก้ปัญหาที่ดีขึ้นในห้องเรียนแรงบันดาลใจที่มีต่อการเรียนรู้ทักษะทางสังคมและที่สำคัญนักเรียนยังได้รับโอกาสมากขึ้น ที่จะเชื่อมต่อกันระหว่างการศึกษาสภาพแวดล้อมของครูและนักเรียน นอกจากนี้สภาพแวดล้อมทางธรรมชาติได้รับการออกแบบเพื่อให้ได้ผลที่ดีขึ้นของการเรียนรู้ที่ดี ประกอบด้วยการเสริมสร้างข้อมูลของนักเรียน ตามธรรมชาติที่ส่งเสริมการเรียนรู้แบบยั่งยืนและ รีไซเคิลใช้ประโยชน์จากการจัดการน้ำเสียและพลังงานแสงอาทิตย์เพิ่มผลสัมฤทธิ์ทางการเรียนการสอน แสดงให้เห็นว่า คะแนนในแต่ละระดับการเรียนรู้วิทยาศาสตร์ที่พัฒนาทางด้านด้านการศึกษาทางกายภาพ การอ่าน การเขียน การโภชนาการ และอื่น ๆ ดังนั้นบริเวณโรงเรียนสีเขียว ไม่เพียงแต่เอื้อต่อการเรียนรู้เท่านั้น แต่ยังทำให้นักเรียนได้ยิน ได้เห็น และเกิดความพึงพอใจในการได้รับความรู้สึกที่ดี ดังนั้นสภาพแวดล้อมทางธรรมชาติเป็นแรงบันดาลใจที่สำคัญของการกระตุ้นให้กระบวนการของการเรียนรู้

 Owens (2012 : 129) ได้ทำการศึกษาห้องเรียนธรรมชาติของกรณีศึกษา: ชาติพันธุ์วิทยาของสิ่งแวดล้อมศึกษา กรณีศึกษานี้ Ethnographic ตรวจสอบความสัมพันธ์แบบไดนามิก ระหว่างวัฒนธรรมและการศึกษาด้านสิ่งแวดล้อมในบริบทของโปรแกรมการศึกษาเฉพาะในฟลอริดาตามที่สาธารณะ โรงเรียนของ Hillsborough County (SDHC) เสนอโปรแกรมผ่าน ทัศนศึกษาสามวันไปยังเว็บไซต์การศึกษา, ห้องเรียนธรรมชาติและหลักสูตรในชั้นเรียนประกอบ เว็บไซต์ตั้งอยู่ในThonotosassa เมื่อ Hillsborough แม่น้ำและให้บริการประมาณ 13,500 ถึง 15,000 นักเรียนชั้นประถมศึกษาปีที่หกปีวัตถุประสงค์สำคัญของการวิจัยคือการสำรวจการศึกษาของประชาชนในการตั้งค่าในท้องถิ่นเป็นพาหนะสำหรับการโอนและการได้มาของความรู้ทางวัฒนธรรมค่านิยมความเชื่อและทัศนคติที่เกี่ยวข้องกับสภาพแวดล้อม และสำรวจหกปัจจัยที่ใช้การผสมผสานของวิธีการเชิงปริมาณและคุณภาพในการเก็บรวบรวมและวิเคราะห์ข้อมูล วิธีการรวมถึงการสังเกตอย่างมีส่วนร่วมการสัมภาษณ์กึ่งโครงสร้างและความคิดเห็นจากเอกสารจดหมายเหตุ ผลการวิจัยพบว่าการศึกษาด้านสิ่งแวดล้อมที่เว็บไซต์นี้มีการพัฒนาควบคู่กับแนวโน้มทางสังคมวัฒนธรรมที่กว้างขึ้นในสิ่งแวดล้อมมานุษยวิทยาและการศึกษาด้านสิ่งแวดล้อม นักเรียนแสดงผลในเชิงบวกในความรู้และทักษะที่เกี่ยวข้องกับสภาพแวดล้อม

 Wesson (2011 : 22) ได้ศึกษาการเชื่อมโยงเด็กกับธรรมชาติ: การบูรณาการเทคโนโลยีเข้ากับโปรแกรมธรรมชาติและผสมผสานความรู้ด้านสิ่งแวดล้อมศึกษาเข้าไปในโปรแกรมการศึกษานอกระบบโรงเรียนประกอบด้วยสองเอกสารที่อธิบายถึงลักษณะที่แตกต่างจาก ออกไปในวงกว้าง กับเป้าหมายสูงสุดของการเชื่อมโยงเด็กและครอบครัวของพวกเขาให้เข้ากับธรรมชาติ ก่อนที่ดำเนินการวิจัย มีการบูรณาการเทคโนโลยีและความรู้เกี่ยวกับธรรมชาติของผู้คนแนวทาง ที่มีอิทธิพลต่อการมีส่วนร่วมในโปรแกรมธรรมชาติ ในขณะที่การวางแนวการครอบงำกำหนดชีวิตธรรมชาติส่วนใหญ่เป็นทรัพยากรที่จะใช้ร่วมกันและมีการจัดการเพื่อประโยชน์ของมนุษย์ที่เป็นความสามารถของความสัมพันธ์จากความไว้วางใจกับมนุษย์และเป็นรูปแบบของชีวิตสมควรสิทธิและการดูแล เหล่านี้ มีแนวทางที่แตกต่างกันมีความหมายแตกต่างกันสำหรับการตอบสนองต่อปัญหาธรรมชาติและการมีส่วนร่วมในการพักผ่อนหย่อนใจที่เกี่ยวข้องธรรมชาติ วิธีการผสมการศึกษา สำรวจรวบรวมข้อมูลที่ได้มาจากตัวอย่างของผู้อยู่อาศัย จาก Wake County, นอร์ทแคโรไลนาและ ชุดย่อยของกลุ่มตัวอย่างที่ว่ามามีส่วนร่วมในกลุ่มโฟกัสและโครงการนำร่องเกี่ยวกับการติดตามโดยการใช้กล้องส่องทางไกล วิทยุ ผลการศึกษาพบว่าโปรแกรมที่น่าสนใจในธรรมชาติและธรรมชาติผสมผสานกับเทคโนโลยีเป็นบวกในทุกส่วนงานขององค์การสงเคราะห์ทหารผ่านศึก - แม้ว่าแรงจูงใจที่ให้ความสนใจที่แตกต่างกันสำหรับคะแนนองค์การสงเคราะห์ทหารผ่านศึกกลุ่ม - และที่การใช้เทคโนโลยีในโปรแกรมธรรมชาติสามารถอำนวยความสะดวกบวกประสบการณ์ ที่มุ่งเน้นสำหรับครอบครัว งานวิจัยนี้แสดงให้เห็นถึงขั้นตอนในวิธีการพัฒนาสำหรับการบูรณาการเทคโนโลยีเข้าไปในโปรแกรมที่เหมาะสมโดยตรงต่อส่วนของสังคมที่มีเฉพาะองค์การการอนุรักษ์ธรรมชาติ การวิจัยที่สองตรวจสอบการรวมตัวกันของสิ่งแวดล้อมศึกษา (EE) ลงในโปรแกรมการเรียนนอกระบบโรงเรียนในบรองซ์, นิวยอร์กซิตี้ ในกรณีศึกษานี้คุณภาพมุ่งเน้นการสัมภาษณ์กลุ่มได้ดำเนินการไปก่อนกำหนดของผู้ปกครองและผู้ที่เกี่ยวข้องในการศึกษาและอุปสรรคต่อการมีส่วนร่วมในโปรแกรมธรรมชาติและรวมตัวกันในหลักสูตร สิ่งแวดล้อมศึกษา ระดับที่น่าสนใจอยู่ในระดับสูงและชุดของการฝึกอบรมในสิ่งแวดล้อมศึกษาได้ดำเนินการและประเมินผล ผลการวิจัยพบว่าบางส่วนของอุปสรรคในการผสมผสาน สิ่งแวดล้อมศึกษา เป็นเพียงการรับรู้ อุปสรรคและบูรณาการที่ประสบความสำเร็จเป็นไปได้ตราบใดที่ความสนใจและแรงจูงใจที่เป็นปัจจุบัน พนักงานพบความเชื่อมั่นอย่างมีนัยสำคัญและความสามารถในการสอน สิ่งแวดล้อม ในโปรแกรมนอกระบบโรงเรียนที่มีการฝึกอบรมน้อยที่สุดและถูกแรงจูงใจที่จะดำเนินการกับหลักสูตรเนื่องจากการสนับสนุนที่แข็งแกร่งจากนักเรียนและผู้ปกครอง วิธีการจากการศึกษานี้มีประสิทธิภาพรวมตัวกันของ สิ่งแวดล้อมศึกษาเป็นหลักสูตรที่มีอยู่อาจจะสร้างแบบจำลองทั้งในห้องเรียนอย่างเป็นทางการและไม่เป็นทางการ

 จากการประมวลเอกสารและงานวิจัยที่เกี่ยวข้องชี้ให้เห็นว่า การดำรงอยู่ของชุมชน การดำเนินชีวิต ต้องอาศัยการเกื้อกูลกันระหว่างชุมชนและทรัพยากรธรรมชาติและสิ่งแวดล้อม กระบวนการเรียนรู้ที่เกิดขึ้นกับบุคคลในสังคมเป็นกระบวนการเดียวกับการดำเนินชีวิต ซึ่งมีอำนาจกฎเกณฑ์ต่าง ๆ เป็นบรรทัดฐานของการอยู่ร่วมกันในสังคมอย่างสันติสุข ดังนั้นการกำหนดแนวทางและรูปแบบของชุมชนเพื่อสร้างความเข้าใจ ตระหนักต่อคุณค่าของทรัพยากรทางวัฒนธรรม จะทำให้ชุมชนสามารถดำรงอยู่ได้ด้วยตนเองเพื่อรักษาภูมิปัญญาท้องถิ่น คุณค่าทางวัฒนธรรมและเพื่อความยั่งยืนของชุมชนอย่างแท้จริง โดยสามารถนำเอาหลักธรรมทางพุทธศาสนา มาประยุกต์ใช้กับการอนุรักษ์ให้เป็นรูปธรรมได้ ดังนั้นการแก้ไขปัญหาในการบริหารจัดการทรัพยากรธรรมชาติและสิ่งแวดล้อมให้เกิดความยั่งยืนจะต้องเริ่มต้นที่ชุมชนและครอบครัว เช่น การส่งเสริมให้องค์กรชุมชนและครอบครัว เป็นผู้มีบทบาทในการบริหารจัดการทรัพยากรธรรมชาติและสิ่งแวดล้อมของตนเอง การสร้างจิตสำนึกเรื่องการบริหารจัดการทรัพยากรธรรมชาติและสิ่งแวดล้อมโดยแทรกเรื่องสิ่งแวดล้อมศึกษาไว้ในหลักสูตรการศึกษาทุกระดับทุกระบบการศึกษา และจัดกิจกรรมการเรียนรู้โดยเปิดเวทีสาธารณะให้มีการเรียนรู้อย่างต่อเนื่องให้กับกลุ่ม องค์กรในชุมชน เน้นการเรียนรู้จากบริบทพื้นที่จริง เสริมพลังอำนาจเพื่อเพิ่มขีดความสามารถของชุมชน ภายใต้ฐานคิดศิลปะแห่งชีวิตที่สดใส สร้างสิ่งแวดล้อมใหม่ในชีวมณฑล

**กรอบแนวคิดการวิจัย**

**รูปแบบศิลปะในชีวมณฑลภาคครัวเรือน**

**สถานการณ์การเปลี่ยนแปลงทรัพยากรธรรมชาติและสิ่งแวดล้อม**

**สถานการณ์**

* **การเปลี่ยนแปลงสภาพภูมิอากาศ**
* **การเพิ่มของจำนวนประชากร**
* **การพัฒนาเศรษฐกิจที่มุ่งการเจริญเติมโต**
* **ทรัพยากรธรรมชาติเกินศักยภาพระบบนิเวศ**

**ยุทธศาสตร์**

* **การพัฒนาคนสู่สังคมแห่งการเรียนรู้ตลอดชีวิต**
* **ความเข้มแข็งภาคเกษตรอาหารและพลังงาน**
* **การบริหารจัดการธรรมชาติ และสิ่งแวดล้อม**

**หลักพุทธธรรม**

**ทิฏฐธัมมิกัตถประโยชน์ พูดกันโดยทั่วไปว่าหัวใจเศรษฐี "อุ อา กะ สะ**

* **อุฏฐานสัมปทา ถึงพร้อมด้วยความหมั่น**
* **อารักขสัมปทา ถึงพร้อมด้วยการรักษาโภคทรัพย์**
* **กัลป์ยาณมิตตตา คบคนดี ไม่คบคบชั่ว**
* **สมชีวิตา อยู่อย่างพอเพียง รู้ทางเจริญทรัพย์และทางเสื่อมแห่งโภคทรัพย์ เลี้ยงชีพพอเหมาะ**

**หลักปรัชญาของทฤษฎีเศรษฐกิจพอเพียง**

**ฐานคิดศิลปะแห่งชีวิตที่สดใส สร้างสิ่งแวดล้อมใหม่ในชีวมณฑล**

**การพัฒนารูปแบบการบริหารจัดการทรัพยากรธรรมชาติและสิ่งแวดล้อม**

**โดยใช้ศิลปะในชีวมณฑลภาคครัวเรือน**

**แผนภาพที่ 1** กรอบแนวคิดการวิจัย

**การนำเสนอรูปแบบ (Proposed Model)**

**ระยะที่ 1**

สถานการณ์ปัญหาการบริหารจัดการทรัพยากรธรรมชาติและสิ่งแวดล้อมในชุมชน

พุทธธรรม

หลักธรรมทิฏฐธัมมิกัตถประโยชน์ ที่ประกอบด้วย อุ อา กะ สะ หรือหัวใจเศรษฐี

**ระยะที่ 2**

พัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือน

**ปรัชญาของเศรษฐกิจพอเพียง**

**ระยะที่ 3**

ทดลองและประเมินผลใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือน

แผนพัฒนาเศรษฐกิจและสังคมแห่งชาติฉบับที่ ฉบับที่ 11

**แผนภาพที่ 2** Proposed Model